
In cuviartine (e a cjáf di ogni més): 
Disens di Alpina Della Martina e nons di Piera Rizzolatti. 


Elaborazion grafiche de cuviartine: 
Mario Alimede 
Computer Art '99 





2000 


de vignude di Crist (e An Sant) 


IL 2000 AL RISPUINT: 

— al 6713 dal Circul Julian; 

— al 2753 de fondazion di Rome; 

— al 5760 dai Ebreos; 

— al 1378 dai Maometans: 

— al 2181 de fondazion di Aquilee; 
- al 923 dal Stat patriarcjal furlan; 
- al 54 de Republiche taliane. 


FIESTIS VARIABILIS: 

— la Cinise (8 di marz): 

— Pasche (23 di avril): 

— La Sense (4 di jugn); 
Pentecostis (11 di jugn); 

— Santissime Trinitát (18 di jugn): 
— Corpus Domini (25 di jugn). 


FIESTIS DI PRECET: 

— dutis lis domèniis; 

— il prin dal an; 

— la Pifanie (6 di genar); 

— la Madone di avost (15 di avost): 
— Fieste dai Sants (1 di novembar); 
— la Madone di dicembar (8 di dicembar); 
— Nadal (25 di dicembar). 
FIESTIS NAZIONALS: 

— la Liberazion (25 di avril): 

— Fieste dal Lavòr (1 di maj). 








PREAMBUL 


Forsit parceche no passe zornade, aromai, che 
cualchidun al si met a strolegá tòr dal 2000, o par- 
vie dai tre cercluts ch'a sgurlin inte dade tanche 
carui mi e capitát — a bot e sclop — di insumidmi 
propit de balconade di ché cifare. 

Robononis. Di no crodi! In chei taronts, stant 
adalt, o ai viodút Furlans ch'a discutevin di Friúl 
cence barufá oben pratindi di séi parons de veretát 
e de sapienzie, ch'a fevelavin la marilenghe dal lór 
país cence considerá madrigne che dal confinant. 
E po ch'a scrivevin contis e puisiis scombatint cu 
l'ispirazion no cu la grafie, ch'a declaravin di volé 
scomparti — in armonie — la fature pe dignitát e 
l'incressite de culture furlane in dutis lis sòs for- 
mis, di usancis e di lenghis, cun rispiet par umign 
e voris. 

Ma cuanche un biadat, mi pár di une Clape, al 
palesá l'intenzion di ricognossi che ancje la Filo- 
logjiche e fòs alc pal Friúl, la balconade si e sfan- 
tade e mi soi dismot di colp. 





O ai cirát di pinsirá chel revoc. Nancje par sium! 
Ve’ alore une sprolungjade ae parenzie d'insu- 
miament, cui voi daviarts e in companie dal Strolic: 
venastai un soredi di secul ch'al inlumini dome i 
balconuts da l'amór, sancir pe tiare indula ch'a 
larán a segnási dutis lis cifaris dal nestri avigni. 
Ce Friál di sium! 


MANLIO MICHELUTTI 


Udin, ai 21 di setembar dal "99 











Dindins (bucaneve; Galanthus nivalis L.) 

cOlenár 
Prin dal an 
S. BASILI IL GRANT 
S. Gjenoefe 
S. Ermis 
5. Melie 
Pifanie 
S. Lucian 
S. Severin 
S. JULIAN OSPEDALIR 


S. Aldo Remit 

S. Paulin di Aquilee 
S. Modest 

S. llari Vescul 

B. Duri di Pordenon 
S. Maur Abát 


S. MARCEL PAPE 


S. Antoni dal desert 
5. Prische 

S. llario 

5s. Bastian e Fabian 
S. Gnés Vergjne 

S. Vicenz Diacun * 
S. MERENZIANE 

S. Francesc di Sales 
Conversion di S. Pauli 
Ss. Tito e Timoteu 
S. Anzule Merici 

S. Tomás di Acuin 

S. Costant 

S. MARTINE 


S. 'Zuan Bosc 








UN STROLIC 
PAL TIERC MILENARI 


Un gnüf milenari al è daür a inviási. I divinacui a in- 
teroghin lis stelis par cognossi l'avigni de umanitát. 
Cualchidun al cjacare de fin dal mont che e sarès pa- 
lombe, cualchidun altri de “globalizazion” de econo- 
mie. No si sa cuale des dós disgraciis sielzi. Nome une 
robe e je sigure: il 2000 no nus puartara il mont patinát 
imprometùt dai romances di fantasience. Ma nol è il cas 
di fastiliá plui di tant. I profets no le an mai imbrucjade 
e no le imbrucjaran nancje chest viac. Il mont al segui- 
tará a lá indenant come simpri: un pòc par dret e un póc 
par stuart. 

Ma i strolics dal gnüf milenari ce viodino pal Friùl? 

La pluritát le viòt nere, nerone. Lis previsions de 
Province di Udin, metipen, a son dramatichis. I furlans 
a varessin di disvinidrisi dal dut prime dal an 2050. Il 
lor puest al varès di sei cjapát di un curizùl (melting 
pot) di int di ogni divignince. Un altri corvat des mali- 
sgnovis alè l'Osservatori regionál de lenghe furlane. 
L'OLF al à calcolat di un precis che la lenghe furlane e 
finirá di jessi fevelate tal an 2100. Al reste di capi cui 


che al cjacarara par furlan jenfri il 2050 e il 2100, 
viodüt che di furlans no'nt sara plui. Mah, misteris de 
globalizazion. 

Chest strolic al è plui otimist (cence jessi credencon). 
Al sa che lis previsions dai politics — massime cuant che 
a saltin für dai més prime des elezions — a son ragagna- 
dis seont l'interès eletorál dal moment. Al à avonde man 
cun numars e statistichis par ricognossi che proieta in- 
denant di decinis di agns lis tindincis e je une manipu- 
lazion arbitrarie. Par chest nol si scompon plui di tant a 
lei lis analisis de provincie. 

Chest strolic al lume, si no tes stelis almancul su la 
muse sclete de int, che i furlans no an nissune intenzion 
di disparé tant che popul. Anzit a vuelin jessi plui fur- 
lans di simpri, in barbe a dutis lis “globalizazions”. Ba- 
ste viodi cetantis bandieris blu cu l'acuile che a son me- 
tudis für tai nestris pais che une volte sint viodeve si e 
no une a ogni muart di pape. 

Jo no dopri il canucjál par vualmá tal cil l'avigni; ma 
lu dopri par viodi ce che al sta intravignint ator pe Eu- 
rope. Il sis di Mai dal 1999 al é tornát a nassi un dai plui 
vieris parlaments europeans: chel de Scozie. Il Parla- 
ment scozès al nasse tal an 1293 ai timps dal re John e 
al sierà tal an 1707 cun l'at di Union jenfri 1 reams di 
Scozie e di Anglie. 

Ancje la Patrie dal Friúl e veve un so Parlament, plui 
antic di almancul un secul, sierát tal 1805, scuasit un se- 
cul daspò chel scozés. 

Jo no crót che i furlans a saran plui storlocs dai 
scozés. Pa la cuál, la prevision e je cheste: prime che si 
sieri il tiere milenari un gnúf Parlament furlan al sarà 
inmaneát intal cjistiel di Udin. 

(Salacor la profezie no si averará. Jo no mi doi pinsir. 
Tant, ca di mil agns, nissun si visara che le vevi fate). 


SERGIO CECOTTI 
SINDIC DI UDIN 


E 


Chei to” morars 
a Elio Ciol 


Cul silensiu 
e la lús 

di un soreli 
ch'a' si scunt 
ormai 

a planc 

tai ciamps 
dal Friùl, 

a' son li 

Elio 

chei to’ moràrs... 


Dispedas, 
fa un clamp 
d'unviart! 


Bessoi, 

sensa brancs, 
sensa fuois, 

a’ spètin la not 
dilunc la stradela, 








par insumid, 
coma un timp, 
ramassi' novis 
e fuois 

lizeris 


di seda... 


EDDY BORTOLUSSI 





Fotografie di Elio Ciol. 

REPLICA 


Eco une storie che mi contave mé agne, Marie Fore- 
sti, puare anime. E jè la prime volte che o scrif par fur- 
lan. Se la storie e va ben è podarès sedi publicade tal 
prossin Strolic. 


E ok * 


Al jère une volte un Furlan di Udin, di non Sesto, che 
al veve di lâ a fâ un viaç a Milan. I faseve un pôc paure 
parcè che al fevelave dome par furlan. 

Al va sul treno e vie. Rivât a Milan al jere misdi passât 
e al pense di mangjá. Al cjate un ristorant, si sente e al 
spiete. E ven une fantate cul grumál blanc che i domande: 

- Buongiorno, signore, cosa desidera lei? 

- No si fevelial furlan chi? ... O ài voe di mangjá. Par 
scomengá mi puarte une salate miste, dopo o viodarai. 

- Vuol dire una insalata ? 

- Eh! ... Si. 

- Va bene, viene subito. 

“Bon, al pense tra di sé Sesto, al par che e vedi capit”. 

Dongje di lui al jere un Milanés ch" al finive di mangjá 
une biele pastessute che e faseve gole dome a viodile. 

“Chel chi al a savùt fási servi. Pal secont plat o ài di 
sta atent a ce ch'al domande e o dis come lui". 

E ven la signorine cul grumál blanc: 

- Cosa vuole adesso il signore? 

- Replica, al dis il Milanés. 

- Va bene. 

- E lei? E dis lant dongje di Sesto. 

- Replica. 

- Va bene. Viene subito. 

Al passe un momentut e la fantate cul grumal blanc 
e ven puartant doi plats. Al Milanés e torne a dai une 
biele pastessute cu la salse e il parmesan. Po’ e va de- 
vant dal püar Sesto e i da une seconde salate, ben pre- 
parade, si, ma simpri salate. 

- Ma cemit isal, al dis Sesto inrabiat, chel lá al do- 
mande “replica” e al á une buine pastessute. E jo o do- 
mandi come lui e mi puarte une salate. 

- Ma signore! ... 

- Vonde salate send o deventi un lacai. O paj la prime 
e mandi... 

Cuanche al à vit finit 1 soi afars, Sesto alè tornát a 
Udin. Al contave a ducj che a Milan, ai Furlans ur da- 
vin dome salate di mangjá e che si clamave “Replica”. 


MARIO MASAROTTI 

El ciant de la suita 


Coma che el iera stuart 
el ciant de la suita 

'sta nout: 

- Tuiut! 

- Tuiut! — ghe rispondea 
la femena in couf, 
ciantando coma de ciar, 
par l'ouf scur e nouf 

da pouc moat 

inta la nout. 


(Furlan di Fossalta di Puart) RENATO PAULETTO 

“IN CHE DI DA LIS MES GNOZZIS” 


A Comelians, sere de Epifanie, a tiravin lis cidulis: 
"Ch'e vadi cheste cidule in sanitát di Piero e Romana...” 

Sclops di ligrie di ogni bande: o jerin bielzá impro- 
metits! 

Al rive il timp des gnocis. 

La prime gnot no ai siarat voli e, sul prin clari, o jeri 
bielza in viag par rivá a Comelians, mude gnove e vie- 
stüt di scree come un pipin. 

O soi rivát tant adore ma, come che si use, no ài 
podüt viodi la mé spose fintremai che no riva l'ore di 
jentrá in glesie. 

Ce emozion cuanche il pari m'e á lassade dapráf! 

La musiche dal organo, il “Si” cul grop tal cuel, e jo 
che o crodevi che lis lagrimis a fossin dome robe di fe- 
minis. 

O vevi i voi inagáts, tant di no viodi la mé spose, ma 
la fieste fúr de glesie, 1 amís che nus butavin il rís au- 
gurál — ch'al semeave ch al sglavinas! — mi an fat pas- 
sá l'inogs e la contentece e je vignude fir a plen. 

Il gusta di gnocis, i auguris, i telegrams. Po, final- 
mentri, in auto par scomencá il viac. 


19 


Ma i bussui sot de machine a fasevin masse sunsür e 
mi soi fermât juste tal mec de place par tiràju vie e di- 
liberámi di chel davoi. 

Oris di strade in machine par stradis di mont rimitis 
e dispiardudis par puartá la mé Spose in tun puest pro- 
pit adat par fá “La luna di miele!”. 


PIERO FANTONI 


Storiutis 


Quant c'o eri frut, mé mari mi menava tal bose a urtizzons. 
Jit mangjavi cui ufs durs, 'a erin agris come la bira e no par 
nia gno nono jit clamava ancja cervesa, parceche al veva 
imparat a fala quan’ che’! lavorava ta fornas in Baviera. 
Quant c'o eri frut, o mangjavi i pluj boins cesarons da 
Furlania, un nom cetant mertat, cussi taronts e verdulins, 
masulits e duries, saurits e dolgs. Cumò piséi in bussulót, 
stracognon cetant mertat, vidrits come c'a son, verdons 
come no us dis! 


(Furlan di Guriza) OTELLO SILVESTRI 

Svoláts vie 


Ains e ains 

di fantasiis 

di siùmps 

e di sperancis, 
che ti an judát 
a vivi 

fin cumò, 
sparidis planc 
planc pe strade, 
e cualchidune 
tun colp, 
come un svól 
di passeris 

cu l'ajar 

tal cil 

cence soreli. 


SERGIO GENTILINI 

TITA BURG 
E LA BUSA DAL MUART 


Chista storiüta, che anciamò zira a Vilès, ni parta in- 
daúr ai prins ains dal Nuvsènt, e conta di un personagio. 
Tita Burg, che l'era scovasin comunál e in plui pizighet. 
Tita l'era un omp grant, ma pluitòst ingubit, par via dai 
dolórs ta la schena che lu tormentavin: al lava atòr, pal 
pais, pleat su la caridla cu la scova di sanzinèla, e `l ti- 
eniva la strada neta, che di sigúr, no era sfaltada. Chista 
vora no gi displasèva, ancja parsè che ogni tant, al podè- 
va butá la peraula cui ümins che èrin in plaza. 

Invèsit, che di lá a fa búsis tal simitèri, par soterá 1 
muarz, a Tita propit no gi lava: difati, essint soferent, al 
faseva fadia cu la pala e picón e no ‘| viodeva l'ora di 
partá in somp al lavór, par lá a cjasa a polsá: ma in chel 
moment, scomensava la so crós: par vigni far dala bu- 
sa, Tita al si scanáva; lui al si veva inzegnát a fa cul 
badili un par di scjalins ta i flancs di tiara, e ' si fronta- 
va cui pis e cui braz par torná in su, ma l'ultin sfuarz no 

'] rivava propit a falu: al restava rimpinat su pa la busa, 
cu li gjambis a larg, li mans grampadis su Por e “l cuel 
tirat par rivá ad ora a viodi se tal simitèri l'era cual- 
chidün che lu udarès a vigni für di che fuessa: se cussi 

l'era, Tita al clamava fuárt e simpri, un o doi di lór a 
corévin a dagi la man par tiralu fur di lá; ma se no era 
zornada furtunada, e tal simitèri no era anima viva, a Ti- 
ta gi tociava spietá un biel piez, prima che chei dal Cu- 
mun si impensarèsin di lui e lu farèsin torná cui piz par- 
sora dala tiara come duc’ i cristians; alòra, strac madúr, 
sentát ta la busa, al maludiva chel mistir, che gi faseva 
pensá di sei muart prima da l'ora. 

Ma l'omp s'inzegna! 

Cul pasa dai ains, par via da la schena simpri plui 
pleada, Tita si veva fat furbo: al veva cjapat al vizi di fà 
li bòsis simpri mancul fòndis e in chist mòd al rivava ad 
ora a vigni ftir di besòl. 

Al predi Ballaben si veva inacuàrt di chist imbròi e 
ogni volta, passát al funerál, al fermava Tita e gi suna- 
va un befèl, parzè chè la misura da la busa no era in re- 
gula. 

Al pizighèt, no gi lava jú chista prèdicja, parsè cumó 
che `l veva cjatat al mud di distrigasi ben di che fatura, 
no `l veva l'intenzión di torná indaúr cul vecjo sistema; 
siche al glutiva e po dopo, al faseva come che gi stava 
ben a lui. 

Ma una di ca "1 veva la luna lodròsa, cuant che `| pre- 
di gi à diti davànt di duta la int “Tita, chista busa no e 
avonda fonda, al muart devi stà plui sòta”, lui, scoreát e 








cu la musa, gi a dati al cuntrapèl: “Sior plevan, che no 
`Ï stei a mateá, se al ven für, rispundi iò!”. 


(Furlan di Vilès) AGNESE E AGOSTINO MONTANARI 


... € là indenant ... 


Si scugne lá indenant! Vivi la vite di ogni di e tal stes timp 
vivi une vite di ricuarts e di siuns. Siuns restáts veramentri 


dome che siuns. 
EVELINA RIGO 

EH 


Lusòr di stele 


Astu mai cjalát il cil 

tune gnot d'unviár, tal scár, 
cuant ch'e beche la criüre 
e nol é nissun di für? 


Tal curtil, in pins te néf 
ch'e griule sot dai pits, 
cence lune nà losórs 
ch'a sclarissin il país; 


fer, cidin, cul nas par ajar, 
a contá chel már di stelis 

inneadis tal ingjüstri 

di chel cil ch'al à il Friül. 


No ti parial di sei picul, 

picul plui d'un grignelüt 

tal pensá che ogni lusute 

e je plui grande dal tó ... dut? 


GIANNI BERGAGNA 

Rigjine 


Tu ás tat vôi 

il gust di vivi 
e la gjonde 
jenfri il cür. 
La tò anime, 
un grant spieli 
ch'al incee 
cul so lusór. 
Tal rifles 

ti viót rigjine, 
vigni incuintri 
cun amór 

e lontan 

ores puartáti 
prin ch'al sfanti 
chel sflandór. 


GIANNINO ANGELI 








PUBLICITAT 


Jòstu? 

A nd’a plui spinis di un barLár! 

A t'invuluce saldo da cjáf a pit e ... cun indiference 
a ti scjafoe, sui sfuèis, in te radio e massime in televi- 
sión aula ch’a fas sclopá il magon e spude un sac di ba- 
lis sui gènars genuins a presi sbregát, sui tangentirs no- 
cents e usurárs pietós. 

E nolècritic o un ... moralist che si cjoli la libertát 
di sberlá la veretát su l'imponude inicuitát. 

Duc) a jan pore di pièrdi la grane che a sparnice la ... 
“gnove putane”. 

Ah ... chei malandrets carantans — plui semencis di 
afans che di serenitát — che a cambiin i òmps in le- 
chepits! 


BRUNO NOBILE 

Miluc proibit 


Su lis alis dal vint 

tal clár e scúr de sere, 
mi viest di lûs 

cui voi jempláts 

di polvar di stelis 

sul cil inmò gris 

de mé malincunie. 


Sot lis stelis curiosis 
tal dolzidùm de sere, 
adasi mi vicini 

a la mense d'amòr 
par muardi cun te 

il milite proibit 

dai nestris ricuarts... 


LUIGI BEVILACQUA 

2M Madone Cereole 

3 J S.Blâs 

4 V S. Gilbert Abat 

5 S S. Aghite S 
* 6 D SS. MARTARS GJAPONÉS 

7 L S, Ricart Re 

8M S. Jaroni 

9 M S. Polonie 

10 J S. Scolastiche 

25 V S. Cesar 

26 S S. Sandri Patriarcje 
+ 27 D S. JULIAN MARTAR € 

28 L S. Romualt Abat 

29 M S. Just Martar 











IN MASCARE 


Une detule furlane e dis: “Le Pifanie dutis lis fiestis 
e puarte vie”. In compens al scomence il carnaval 
ch al fas dismenteá lis faturis dal studi e dal lavór, ba- 
ste savé fa. 

A] è dificil fa un confront tra il carnaval di 50 agns 
indaúr cun chel di cumò. Il prim al jere gjenuin, duc) 
jerin implicáts, si usave le fantasie par fò matècs par 
mascarási cence spindi un franc, si impastanave lis ma- 
scaris, si inventave batudis e ducj si diventave come- 
diants. 

Cumò si spint e si spant par vistits e mascaris e no si 
è bogns nancje di ridi. Chel moment di alegrie nolè 
plui capit. Vué si scugne dome cori, lavorá par cjapá 
bécs e podopo puartaju al psicolic. 

Tornin al carnaval, par noaltris fruts al jere il mo- 
ment di pensá soredut a prepará ce che al coventave par 
lá in mascare. In ché volte bisugnave dási da fá a tirá 
dongje i vistits che par solit a jerin chei vecjos che si 
doprave par lá tal cjamp. Ma, plui di dut al jere chel di 
meti adun lis mascaris. 

Cussí il carton de sejate des scarpis, tignude cont par 

dut un an, al vignive bon: si lu tajave a misure, si fase- 
ve lis busis pai vói, pe bocje e pal nas e ta ché e resta- 
ve sù la patelute par dai plui spic, po di ca e di là si ta- 
cave doi tocs di spali par podeju lea daar e par ultim si 
le piturave cun mil colors, 

Cuant che dut al jere pront si decideve di comencà 
e in cinc sis di nó si partive a fò il gir des cjasis e des 
stalis. 

I plui picui il dopo di misdi e i plui grancj dopo cene. 

Dutis lis mascarutis a disevin alc, cui un strambolot, 
cui une picule batude o cualchi biele conte. I plui bir- 
bants a contavin alc di plui salát e si regolavin secont 
le fantacine che si cjatavin denant, podeve stái: com- 
pliments, dá le remenade, torná lis malefatis ricevudis 
vie pal an, fási viodi biei par concuistális, parceché 
principalmentri al jere a lôr che si indrecavin. 

Cuant che si rivave te stale e si cjatave le frute un 
DOC timidute ancjemò leade intór des cotulis di sò ma- 
ri che no le piardeve mai di voli, si diseve: 

"No le daiso vuestre fie, no le daiso a dinissun, 

le tigniso sot de nape par ch'e cjapi un póc di fum?" 

Te stale dongje, dulà ch'e jere le fantate che i tigni- 
ve di sei miór di chés altris e sò mari i dave cuarde, si 
diseve: 

“Dutis bielis, dutis buinis fin ch'a son di maridá, 








ma tre dis dopo sposadis dute robe di torná”. 

Lant indenant cul zir si rivave dula che la frute, une 
mieze vedranute, e jere ancjemo li cun só mari e alc o 
vevin ancje par jè: 

“Je rivade une grande zatare cun cincuante chilos di sal 

par sala chés fantacinis ch a scomencin a lá di mal”. 

Se podopo si rivave la di une nuvice che in cur só e 
sperave di fa une vite divierse che no te stale, la batu- 
de e jere pronte: 

“Tu crodevis tu ninine di marcjále in birocin 

cun di gracie che ti tocj un cjarudiel di contadin”. 

A capitave di savé che une frute e veve butát il voli 
intòr di un che nancje le pensave e li la sentence no je- 
re tenare e jé si sintive a di: 

“E tu ninine no stá lá daúr di mè 

cuant che il fic al bruse l'aghe ancje jo ti sposi tè”. 

Lis zornadis di carnaval a passavin e si rivave cussi 
a joibe grasse, il moment di racuei; si lave a fà il gir cu 
la sporte di scartòs e ducj nus dave alc, cui un uf, cui 
dòs caramelis, cui cuatri crostui e, s'a jerin fortunáts 
cualchi carantan. Cuant che dut al jere finit, si vende- 
vin úfs la di Pedon, si contave ce che si veve tirát 
dongje e si divideve tra di nò, podopo si faseve une bie- 
le mangjade cun ce ch al jere restat. 

Dut chest al jere une vore biel parcechè par un mo- 


ment si trasformavisi in alc che no si jere, par po torná 
chei che o sin: ma al di di vué tancj a son simpri in ma- 
scare e no san parcè. 


VANNI MICELLI 


Storiutis 


Sot de mé cjasuta al é un strop di margheritutis che si 
viarzin al soreli cui brazzus spampanas di gjonda. Jò lis 
cjali e mi spegli tal cerclut rifles, content e légri. Ma come 
che torna la sera, i brazzus si siarin intor dal luminút, e jò 

o resti li come un starloc che no l'è plui in cas di conta se 
almancul una margarituta mi ul o no. Ma no che no mi ul, se 
è za siaras i brazzus. Doman gi domandarai: mi ustu o no 
mi ustu, se `Ï soreli al sarà jevat e jò cun lui. 


(Furlan di Guriza) OTELLO SILVESTRI 








La neuf e °l galio dal Lisinpon 


Biela come flour de magret 
che ai fat a s'ciapinele... 


Voi, stele de la nuot 
che no sai tuòc su... 


Thentha de lien’ na ere bon de vive: 
l'é lontana e freida 
come le neuf e `l galio del Lisinpon 
de dulà che la vien. 


(Furlan di Vinouf di Fontanafreda) RENATO CEOL 


Soresere 


Al scuris. O tiri jú lis persianis e ogni sere, co o soi sole, mi 
cjape un dolç lancár. Lancür di robis passadis, di robis che 
no puedin plui torná, di robis che nissun pó capi, di robis 
ch'a son dome che més. 

EVELINA RIGO 

(Furlan di Orsaria) 

Dutis li” mindusiis 


Intopada ti ai 

tel dopomisdi dei ains, 
su la scjala tirada 

di un vivi grivil. 
Spalancát ti ai 

el libri del passát 

li che tu ás let 

li’ fueis coladis 

di ains strassás. 

Su li’ pagjinis virgjnis 
scrivin in cubia 

liendis di vita, 

che chista spaca di timp 
de zoventiit e à angjmò 
dutis li' mindusiis. 


ZUAN MARIA BASSO 











IL CAFE DAL SOMARIVA 


Gjovane e Milie `a vivevin in tun país da basse, li" lôr 
cjasis 'a jerin une di front di ché altre sul stradon che al 
puarte a Udin. Li’ dós feminis `a jerin simpri insieme, 
`a vevin unevore di amicizie. 

Il lór país al jere picul, nol sucedeve mai nuje. Se si 
veve voe di nuvitáts al oreve lòt a Udin. 

Une di Tecle, la cusine di Gjovane, passant di 1a, ur 
conte ch’e jere stade a Udin e ch'e veve bevút un cafe 
straordenari tal “Caffè Sommariva” dongje la Pueste 
grande. Un par di dis dopo, vignude la ocasion di la a 
Udin a fà spesis, Gjovane e Milie a disin: “O vin di lá 
a cirî il cafe di Somariva”. 

Rivadis in stazion cu la coriere `a van sburidis in cen- 
tro li de Pueste e po, rivadis sot i puartins, 'a cjatin fi- 
nalmentri il famòs Cafè. 

Jentradis, si sintin e, rivat il camarir che ur domande: 
"Le signore desiderano?", Gjovane `e dis: "Doi cafes”; 
"Due caffe" 'e zonte Milie pensant che nol ves capit. In- 
tant si cjalin atór maraveadis dal lusso. 

Rivát il camarir ur poe la guantiere su la taule, ur ser- 
vis i doi cafes e dós grandis tacis plenis di aghe. 





Milie e Gjovane si cjalin in muse, po Gjovane `e dis: 
“No varino miga di bevi ancje le aghe?”. “Mah” `e su- 
spire Milie "si viòt che cumò si use cussì, no tu voras 
migo che nus critichin ducj e nus cjapin par dòs che no 
son a la mode?". 

Bivude cuintrivoe le aghe, 'a bevin il cafe. 

“Bon”, `e dis Milie. 

“Sipò”, `e dis Gjovane, ““on' bevares un altri, ma pi- 
tost di bevi dute ché aghe o stoi cence”. 

Pajant il cont il camerir ur domande: “Le signore de- 
siderano altro?”. 

“No no, gracie”, `e dis Milie. 

“Eh si, par vué vonde”, `e zonte Gjovane “e pò là 
ancje Tecle, jé e il so cafe”. 


(Cjasteons di Strade) LORIS AZZANO 


Baste la peraule 


Toni Magaia, un neri dal Monzambic, par fassi compati, al a 
fat fente par 21 an, di sei mut. Eco un spieli che si augurin 
ch'al fasi scuele. Cunussin tante int che, par fassi compati, 
baste che feveli par cinc minuts. 


(Da “Controcorrente” del 2.8.84) TRADUZION OVIDIO COLUS 

Mascarutis 


Ciar vistit 

di Pierròt, 
comenzát e finit 
tune gnot, 

cu la tele 

di un linzál 
vecio, lin lat 
cent voltis: 
ti ai butát 

tal sac 

dal pecotar; 
po pintude 

ti ai pleát 

e mitüt 

tal vecjo armár. 
Ti meteve su 
chel frut 

a Carnavál 
e vie cul zeut 
a limosiná 
un francut 


39 





un âf, un crostulut, 
po mi butave dut 
tal grin 

e cui voi lusints 
mi sberlave: 
mame un bicin, 

un bicin d’arint. 


ZILLI FOSCA COMUZZO 


Contutis 


`O cjati Dolfo che mi dis che dopo tancj agns al a dismetút 
di fumá. E mi conte de salüt, dal sparagn e vie indenant. 

J fás i compliments e si saludin. 

Dopo un més lu torni a cjatá; al stá fumant un'altre volte. 

— Cemiit — i dis — tu jeris tant content pe tó saliit, pal 
sparagn... 

— Viót mo — mi rispuint serio — al lave dut ben, no pativi, ma 
une di o ài let che doi omps su dis a muerin par cause dal 
fumá. E cheialtris vot? Mi soi domandát... Alore o ài 
preferit torná fra che doi, almancul o sai il parce. 


SERGIO VISENTIN 


NONO MARCO 


Me nono Marco l'era furbo e inteligente. Nel nostro 
paeis 1 lo ciamava filosofo. Uno vuolta el me a contat de 
quant ch'i l'a fat prigioniero durant la prima guera mon- 
dial. L'era sul fronte, tra i grembani del Carso. Quant 
che tociava andá a l'assalto lui el coreva cu i altri ma 
'ntant ch el coreva el stava "tento s'el vedeva un bus o 
un pieron dove metese in scundion. L’é cussita che l'ha 
salvat la ghirba. Ma i l'ha ciapat prigioniero i austriaci, 
i muc. Lui, da bociassa, l'era stat a lavorà al fosso luri- 
do de Vienna. Prové a pensa: quant ch'el veva quator- 
dese ani l'è partit da sol dal me paeis e l'è ‘ndat a pié 
fin a Viena. El saveva soltanto che là el vares trovat so 
barba, che l'era partit co la cariola el picón e `| badil un 
mese prima. Cossi a Viena l'aveva lavorat abastantha 
par impará a parlà un puoc di todesco. Fat prigioniero, 
i lo ha portat dal uficial austriaco. Me nono, parlando in 
todesco, el ghe ha contat che l' aveva lavorat al fosso lu- 
rido de Viena e, tant ch'el finiva el so discorso, l'ha di- 
ta che lui a l' Austria l'era afesionat. Ma l'uficial tode- 
sco el ghe ha rispondut: “Se un no `l vuol ben a la so pa- 
tria, tant manco a chela dei altri!”. Ma dopo no 1 lo ha 

tratat tant mal. E me nono Marco, quant ch el me con- 
tava chista storia el rideva come un mat. Lui l'era stat 
furbo, ma niancia ch'el uficial l'era tant mona. 


(Dialèt di Palse) DON CHINO BISCONTIN 


“Robis cul cotul” 


AMOR DI GJAT E AMOR DI VIN 


"Mame - al berlà Tunin — sástu la gnovitát: il pai 
conche al ven su de cantine al gnaule come il gjat in 
amór!”. : 

E la mari i rispuindè: “Magari che to pari al fos co- 
me un gjat in amór invessit di jessi simpri plen di amór 
di vin!". 


TARCIS MUK 

Fin l'ultimo boro 


Sul plan dal fogolar 

e art la legno secjo, 

e sclopèto, e lusigno. 
Las flamos intergolados 
ch es dan calitor e lum, 
son lengos gaios, vivos, 
ch'es par volio di: 

i stin brussant fadios. 


I stin rindint ciniso 

las strüsions dei Ultins, 
che prin de primo niof 
ei ero ducj te frato, 

a stecs e a ramacos 

pe cjamo di cent géis. 
Cumo, cu fór a glaco, 
ei gjolt lu “litor” fôc. 


Féc ch'a nol a cost 
e nujo ven trat vio. 
Cjaso masso cjaldo? 





Un stig al ven studàt 
te pòdemo da l'àgo. 
Fóc ch'al é uno mano, 
dosát cun parsimónio, 
fin l'ultimo boro. 


(Furlan cjargnel-riguladòt) GUIDO CANDIDO DI NART | 
(Prin Premi al Concors internazionál 
“Il Dono delle Valli” 

di San Pièri al Nadison dal 1998) | 


Storiutis 


La mé fruta, cuan' che la bussavi, 'a era come la jarba de 
ploia co al risina: siarava i vogluz e s'insumiava. La mé 
fruta ‘a veva lis orelutis pizzulis e benfatis che someavin dos 
campanelis. Jò, di tant ben che j volevi, lis muarduzzavi 
come che fossin panolutis di lat. La mé fruta 'a lava a foncs 
c'a veva za la pansuta tonda come il prin cuart di luna e jò, 
plen di gjonda, 'o cjapavi su ciclamins par nuli di bon e 
confrontàiu cui siéi lavruz. | 
(Furlan di Guriza) OTELLO SILVESTRI 





| 


“SOSPIRA CUOR...” 


Ce ch'al sucét in di di vue, magaricussino, al fas me- 
moreà i timps indaúr: chei dopo Caporetto che i Furlans 
e scjampavin a pletòns... E pui ancjmò i bombarda- 
ments de seconde vuere. A Buje no vevin "obiettivi mi- 
litari”, ma une volte e àn cjapàt Mont di Buje pe mont 
di Osóf... e cussì j vin vit ancje nó i nestris muarts pes 
bombes. 

Mi visi come cumò ché matine d'unviér cul cil biel, 
celest e chei disèns di fum daúr le code dai aereos. Un 
spetacul dal dut gnúf. Ma eco, tun lamp, si sintin a colà 
bombes... Par istinto le int e còr jù tai cjamps a butàsi 
tai fossal. 

— Va a sveà el nono, — e dis mé mari. 

E jo sù a clamalu: 

- Nono, jeve ch'e bombardin! 

E lui ch’al ere sort che Diu... 

— Cee? Cee?... 

E cuant ch’al à capît: 

— Eh, lasse che bombàrdin! — dissal scuasi rabiós, 
tant a dî che a lui no j impuartave pui. Alore j soi coru- 
de ancje jo tai cjamps parceche el scuadron ch'al ere lat 





in sò, al stave fasint une grande volte par torná indaúr e 
cussi al á semenát dós voltes. 

D'in ché di le int si é preparade cualchi buse tai orts, 
almanco pes schegjes. Jo j levi tal rifugjo “a cielo aper- 
to”, lá di Barachin, e mé mari e preferive lá tal rifugjo 
“in grote” a Sacuel (papa al ere in Slovenie). 

Li di Barachin e vignivin cualchi femine e cualchi 
frut, ma le presince che mi faseve dismentei le situazion 
e jere Siore Ricute: e semeave di ches figures vignudes 
ju da cuadris antics par opare di une vernis meraculose, 
come che di piciule j lejevi sul “Corriere dei piccoli”. 

Vedue di un nadar, j tignive a conservi el decoro dai 
timps pui biei: e veve vistits di sede cangjant, jabot di 
pizzo e parfin des maneces di rêt ch e lassavin für i dets. 
E vignive da spes a bevi el café cun mé mari che si con- 
solave a sinti stories vecjes, ma jo mi stufavi... soredut 
parceche mé mari, ogni momenti, e diseve: “Impare di 
Siore Ricute, moh!...” E ché: “Eh! J soi dilicade jo!...”. 

Tal rifugjo le cjalavi che tignive les mans come par 
prea, ma no diseve prejeres. E cjalave par alar e, cuissà 
di ce landris dal cúr, e tirave sú'une nenie scuasit ridi- 
cule; ridicule si, ma le diseve scuasi vaint: 

“Sospira cuór / che ben ragion tu hai / aver l'amante e 
non vederlo mai!...”. 
ANDREINA NICOLOSO CICERI 











DON EMILIO DE ROJA, 
PREDI DI FRONTIERE 


Il tre di tevrar dal 1992 al murive don Emilio De 
Roja, predi, educatòr e pari amorevul par miárs di zo- 
vins diseredáts e sbandáts dantjur sotet, un mistir e di- 
gnitàt. Lu a fat dal "45 fintrimai ae muart, prime te scue- 
le “Arts e mistirs” e po te “Cjase Imacolade” fate su cui 
siei zovins te borgade S. Domeni di Udin. 

La só e je sumpri stade une cjase “viarte”, dulà che i 
zovins a podevin là e vigni, bastave che lu visassin. Ma 
cualchi volte no tornavin e alore lui al lave a ciriju, ma- 
gari in cuesture par spiegáur e cunvinciju a cjaminá su 
la “stradegrande”, l'uniche ch e puarte ae libertát e che 
ancje la libertát e à il so presit. Cuanche i "fruts" a ba- 
rufavin tra lór ur diseve: “State buoni, se potete". 

Al à simpri scugnút, massime tal inprin, fà i contas 
cun cambiáls e scjadencis di ogni fate e la Providence e 
je stade la só uniche compagne di viac, l'unic grant 
"sponsor" di don Emilio. Une volte, viars une fin dal 
més dai agns '60, j conventavin sis milions e lui no ju 
veve. J coventavin pal personal, boletis, fornitórs e ceal- 
tri. Dulà cjataju? Al veve telefonat, scrit e cirüt di ogni 
bande e la disperazion e jere in spiete. Ma eco une te- 

lefonade. E je la parochie di Vilegnove di S. Denél, alè 
il plevan che j nunzie che une vecjute di lentila j a las- 
sat sis milions e tresintemil francs. “Ma — al rispuint 
don Emilio — grazie, o vignarai a cjoliju cuache a riva- 
ran, cuissamai cetantis cjartis che a son di fà". “No - j 
rispuint il plevan — l’ereditàt e je in contants, ven sù che 
t'ai doi”. Don Emilio al partis, al rive, il plevan j conte 
lis palanchis e cuanch'al rive a sis milion lu ferme: 
“Chei tresintemil che a vanzin tenju tú, a mi mi bástin 
sis milions”. 

Don Emilio al jere nassút tal ' 19 a Klagenfurt di une 
famee numarose emigrade ventisú tai prins dal "900. 
Consacrat predi dal ‘41, dopo pòc al fo nomenát prefet 
dal seminari di Cjastelir. L'aventure di don De Roja e 
jere scomenzade subit finide vuere, co l'arcivescul No- 
gara lu manda a S. Domeni come capelan, une borgade 
di puare int, cu lis cjasis bassis e dutis compagnis che a 
someavin barachis. Intant che al faseve su la scuele 
"Arts e mistirs" al diseve: "Dopo agns e agns di vuere e 
je ore che i zovins a imparin un mistir”. Par fà su la 
scuele al lave a domandá bécs ancje tes ostariis, ancje 
tes cjasis dai comuniscj che in chel lüc a jerin unevore. 
Ma lui nol veve sudizion, anzit, al cirive di tiráju de só. 
E al fo cussi che sul giornál al compari un articul: “Nel- 
la borgata più povera la scuola più bella". 

Ma e coventave une scuele che des sotet ai 
“scuelárs”, e cussì tai agns "60 cui soi zovins e judát di 
cualchi benefatór al podè fa su la “Cjase Imacolade" in- 
tant che dal *77 la cjase e deventà I.P.A.B. ricognossu- 
de de regjon come Istitùt politic di assistence e benefi- 
cenze. Une concuiste. A rivin i bécs pe formazion, va- 
ladi pai insegnants pai Cors di marangons e saldadòrs. 
Ma 1 bécs de regjon a vègnin dáts dome pai zovins sot 
dai disevot agns. E cheialtris che a'ndi an di plui? Ma 
don Emilio nol à siarais, il so amôr nol à limits, lui al ri- 
ve ancje dula che la lec no rive. E cussicuanche il judic 
nol sa a ce sant avodasi stant che nol á nissune leg par 
ché cualitat di disgrazie, al fide il zovin a don Emilio. 

E indenant, simpri indenant. Cumò la “Cjase Imaco- 
lade” e je une realtat funzionant: i camarons par durmi, 
lis docis, la cusine, il refetori e une capelute pe Mado- 
ne cul lumin simpri impiat. E po il cjamp di balon, la te- 
levision. Cumò dut al e avonde organizat e il don alè 
content, ancje s’al á dome un par di scarpis, ancje se la 
strachetat si fas sinti simpri plui. E une di j capite un in- 
fart. Ma ce ustu ch’al sedi! Bisugne là indenant, com- 
pagna i fruts in mont che cussi si strachin e dopo no an 
voe di fotis. E in mont si cjante, stant che il cjant al 
puarte gjonde tal cúr. E j capite un secont infart. “Sta 
cuiet” j dis só sür. Ma cemát stà cuiets co in mai dal "92 

al vignara il pape. Propit culi, te “Cjase Imacolade”! E 
don Emilio si prepare a cheste gjonde grandone, a che- 
st ricognossiment dal so operát. 

Ma il cir alèsimpri plui strac e, une matine dai prins 
di fevrar, al cét. Tai ultins, cun chel póc di flòt vanzat, al 
veve lassát a un ami un pinsir pal pape: “Mi plasares 
che 1l pape, piligrin di pas in non di Crist, al strenzes a 
sé cheste tiare tormentade di une lungje storie di ueris 
... € ch'al strenzès a sé ancje i miei "fruts" che par lór 
o ài lavorát cirint di dáur ce ch'o vevi e o savevi”. 

Al fo ancje volontari de libertát cuanche “la patrie e 
jere in mont” come ch'al veve scrit Chino Ermacora, al 
amave il so fazolet vert e il moto de “Osóf” “Pai nestris 
fogolárs”, dulá che il fogolàr al è il simbul de famee e 
la famee la plui impuartante scune par ogni om. In pri- 
me file pe Universitàt cun Tarcisio Petracco, al fo tra 
fautórs di cheste istituzion, parceche al capive l'im- 
puartance di vé in Friül une scuele ch'e produsès clas 
dirigjent sence scugni là in altrò dulà che une lauree e 
coste masse par une famee furlane. 

Dopo de só muart e je nassude la Sociazion “Amis di 
don De Roja" ch'e à par finalitát ché di sustigni la “Cja- 
se Imacolade” e ché di perpetuá il so non. 

La sere dal 17 di jugn dal '99, te sale de fondazion 
C.R.U.P. l'arcivescul Battisti al à uficializát l'inizi dal 

proces di beatificazion cja' de Sante Sede par un om, 
par un furlan (che tal lui si sintive), ch'al e stat e al è un 
esempli si po’ dí unic di caritát e solidarietát in chest se- 
cul in Fridl. 


LUZIAN VERONE 


“Scunzir”’ 


Aghe aghe torgulute 
pare vie ché besteute. 
Aghe aghe di fossál 
no stà fami vigni mal. 


(Furlan di Cjarlins) AURORA ROMAN MIZZAU 

Gramula 


Gramula di giàt muárt. fraidit 
tal silgiu da la strada 

ti tiris i doi ding a spis. 

In speta. 

Par brincà — enciamo? — 

un ch'al passa par Strada: 
cuant ? 

cui? 

Lu satu tu? 

gramula di giat muart, fraidit. 


(Furlan di Cjasarsa) OVIDIO COLUS 

Pinsirs (pratolina; Bellis perennis L.) 

1M S. Albin 
2 J S. Guint 
3 V SG Cunegonde 
4 S S. Casimir Re 
* 5 D S. ANDRIAN 
6 L S. Rose di Viterbo 
7 M Ss. Perpetue e Felicite 
8 M La Cinise 
9 J S.Francescje Romane 
10 V S. Simplici Pape 
11 S S. Costantin Re 
+ 12 D 1° DI CORESIME 
13 L S. Cristine 
i4 M S. Matilde 
15 M S. Luise di Marillac 
16 J Ge llari e Tazian 
17 V SG Patrizi Vescul 
18 S 5. Ciril Patriarcje 
+ 19 D II“ DI CORESIME (S. JOSEF) 
20 L 5. Sandre 
21M S. Benedét Abát 
22 M S. Benvignüt : 
23 J S. Turibi Vescul 
24 V S. Romul Martar 
25 S Madone Nunziade 
+ 26 D III° DI CORESIME 
27 L 5. Guste 
28 M S. Speranze 
29 M 5. Secont Martar 
30 J S. Medeu 
31 V S. Beniamin 

IL MANOAL 


In marc, un grop di cuindis alpins furlans a son láts a 
lavorá in Calabrie, mandáts dai sorestants di Udin. 

Riváts tal paisut e fate cognossince dai capos dai 
lavórs a si son sistemáts miór ch e an podit. 

Si po’ dí ch’e an cjatade unevore di sporcizie dapar- 
dut e cetante cunfusion di cjasis mai finidis dulintór. 

A lavoravin di matine fin gnot, sot la ploe e tal frèt, 
cjatant vilotis furlanis e cjantis dai alpins. Al jere un 
plasé viodi come ch'a i davin dent e un corir di int, 
mans tes sachetis e barete fracade, a vignive a curiosá 
controlá e ringraziá. 

Une sabide dopomisdi, invidáts dal sorestant di un 
paisut, cu la corierute dai fruts de scuele, a son láts a fa 
fieste a un vecjo alpin calabrés, combatent de Grande 
uere, ch'al finive cent agns. 

Ce fiestone! Unevorone di autoritáts, une Messe 
grande cui salúts dal Pape, la fanfare dai Bersaliars, 
bengai, tante int e tal comun tant mangjá par ducj. 

Il vecjo al jere propit un pevarin, caratar di fiér e co- 
mandin; al spicave lis orelis par dut, no 1 scjampave 
nuie! 

Ancje un alpin dal Grop al à cjacarat, e nol rivave 
mai a lá indenant: batevin simpri lis mans e tancj a vai- 
vin; insumis robononis. Sul lavór al jere manoál, di li al 
èsaltat fir colonel e saludát e riverit di duc]. 

Chescj Grop di Alpins e an lavorát tant ancje la se- 
conde setemane e tal vinars il Vescul dal lúc al à volüt 


cená cu la cumbricule furlane. 

A chest pont al jere just ch’al saludas il Vescul il ma- 
noal-colonel. 

Ancje cheste volte al à scomengat a la grande, cun 
Aquilee, cul Patriarcjat, cun tantis liendis de glesie fur- 
lane e dai Alpins, e tal ultin il Vescul al a dit: “Cjalait, 
mo, Alpins, jo us dis grazie pal vuestri lavòr, viodeit di 
jessi simpri boins e fà ce che us disara il plevan ch'al à 
cjacarát cumò”. 

“Ostie, Bonsignór”, al dis un de Clape, “sabide lu an 
fat colonel, usgnot Lui lu fòs plevan, ma par nò al reste 
dome un manoál e no sai dí, s'o mi spieghi, nancje von- 
de ben". 


«ARCANGELO BLANCUZZI 

La grande clamade 
(incipit) 


Vuèide la tiare ‘e béf 

La verde primevere: 

Blanc al sflandore il soreli. 

'"Za un ajarin di viarte 

Al clame bütui e germois 

A sclopá in fluridure sui ramazs. 
Anime mé, no sta platáti 

Tai landris scárs 

Là che l’unviàr s'indure! 

Anime mé, ven ca, no sta lá a piarditi! 
Oh, torne, anime mé: no sta là incuintri 
Al soreli jevát ni a chel a mont, 

No sta cori a mesdi ni a tramontane... 
Torne a gjoldi cun me, su chestis tiaris: 
Dati un'ore di pas e di padin 

Fin che al sei slontanát ogni dolór, 

E luncs, e cence strussiis 

A corin vie i agn... 


(Tirade für des lirichis di Chu Yuan 
Par cure di Sandri dai Juris) 

SI ACCOMODI, PREGO 


Cuant ch `i eri canaia a cjasa mé `a vigneva simpri 
cualchidun par la vore di gno pari. Nò j puartavin una 
cjadrea, ta l'ingresso, e j disevin: - Si accomodi, prego. 

La stansia 'a era scura, cincia fignestras e ‘a si cj- 
gneva impia la lûs par jodi pulit. 

No canais j vevin un pipinot cul cuel e li gjambas 
lungjas, un “struzzo”, e una di j lu vin picját tal lampa- 
dari di ché stansia: al rivava cuasi fin parcjera. 

Dopu un póc j ài sintüt la nona a disi: - Si accomodi, 
prego, perché sta in piedi? -. 

Stant che j no vevi sintùt rivá nissun, j soi suda a jodi. 
J lài cjatada, tal sctir, ca j ufriva la cjadrea ... al pipinot! 


(Furlan di Darba) EMANUELA MIOTTO 

A Celeste 


A ti fan corona 

una crosara di súns 

un arcobalen di floús 
l'armonia dal firmamint. 

A si fa gjatòn la fantasia 

tal nisul-nasul da la not 

par il to ngheeeee ... di puisia. 


(Furlan di Gleris) ERALDO JUS 


Feminis 


Ché femine speciál che mi à lassát par un pote di siór a je 
'ne zuite che si “sbat facil” di cjacaris e onór. 

In ta vite a no siárvin amór, dolcece e lenghe sclete, a tu 
puèdis vé mil difiets co di bécs je plene la sachete. 


BRUNO NOBILE 

LU RIU DE MARINO 


Ungrumon di timp indevór, la nesto int antigo `e ve- 
vo trat uno pizzulo e nigulo passarelo soro lu riù ch al 
tajo dilunc fôr jà tarens di Paltriu. 

Uno di buinoro, ch a diluviavo a roto di cuel, uno fe- 
menuto di Ludario, ch'e pesavo, vistido, mancul dal so 
gei vuét, `e levo dareò tal cjüot a muolgi la vacjo, sen- 
zati biriotant prejeros, ma encjo verzenant cuintro chel 
timp indat; `e fo, biadato, travolto a sec de montano, ju- 
sto in chel ch'e passavo soro ché sorto di puintut di 
SCUIZ. 

Lizero come ch'e ero, la curint 'a la mena un tocon 
in ju. Parinz, amis e paesans 'a la cerér adalunc par chès 
foràns dal gjaul. 

Nomo uno setemano pi tart, conche las àgos si ero 
oromai ritirados dal dut, "a la cjatár soterado te gravo, 
da dulà ch'a spuntavo a malopeno uno man. 

La pleno 'a la vevo strassinado e trato ca e là como 
un sclavèz, fin da pè de ribo e petado denti tar un ati rit, 
chel di Gramulins, ch'al scór in bando di Rigulát, lunc 
lu borc, dut in disheso, de Sièo. 

Chest riù, epo, `a la vevo savatüdo fin denti lu Dean. 





tar un pont dula ch al formo comedon, propi ju ret dal 
simiteri nòf (chel d'inchevolto al ero dongjo la glisio 
parochiál di San Jacom e Filip, su pe Ropo). 

Par memoreà la disgrazio, al riù sassin al fo cambiát 
di capot lu non (chel da prin no si e siórs di saviolu): al 
fo batiat “lu riu de Marino”, venastai cul non di ché pu- 
vero femeno neado. 

Ma vuio encjo chest non alè canussüt da püos 
vecjus; dissòlit ju parons dai lócs aventi ator `a lu cla- 
mo “lu ágar di Paltriú”. 


(Furlan-cjargnel-riguladot) GUIDO CANDIDO DI NART 


Proverbio 


Marso dele bagatele 
Ghe ne fa de brute, 
ma anca dele bele (giornate). 


(Dialèt di Maran) MARIA TERESA CORSO 

Glisiute 


Tal bosc une glesiute 
frescje di odór di pin 
mi spiete. 

Tal fresc une cjandele 
fás movi un signorut 
picjat dal omp sul len. 
E la preiere svole 
tirade fur dal ciir 

in chiste pas, tal fresc, 
tal bon odór di bosc. 


FORNASARI GIORGIO 


Rimuars 


O pensi daspès e a lunc; si a son propit rimuars! 
Rimuars par robis no fatis e peraulis no ditis. 
Ma, aromai... 


EVELINA RIGO 

LIS JARBIS DI STRADA 


Chista no jé una parabula; `e jé una fantasia, salacór 
stramba, par intindi il pensir d'un' anima granda, e par 
jevaj a la fin una prejera. 

Sui murs viéris dai miéi áins verts, 'a cressevin mil 
jarbis grandis e pitininis, e cussi di lunc via li’ stradis, 
sul or dai fossat, una sdruma di creaturis salvadiis ‘a 
sflurivin di mil rosazis, senza cognòssilis par nom, se 
ancja ti fasèvin compagnia dut e l'an, viududis e stra- 
viududis ogni di, ma maj tocjadis, parce che nissun 
no'n veva di bisugna, ni lúr di nu. Libaris di nassi, di 
cressi, di muri, tornavin für a li che lis veva sapulidis la 
ziis tal secúm dai bruscandui e patos, la tomba che fa- 
seva di scuna. 

No, no pò muri la vita, mi disevi, cjalàn lis che buri- 
vin für dal cremòr brustulit di paa e stranc, lis jarbutis 
'pena nassudis sul zei de strada. Milanta pividis, milan- 
ta butui, milanta menadis "a foravin il scus de tiara e 
scaturivin di für come feralüts par inluminà il troi ai 
càis e ai crots in frae sot da plovisina. 

Sintèit cà ce golaina singara che incoronave 1 fossài 
dal gno pais, cuan’ che'] més di mai l'incjamesava di 





nuvizzal il bosc, blanc di acassia, blanc di satit, in t'un 
stussiament avual avual a fò l'amòr. Sintèit ca ce nom 


che cjapavin di grandis lis pividutis dal més di marz. 
Jarbis bicinis e jarbis barucis, jarbis curtissis e jarbis 
puzzis. E chist no l'è "“ncjmò nia. Viodevi il lat di stria, 
la lenga di vacja, il pissecjan, il pit di crot e i s'cjafoia- 
prédis, lis pestelacjs e lis pimpinelis, lòr morósis. 

Chesta gjarnassia di jarbis matis `a erin creaturis di 
Diu sicu il spi di forment, i penácui di blava, i pampui 
di ua. `A erin come la int, cun tra di lir, lis bielis e li 
brutis, lis buinis e li velenosis, chés che nulivin e chés 
che fasèvin ingomi. Chés jarbis di strada 'a restvin in- 
siema par duta la vita, parce che nancja il famèi plui 
pitòc no 1 gi impuartava di lúr, nancja il muss plui cja- 
vièstri no'l olsava sbrojá via una grampuza pa póra dal 
vididulàz o da l'urtia. E cussì a restavin in pas, fintramai 
che murívin, e cussi dopo ür tocjava ai fiis e ai fiis di 
chistis. Un meracul che in chest mont s'intiva indula 
che l'omp no si intriga o no j gi interessa. 

Celso ('), i tôi vòt no j an viudit il piés; 1 tôi vôi si 
son siaras in timp, e lis tós mans in cròs 'e an sintát il 
clip da to sposa, come che tu bramavis di sinti prin “di 
lá tal scur fret da tiara” a ziri la lis. Ma nu sin ca, sin ca 
ju "ncjmó. Stralunás, scunîts, sacodás tal cür e tal zar- 
viel, ogni di che ven, da sessanta dis. 





Sul tart, cuan” che sarès ora di durmi e la gnot ’jé za 
pénza che si dismentein di preá, un rugnament dal alt al 
riva fin dentri di nu. `A tirn su la coltra, ma nol basta. 
L'anima néstra si sdrondena di póra, di rabia, di vergo- 
gna, senza podé paralis via. E cussì `e scugnin compa- 
gna cul pensir il svual viliac dai corvaz dirèz a bom- 
barda viéris e fruts, savint che no induvinarán un colp 
nancja par fal sul sassin c’al marturiza un átri popul in- 
siema cul só. 

Intant, i pes’cjadors di ca de riva, invezit di tira su la 
rèt cui pess, `a tirin su raps di bussulòz color aur, che ti 
sclópin intor "pena tu jà tocjs. Di aur `e pitürin lis bom- 
bis a ué, Celso, di ce che l'a plui avit al omp, di cuant 
che’! mont al è mont. 

Lu varèssistu mai crodút, Celso... Ce ti vev'jo dita 
jò, che no tu vevis viudùt il piés, par furtuna tò. Ma 
cumò scùltinus, anima granda! Celso, tu che tu fis ce 
tant odeát la uéra, prea par nu il Signùr di risusità la pas, 
prin che”! sédi massa tart. Domanda a Diu che nus las- 
si in pás, come lis jarbis di strada dal gno pais, co eri 
frut. 


(Furlan di Gurize) OTELLO SILVESTRI 


(') Celso Macor (ndr). 

SOFIA 


Angelo, bibliotecari di San Vit, mestri di carnevái e 
di bòrlis e gran atóur di teatri, dopu tanciu’ ains di 
amour viars la cultura, al si a mandat cun Lidia di Po- 
ciüi e al si à inacuart (a so disi, cun-t-un poc di ritart) 
che di ches bandis di là da l’ Aga li’ feminis a an il pols 
fer e ale di cruc in tal carátar. 

Duncia, cuant che Lidia a è restada insinta, l'ecogra- 
fia a ghi à fat save di spetá `na nina. Il discors al è colat 
subit tal non di metighi. Angelo al voleva Sofia, e al ser- 
ciava di convisi cun motivasions di storia e onomastica 
la so femina, che invessi a veva sielzut Irene. E propit 
Irene, coma ch'i podéis imaginà, a si clama la fantata. 

Cuant che la fruta a era pissula, Lidia a vegneva a sa- 
ludà il so on in biblioteca, passant par la plassa di San 
Vit, là ch'a si ciacara il dialet “mi e ti”. La zent di spes 
a si fermava devant la carossela, e a ghi diseva "Oh, che 
bela so fia!” o pur “Xela so fia?". E Lidia, seciada: 
"Non è Sofia, è Irene!”. 


(Furlan di San Vit) BEPI MARIUZ 

Cjastic 


Scjàmpin i pinsirs, lusignis studàdis. 
Còrin datir a siums piardiits tal nuje. 

Les flabis dai fritts no còntin plui gjonde. 
Jè gnot sul ridi e sul vai 

e i cárs no cjantin plui. 

Les flabis dai granc’; no contin plui amór 
e l'albe e nòs vuèide di speranzis. 


Le muse si bagne di lune in rive al mar. 


'Ne soflade di ajar fas lagrimá i flórs 
e no svòlin plui sisilis tal soreli. 


Isal el To cjastic, Signór? 


ENZO DRIUSSI 

SINDICS E CAVALIRS 


Par 40 ains 'a vin vat a Migèa doi sindics talmenti 
brafs di aministrá il Comun, che a un aart punt ju an 
nomenáz cavalirs al merit da Republica. 

Al 23 di marz da 1995, in quasi duc’ i Comuns da l I- 
talia si son dovüz elei i gnofs sindics, cussiché a Migèa, 
par chista operazión, a' si son presentadis in gara ben tre 
listis. 

Una di chistis 'a era guidada di un capolista ch'al era 
za stát nomenát cavalir. La major part dai votanz dal 
país 'a à fat alora chista justa considerazión: 

- Dato che da diviars ains in ca, quasi duc' i sindics 
dai nestris país, prima o dopo a vegnin nomenas ca- 
valirs, par evitá spesis di plui, par festegià degnamen- 
ti il premiát, al sares miór elèi sindic un che cavalir 
Te za. 

- [n plui a Migèa - 'a an continuát a di diviars eletórs 
- i cavalirs `a son za in bon numar, e i morars di fuea in- 
vezzi simpri mancul, cussiché nomená gnofs cavalirs, 
ancia par via di chista mancianza dal mangiá a lór adat, 
`a sares una sielta póc indovinada. 

In chist mut al 23 di marz dal 1995, cun buna pas di 

duc’ chei atris candidás, 'l'é stat elèt sindic di Migèa 
chel ch al podeva di di jessi za, di un pòc di timp in ca, 
cavalîr. 

- Coma abitanz di Migèa - `a an concludút buna part 
dai eletòrs — se il gnof sindic al dimostrara di aministrá 
il Comun onestamenti e ben, proponarin invezzi a lis 
autoritàs adatis, ch'a lu nomenin, al fini dal so mandat, 
cavalir ufiziál, o, anciamò miór, ca lu promovin, dopo, 
comendatór!. 


(Furlan di Migéa) ALDO GALLAS 


Proverbio 


Se el zorno delle Senere 

Tira la borina 

Magnaremo renghe 

Anca piti de prima. 

(Dialèt di Maran) MARIA TERESA CORSO 

La codebuie (L'acuilon) 


Un trop di fruts tal fresc, 
laris, cence pietát, 

a stan mitint adun 

un sium dismenteát. 


Un zúc che jo o fasevi, 
restát a pendolon 

fra il cil de prime etát 
e il timp da la reson. 


Ere une di diviarse 

cuant che `l è rot il fil 
lassant scjampá il zugatul 
come un biel sium tal cil. 


Vué i fruts intun moment 
il rot e àn comedát 

e al é tornát zugatul 

un sium dismenteát. 


LOREDANA D'AMBROSIO 





A SAN FLORIAN 


Ultins di marc: zornade clare, nete e un aiarin di vier- 
te che ti sburte a lá pai boscs a cjaminá. 

Cu la femine o cjapi l'otomobil e vie a Diec par lá a 
viodi la Pléf di San Florian. 

La vierte e jere propit tal so plui biel sflandòr: flòrs, 
colòrs e sprofuns ti incjocavin di gjonde. 

Cjapat il troi di San Florian, cuasi stupidits par tante 
pas e bielece, in tun pradissut fodrát di pestelacs o 
viodin une vecjute scrufuiade dongje un fassut di lens e 
la cosse: a jere come un cjan di cjace in ferme. 

Cjalantri, ducj doi o disin a vòs alte: “Diu, une femi- 
ne muarte!”. 

“No soi muarte, o stoi dome gjoldint chestis bielecis, 
faseisi dongje fantats” nus rispuint cun vòs clare la fe- 
mine. 

E nó: “None, nus vés fat cjapá pore, saveiso?". 

O vin tacát a cjacará e chel grumut di piel e vues nus 
a fat capi ce stampe di femine cjargniele ch'o vevin de- 
nant. 

A scomence: “Scusaimi se o soi mal vistude, a cjase 
o ài tante robe, ancje ché par là tal bosc la fieste. No soi 

siore, o ai dós pensions, la mé e che dal gno puar om: 
Diu lu vei in glorie, no ai fis e o vif ben tal miec di che- 
stis monts. 

A cjase o al une grande tasse di lens e la fadie che o 
fas a fa il fassut mi ten in stangje ancje se o al otantevot 
stagjons su la gobe.” 

E nó: “O seis propit une cjargnele”. 

E rispuint: “O soi propit une cjargnele”. 

E po: “Cjargnele o no, fantats, il mont alè masse- 
passút, no viodeiso i boscs ducj bandonats, il riu plen di 
arbui e se tu cjapis sú un len o un pocje di glerie la vuar- 
die ti fas la multe. Joi ce mont?”. 

I domandin: “Cemút passaiso la zornade””. 

Nus dis: “O lavori un cjamput, o ai cuatri gjalinis e 
cuinins, o vol a cjatà 1 miei là che o vin di là ducj, o fas 
la spese, o lei il gjornál par savé ce ch'al capite in Fur- 
lanie e par no jessi stupide dal dut o sint il telegjornál. 
Dome chel, saveiso, parceche dutis lis vacjariis che a si 
viodin dopo mi fasin lá in bestie. O dís lis orazions e vie 
sot 1 bleons. Us parie che la mé zornade e sedi plene?". 

O disin: “O sês propit brave!”. 

Nus cjale e podopo: “Brave o no cheste a jé la vite; tu 
lavoris, tu ridis e tu vais; tu ti rabiis e tu perdonis, tu preis 
e tu domandis e subite tu sés dafont. Cumo fantats us sa- 
ludi, o scugni lá. Vait, vait in mont e gjoldeit la zornade”. 

Si alce e si met la cosse, o cir di judale a cjariá il fas- 
sut ma e vil fò bessole. 

Sistemade la cjarie cjalantnus e dis: “Cjale, cjale, a 
an reson di di che Diu nol bandone nissun, ancje vué o 
ai cjatat cualchidun par fò une cjacarade e al val pòc par 
jessi contents. Graciis Signór e mandi fruts”. 

Planc a planc, sot il pés dal fassut di lens sindilè viers 
il simitieri e nó viers la Pléf. 


ARCANGELO BLANCUZZI 


Contutis 


Un zercandul al va in tratorie dulá ch'al mangje ben e al béf 
miór. Dopo vé beviit il cafè e la sgnape i dis al paron: — E 
cumò che no ai béz par pajá ce mi faseiso? —, 
— Ti din cuatri sclops pe muse, cinc pidadis tal cál e ti parin 
für! —. 
— Eh, ce cjárs ch'o sés! In chelaltre tratorie mi an dat dome 
doi rips tal câl! —. 

SERGIO VISENTIN 

Un tei al cjante 


O sint l'arbul che al cjante, 
libar l'arbul al cjante. 
(E je la só vós serene). 


Cu lis lidrís al cjante, 
cul so pedál al cjante 
e cui ramacs e lis fueis. 


O sint l'arbul che al cjante, 
cul so aghic al cjante. 
(E je la só vós solene). 


Inte planure al cjante, 
cun ogni cèlule al cjante, 
intun cui altris teis. 


Un tei libar al cjante, 
inte buinore de di e dal mont. 
Al so Creadór un tei al cjante. 


AGNUL M. PITTANA 

BARBA BORTUL DI MANIA 


Al veva la cunvinsion, barba Bortul, ch'al nol riva 
mai un mal s’a nol é compagnát encja da un ben. 

"Na di, la só Lussia, a tribulava c'un mal di dincj ch'a 
jzeva-su fin tai ciruviéi. Ché volta, barba Bortul, a’ j ve- 
va cunsiliát, a Lussia, `na vecja riceta: emplá la bocja 
cul fum di tabac e tignilu dent, cenca glòtilu, finchi la 
'zinziva a si matuiva. Cussi il mal al si sares cuetat. 

Alora, Lussia, a’ à impiat subit la pipa dal sid om e, 
supant, a si è sglonfada li mosselis di fum. Ma, sul cjapá 
flat, il fum, a’ jè'zòt di scjavec pal cjanál dal rispiru e 
... TÓbis ch’a si scjafói a sun di tòssi. 

Co à podát repelási un fregul, a j à dit a barba Bor- 
tul: 

“Maladeta la volta ch'i ti ài scoltát. Dibot i murivi cu 
la to riceta. E, il mal di dincj, al è incjamá ui...!”. 

E, lui, al á rispundút: 

“Però, s'i ti murivis, il mal di dincj al ti sares passat. 
Nol riva mai un mal s'a nol è compagnát encja da un 
ben!”. 


(Furlan di Mania) ALDO TOME 


TI 

Un toc di cil 


Cir di cori 

e dopo fermiti 
tun cjanton 

dal troi scür. 

Là insomp 

li forsit plui in là 
Iu cjatis 

un ninin 


di lús. 


Podopo alce i voi 

e tu viodis l'ultin toc 
di cil 

cul so colór 

azür; 

forsit li 

il to pinsir 

al polse cidin cidin 
tal 

tasé. 


ALDO PIANI 





LA CARTUCJE 


Come scuelare no pues di di jessi stade bravone, mai 
atente aes materiis che mi isegnavin, distrate, zugatolo- 
ne, dispetose. 

La nestre scuele, in doi turnos, e jere logade te sale di 
bal dal “Dopolavoro”, prime, seconde e tiarce di mati- 
ne, cuarte e cuinte dopodimisdi, o fasevin cuatri oris di 
lezion. 

I mestris a jerin in vuere e nó o vevin la furtune di vé 
mestrutis zovinis e bielis, che fra l'altri une e je ancje 
deventade mé agne cuistade, par vé sposát un barbe dal 
gno om. 

Il predi nus faseve dutrine dôs voltis par setemane, di 
martars e di vinars, e o pensi che a jerin lis dós oris plui 
dissiplinadis di dute la setemane. Lui al jere alt doi me- 
tros, cun dòs manonis grandis di preá Diu di no cjapa un 
pataf. Al meteve sudizion parceche cuant che o sbalia- 
vin al faseve une ridade cussi fuarte ch o jeri cul cjaf a 
odulis, come gno solit. “Silvia — mi domande — cui ise 
la patrone di Palme?”. In chel moment jo no savevi 
nancje cui ch al jere il patron di S. Vit; sicheduncje o 
resti cidine e cul cjaf bas. 

Lui alore j ripet la domande a une mé compagne: 
“Annamaria, dij a ché musse cui ch’ e je la patrone di 
Palme”. La frute, cu la vós che j treme: “S. Justine”. 

Il predi mi cjale serio e mi dis par talian: “Vai alla la- 
vagna e scrivi bene in italiano il nome della patrona di 
Palmanova”. Malapaiade o voi ae lavagne tal cidinór 
gjeneral, cul pinsir di no falá e di voltá in maniere juste. 
“Se — o pensi — patrone e je par furlan, par talian e sara 
cartuccia”. E cussi, dute sigure, o scrif: “La cartuccia di 
Palmanova é S. Giustina”. 

Chei ch a san la storie ch'e fo contade cetantis vol- 
tis dal plevan, mi cognossin come “ché de cartucje”. 


SILVIE PIAN 

I batatocs 


I dis del Passio 
cuan che; 

i Clautans, 

i sent sonà 

i batatocs, 

i safogia 

al gròp 

cula saliva. 
Chi segn le ore, 
espre o mèssa, 
cuan chi sent, 
duc'i se ferma 
a scolta. 

Í vues 

i se bagna, 

i regorth i sola. 
Dal ciampanil a l’Arthith, 
dal Col Grant, 
ai Piais, 

da Pra Larc 

a Piolsa, 

chel matrela 

al tocia al cor. 
E tal rimbòmbo 
de la Val, 

a te par 

da senti, 

la storia 

del paès 
portada 

da l'aria. 


(Furlan di Claut) ROBERTO LESCHIUTTA 


Contutis 


Tilio al ven a cjase tardon dopo vé passade la gnot cui amis. 

— Ce ore ise? — j domande la femine ch'e je tal jet. 

— E je la une, duár, duár... — 

In chel moment l'orloi al bat lis cinc... e l'omp rabiós: — Lu 

savin, lu savin, ce covential che tu lu ripetis cinc voltis ! — 
SERGIO VISENTIN 

I SUNSURS DI TONI FLAP 


A contavin 1 vons che barbe Toni, recuie, al jere un 
omp lunc e sutil, ma tant sutil che lis braghessis 1 clo- 
pavin intor di chei doi stecs di gjambis ch'al veve. Tancj 
di lòr co lu viodevin passá a disevin simpri che chel 
omp ali al dovares compra cül o vendi braghessis par- 
ceche ancje daurvie a jerin tant flapis e a pindulon co- 
me s'a fòssin metudis a suiá, parchel i vevin metit il so- 
renon di Toni Flap. 

Nissun si jere mai acuart che barbe Toni al veve un 
difiet; - Für chei che no pain afit-al diseve simpri, za 
prime di sposási. 

Apene sposát nancje pensá, lui al lave für intal curtil, 
inte stale, tal ort o inte vigne, mo ca mo là e cussi à si 
diliberave sence dài fastidi a dinissun. 

Passat cualchi an dut in regule; une dì d'istat 1 à sbris- 
sat di fà ché vore in cusine. La femine, pos crodi, j à dát 
une cjalade di brut disintji: - “No tu ti vergognis a fà 
chés voris in cjase e cui barcons viarts ch'a dàn su la 
strade? E po la int ch'e passe e e sint une tal ce pensa- 
raje di te?”. “Ma femine benedete - i rispuidè lui — la int 
ch'e sint no sa migo se o soi stát jo o se tu sés stade tu!”. 

Al à scugnüt scjampa für di cjase di corse che la femi- 
ne i coreve daúr cu la scove. 

Ben, ancje dopo vieli il barbe Toni al continua rego- 
larmentri a pará für di cjase chei che no pain l'afit — co- 
me ch al diseve simpri lui cuant ch al molave chei sun- 
súrs — sence bati cée. 

Agne Luzie, la só femine, rassegnade aromai, si ve- 
ve fat une regule dute par so cont; al sares a jessi che par 
jé, chei sunsùrs a jerin ancje un segnál, un mit di savé 
in ogni moment indulà ch al jere e s'al jere vif il so omp 
propri midiant chel difiet. E se par câs in cjase o für al 
jere masse zito par un DOC di timp, jé, dute pinsirose e 
lave a cirilu dulà ch al jere e dopo vélu cjatát i diseve: 
“Dipo Tunin, ti sintistu pòc ben aué?”. 


BEPI DI DIANA 


Onescj 


Tal miec dal danarós, politicants, smafars e imbroiòns un 
plui al è onest, plui al finis par rompi i coions. 
BRUNO NOBILE 

Aghe ch'a cor 


Lusint, frescje, cjantarine, 
l'aghe di mont 

'a ven jit corint 

saltant sui clas slissás; 

si inzopede, si ferme, 

si volte, 'a torne a lá; 

di gnüf 'a cjape la corse, 
cence padin, ‘a va jù, 

jù viars el mar inmens 
ch'al glot dutes las aghes 
frescjes, 'zovines, 
balarines, 

saltarines, 

cence nancje 

ringrazià. 


NOEMI RUPIL DEL FORNO 

IL GNO CJAN 


Il gno cjan si clame Scotti e al è il paron di cjase. Al 
é une vore simpatic e i volin ducj tant ben. Nolètant fa- 
cil fevelá di lui parcè che e saressin masse robis di dí. O 
provaral a conta l'essenzial. 

Scotti lu vin cjolt al cjanil cumò trê agns, propite tal 
dis de fieste dal vin, cuant che il nestri vecjo Pepe lu ve- 
ve cjapát sot une machine. Al è veramentri une biele be- 
stie ancje se nol è un cjan di raze. Al à un pèl lunc, scua- 
sit blanc, un póc rossit sore vie e i voi verts, talats a 
mandule. Il so istint nol è tant di fa la vuardie ma di 
scjampa par podé cori in libertat. Propite par chest 
motif, prime di nò, al veve vút tancj parons e al veve 
cjapadis ancje tantis pachis. Cussi, cuant che lu vin 
puartát a cjase, al jere une vore salvadi e i prins timps 
nus à fats deventà mats. Al saltave doi metros di puar- 
ton al svualave jà pe culine e no si podeve stai daür 
parcè che, in pócs minüts, al faseve il zir di dut il pais. 
O vin scugnüt meti rêts in dutis lis bandis par sierá il 
curtil. 

Cumo al á cjapát afiet ae nestre famee, al vif in cjase 
cun nó e al é une vore dumiesti e cocolon. Pero, se 1 ca- 

pite la ocasion, al partis vie ancjemò e al torne di bes- 
sol, ma cuant che al val lui. 

Ogni tant e rive ca di nó la vuardie comunál a prote- 
sta parce che lu cjate in place tal mec dal trafic e nus 
promet simpri une buine multe. 

Par furtune, fintremai cumo, nus je lade simpri ben. 

Don Roberto, il nestri plevan, mi á dite che o vin un 
cjan torzeon parcè che lu viót simpri ator e, une volte, 
al á compagnát un funerál, tal miec de int, de glesie fin- 
tremai tal cimiteri. 

Scotti al a ancjemò une grande passion: i plas tant 
copá gjalinis e cuant che i capitin a tir, no si lasse 
sejampá la ocasion di fant für dôs. 

Di istat, cuant che o sin in montagne, dula che a son 
une vore di gjalinárs e di gjalinis a passon, no 1 par ve- 
re di vé a disposizion tante grazie di Diu e n6 o vin il 
nestri bon lavór a pata dans. 

Però, come che o ai dite prime, i sin tant afezionats 
distès. 

“Scotti, Scotti! No sta scjampa! Tu ses capitat ai do- 
zinants!” i a dite une nestre amie che e jere vignude a 
cjatanus. 


RENZA DELLA PIETRA GROSSO 

Penseir 


Al era belzá uli. 
No sai da cuant. 
Penseir 

pognet 

tal rival. 

Nut e golous. 


MIRELLA GASPARDO 


STORIUTIS 


Cemut che l'a di jessi fat il mont! Nu a Orsaria 'e vin il 
Nadison verdulin di aga, e lur, a Cerneglons, la Tor ruspiosa 
e suta. No stèit a vési a mal cun nu, amis di Cerneglons, no 
stèit a intrabiasi. L'invidie `e jé una bruta bestia. Ingomeusa 
come la cicuta, velegnosa come la betonica. 


(Furlan di Guriza) OTELLO SILVESTRI 

REFERENDUMS 
Par Udinés culi une lungie lagne 
cun Filipon clamát “Missár Sparagne” 


“Astu votát pro o cuintri, Filipon?". 

“No ai votát: sense votá un alc si pò gambia”. 

“Se distu po? Gambiá sense votá, co juste par gam- 
biá si va a votá?!”. 

“O dis: si spint setant, setantonòn, simpri votant di- 
bant, ogni moment, co l'unic gambiament che si po’ fa 
'lèchel di sparagná”. 

“Semit, sar Filipon? No isal un dové ogni lession?”. 

“Cul debit di milions di miliardons in di di vué pal 
ben dal nestri Stat `l til sparagnát: “lè chest il prin 
dove”. 

“Ma jo `o insist, sar Filipon: semát?”. 

"Lu ài dit biel'sa che l'unic gambiament che si po’ vé 
`l è chel di sparagná se come mè dute la int ch'e je no 
va a votá: isal mo clár che no si spindara co plui no si 
vara la votassion?”. 


Musiche 
“Ma ancje a un altri cas si po’ pensa, sar Filipon: a 
Rome e” podaressin aprova ‘ne biele ridussion par spa- 

ragná, che sarès cheste: che par elesi duc’ al bast un 
sôl! Cussi cun tune spese tant modeste — setant, pen- 
sait!, cun dome un eletór! — si rivarès a vé avonde miés 
par cressi i compéns di duc’ i elés. E alore nó contens e 
contens lôr, ch al bastarès pajá chel eletór. Sar Filipon, 
no ae ‘ne buine fonde l'idee de ridussion?". 

"La ridussion co `e je un aument sigür a lôr ur pla- 
sara, ma podaspò co un'altre volte no 'n varan avonde 
— che l'eletór restát par sparagná al sara 'sa stat giavat — 
mi sastu dî semát ch a fasaran par jéssi elès e fà une ri- 
dussion co no varan nissun pa l'elession?”. 

“Ce stastu a fastiliá, sar Filipon, lafè che nol e il cas: 
tu sas pûr ben che lôr, li ret, e` an setant ingen co e 
invèntin ridussions par aumentá! Difissil inventá mi- 
lions di lór, se ustu ch al séi par dome un eletòr: co e` 
son tant brafs sul cressi, puscrodi co ur conven, cun ce 
braure, ch e invèntin un calá maraveós! Sar Filipon, ti 
visistu il meracul dal ministeri agricul abulit? Passás un 
pòs di dis, sar Filipon, no isal risurit? Cun tant ingen j 
an metùt un non ch Al va plui ben, mio ciar sar Filipon”. 

"Il non, come invension, al pò lá ben, ma `e reste une 
quistion ch'e je real: il sparagná efetif, che nol è un 
non!”. 

“Ma ce ch'al e par lor al e real, sar Filipon, dut sta 
te diferense tra il cun e il sense: duncje, l'efetif al e reál 

e relatif al cun; il sense, invessi, al vòl propit compagn 
di un cun, ma eletorál; e al valará setant fin che si vif. 
Mio ciar sar Filipon, cui ch'al sparagne ce ch al po’ fa 
lu fas: simpri al si lagne”. 

“Ognun tal mont al a qualchi passion!”. 

“Lè vêr, sar Filipon, e qualchidun `l à ancje com- 
passion !”. 


Musiche final 


(Furlan udinés) LELO CJANTON 


Mafie 


La mafie a je un cancar, ‘ne vore sparnicàt in ... bassarie, 
ma, almancul tra i cuatri leteráts, a je ancje in furlanie. 


BRUNO NOBILE 

Prima bussada 


Cufas ta un truói 

lustrá dai fócs 

de un véndre sént 
avón prová 

la prima bussada. 


La purtissión 
la déa 
par cónt sióc. 


(Furlan di Claut) BIANCA BORSATTI 


Musiche 


Ancje l'amór plui genuin al fas la fin di un viulin. A rèstin lis 
cuardis; la musiche si sfoghe tal cidin. 
BRUNO NOBILE 

Geografies da canaj 


La cal finiva il poul, 

biel poul di brés, cul parapet di len, 
m'inpensi a vevin fat par me canaj 
un portelüt. 

Di là il toglát 

no un fil di parapet, 

le brés poades dongja cencia claus 
pi in la parfin la tromba 

dal fen parsora `l stáli. 

Ca si, là no e duta la me vita 

un portelüt di len 

al mi ha serát di cà four dai 
periculi, 

al mi ha clamát parce chi 'ses di là. 


(Furlan di Través) PAOLO VENTI 

JUBILEU 


Il prin jubileu al e stat fissát uficialmentri dal Pape 
Bonifg VIN tal 1300 e cumò che o sin tal 2000, a son 
passáts 700 agns di chel prin impuartant acjadiment e 
chest al é il 26° an sant ordenari (i straordenaris a ve- 
gnin proclamáts par cualchi particulár). 

La peraule jubileu e riclame il tiermin yobel, e ri- 
cuarde il sun dal cuar che al clamave dongje il popul di 
Israel e al nunziave solenementri lis fiestis dal templie i 
agns di gracie dal Signór. 

Ancje vué la peraule e vil di gjubilo. 

Jubileu te trdizion cristiane al è l'an de remission dai 
pecjáts e des penis des colpis cometudis. 

Pai cristians l'at di pinitince principal al deventa il pi- 
ligrinag a Jerusalem, indulache al € muart par nò il Si- 
enor. 

Cuant che no si è podüt lá a Jerusalem, sevie pal arif 
dai Turcs sevie pal faliment de VII Crosade, Rome ina- 
lore e cjapa la part de inacessibil Jerusalem (altera Je- 
rusalem). 

L'an sant al ven proclamát ogni 25 agns. Bonifac 
VIII al veve stabilit ogni 100, ma tal 1350 si fissa la 

scjadence ogni 50, podopo ogni 33 (par ricuardá 1 agns 
dal Signór) infin tal 1470 si riva ai 25 di cumo. 

L'an sant al tache la gnot tra il 24 e il 25 dicembar 
1999 cu la vierte de Puarte Sante in San Pieri, fate dal 
Pape, e podopo cun chés altris tré viertis dai cardinái: a 
San Zuan in Lateran, a Sante Marie Majór e a San Pau- 
li für des murais. 


I furlans a son simpri láts in piligrinac e tant plui tai 
agns sants. Une volte a lavin a pit viers Vignesie e pe 
strade Romee a rivavin a Rome. Altris a cjapavin la 
barcje a Aquilee o a Precenins e a sbarcjavin a Ancone 
e po a pit a lavin a Lorét, Assisi e Rome. 

La tiere furlane e je stade simpri un lüc di passac dei 
"pii viatores", e partant cun chel grant moviment di int 
si à scugnüt creá Hospitia, Hospitales e Xenodochi, 
par dà riceviment a chescj forescj, a chescj piligrins, ai 
maláts. Par ogni strade di une cierte impuartance a jerin 
chescj lúcs di acolience, plui o mancul grancj, mitüts 
für des muris o dongje lis puartis des citàts, in mit che 
il viandant ju cjatàs cun facilitat. 

A jerin ancje tancj lazarets pes malatiis infetivisi: le- 
vre, peste, colere, tifo, ... Ï sorestans a son stats obleáts 
a cirí di arzará, di fermá par travuardá la salút de lór int. 

Vecá une picule tabele des localitáts che a vevin un 





lazaret: Aquilee, Avian, Belgrát, Cjasál (dongje Vile 
Manin), Cividát, Cordenons, Driolasse di Teór, Glemo- 
ne, Gurize, Latisane, Leprós (non clár che al indiche un 
lazaret), Pontebe, Palonet (sui cuei di S. Ane), Mania, 
Montenars, Osóf, Paluce, Pordenon, Portobufole, Puart, 
Pozec, Roncjs di Latisane, Rosac, Spilimberc, San 
Denél, S. Michél dal T., Udin, Visc, San Vít dal Tili- 
ment. Podopo, suparjü, intune otantine di país dal Friül 
a vignivin viertis lis puartis di acet al piligrin di passac 
“par amòr di Diu”. 


AGNUL COVAS 


Butinle in ridi 
A puártin al Pronto Soccorso un puar cercandul, cjatát 
cuntun imbast sul marcjepit. Il miedi lu rimet un tic in sest e 
lu dimet disinti: 
“Ch'al cioli une di chestis pastiliis dopo i pascj”. 
“Ch'al scusi, dotór: e i pascj dulà ju cjolio?”. 

GIGJ MESTRON 

Pasca 


Se trins pa li robis 

ch'a no son vivis 

e parin vivis: 

un strass na fuèa 

in miès la strada. 

Al scuminsia il vids 

sat il seil bas da l'èspui. 

E la matina un forèst pierdùt 
ta un curtif in miès la fièvra 
zala e verda da l'erba. 


Dulà èritu 

cuant che i muàrs 

a ospedavin coma giambars 
tai tavelòns 

e ninis a corevin patafant 
cadopis a pindulòn? 

Ta un ciantòn la Carmen 
trasparinta coma na panola 
lavris di veri 

- ingrumada sot na lòibia 
da na ghigna cu li mans 


97 








il scur 
soti grunus frèis 
da li tetis - 


In miès dal ciavossal 
me pari 

cun deic da serpi 

e vui di fevrar 

e il cocolar 

in font la sgiavina 

ta l'asula dal tramónt 
l'odóu dal pissarot. 


La münia cul grumal di mignestra 
e id pissul coma na strenga 
li féminis cui ciavéi 

di panola 

i fidi i muàrs 

a van via 

pi lizéirs da la medola 

dal sanbüc 

ta un mar 

di sclòfulis e caligu. 
Parsora la so bráida 
selesta e sbossa. 


(Furlan di Cjasteons di Sòpula) SILVIO ORNELLA 











Garoful di bará (rosa di macchia; Rosa canina L.) 

S. Josef Artesan (Fieste dal Lavór) 


S. Anastasi Vescul 

Ss. Filip e Jacun 

S. Moniche 

S. Gotart 

S. Domeni Savi 

S. FLAVIE MARTARE 


S. Vitór 

S. Erman 

S. Antonin Vescul 

S. Ignazi 

Ss. Nereu e Achileu 

S. Mafalde 

S. MATIE APUESTUL 


. Doro 

. Ubalt Vescul 
Pascál 

'Zuan |^ Pape 

Ivo 

. Bernardin di Siene 
S. GJSELE 


S. Rite 

S. Flurinz 

S. Marie Ausiliatrice 

S. Grivòr Pape 

S. Filip Neri 

S. Ustin 

S. MILIO 

S. Massimin 

Ss. Canzians di Aquilee 
Visitazion de Madone 

AL NESTRI ... “BUTUL DI ROSA” 


Rivada jè l'ora che dopo tanc’ patimens e batis di cúr, 
tò pari e tò mari rivas a son, dopo tant peregrina ta chel 
lûc lontan, dulà che tu, al lor fruzzon, tu spietavis za di 
tant. 

E se tramas di cur cuant che, Diu urint, vi ses ciatás. 
Dut someava una gran maravea, dut pareva un sûn sen- 
sa mai fin. 

Planc plancut ti an tociat, ma nò i pareva 'nciamó ver 
che tu, tu eris al so “butul di rosa” cumò , cumò sflürit. 

E tu, “butul di rosa” se atu fat? 

I toi brazzus tu as slargiát e intor dal cuel di tò pari tu 
ti as strenzut e intant i toi voi come doi tucús di sil tò 
mari cialavin e za a disevin: “Vi uli ben ... par simpri 
cun vualtris a restarai!”. E strinsint 'nciamo tò pari sen- 
sa oré pi molalu tu as diti: “Disglonfet al vuestri cúr dai 
batimens c'al à ingrumat, fasèt ridi i vuestris voi e 
ciantá la vuestra bocia parsé c'a rivada a soi ... jó al 
“butul di rosa”. 

Oh! Se fiesta, se "ligria quant c'a tu ... butul di rosa 
... cun lor a ciasa tu tornaras e i toi doi tucüs di sil sol 
maraveis a viodaràn e cun lor tu ridaras, e cun lor tu 

ciantaras e cun lor tu tabiaras par duta la granda ciasa e 
di cucuc tu sviaras tal mies dai arbui dal grant zardin e 
ciant di sisilis la tò vos sara e di mil iucadis che granda 
ciasa si emplará e fiesta e “ligria tu partaras .. tu “butul 
di rosa” cumò, cumò sflurit ma za plen di colors e di 
prufuns; tu “butul di rosa” che tanc curs tu as disglon- 
fat ... tu “butul di rosa” che a tò pari e a tò mari pas e 
amor tu `i as partat ... tu al “butul di rosa” pi biel che 
nestri Diu al vedi creat! 


(Furlan di Flumisel) MANUELA PAULIN 


Contutis 


— Jo j dòi un chilo di zariesis a to fradi e j dis di fa a miezis 
cun te. Trops grams al di dáti? — j domande la mestre a 
Nando. k 
— Nuje, siore mestre — 
— Mál, no tu cognossis la matematiche ! 
— E je no cognos gno fradi! — 

SERGIO VISENTIN 

Ce ch'o vorès restá 


Ce ch'o vorès restá 
Donzel, mancul che il plui 
dismentedt dai oms 
dispetenát salvadi 


fradi dal prat poiát 

su la verde lusere 

dal prat, ce ch'o vorès 
la caretát dal vint 


a cjarinámi mans 
e carneli, e cui vói 
cupá lassú la polpe 


fonde dal cil, e dentri 
sinti passá la rabie 
cuietade dal már. 


PIERLUIGI CAPPELLO 

JO E IL FURLAN 


Cun chestis pocjis riis o uei presentimi. Jo e dute la 
mé famèe e ancje i miei vons a jerin gurizans patòcs ma 
slovens di origjine. A cjase o ai simpri fevelát par slo- 
ven e cussi ancje a scuele ma, für di cjase, par talian. Il 
Furlan no ai mai vit ocasion di fevelalu. Co jeri agns in- 
daür ancjemò frutine, o ai sintüt fevelà alc par furlan de 
nestre vicine e, magaricussinò, no ai capit nuie di chel 
ch'e diseve. 

Di profession jo o fasevi la mestre di todesc tes scue- 
lis mediis a Triest e plui tart a Gurize. Par tancj agns di 
cuant ch'o jeri ancjemo studentesse, o lavi ogni di a Trie- 
st cul treno: jü abuinore e tornavi di spès a cjase la sere. 
Sul treno a jerin unevore di zovins dal Friül ch'a cjacara- 
vin di rar par furlan, forsit, a si svergonzavin. Chest alè 
il problem di dutis lis minorancis. Altris timps! 

Jo o crót che aué il Furlan al sei plui cunsiderát. La 
int e à finalmentri capit ch'al € une lenghe come chés 
altris, cu lis sós regulis e la só leteradure. E po. une fe- 
vele se úl jessi lenghe bisugne insegnále in forme siste- 
matiche a scuele, cul studi regulár e esercizis scrits, no 
sól a cjase tra cuatri mürs. 

Cumò, il Furlan al è jentrat te scuele e i mestris a ci- 
rin ancje di insegnálu ai scuelárs e par dongje, a oléj ben 
al Friúl e ae só culture. Cheste e jè une vere ricjece. 
Ancje te Universitàt di Gurize di chest an al ven inse- 
enát, In chestis nestris tiaris a vivin comunitàts di di- 
viarsis etniis e lenghis e chest fat alè, lu ripeti, une ve- 
re ricjece. Alè nestri dové di capisi fra di noaltris. Un 
confront cultural al è la vere civiltát: ognidun alè pero 
di mantigni la proprie identitàt. Magaricussinò, chest no 
lu an ancjemò capit duc) partant, daspò doi agns di pen- 
sionament o ai decidüt di impará il Furlan. Cussi, jo o 
soi vignude a scuele ae Filologjiche di Gurize. 

Viodüt che no vevi mai fevelát o let par furlan, in tun 
prin moment jo o pensavi che il Furlan al fos facil, com- 
pagn dal Talian, stant che son de stesse famèe. Subit 
però, o ai viodùt che la lenghe e je pluitost dificil cu lis 
sós regulis e vocabui. 

Bielplanc, o soi vignude a cognossi no dome un fre- 
gul di peraulis e regulis, ma ancje scritórs e poets fur- 
lans. 

Uéi scrivi alc di furlan ancje jo, almancul un pocjis di 
frasis, grazie ae nestre brave mestre che mi fas lei e 
scrivi ae tabele. Jé e à unevore di pazience cun mé e par 
chest, o soi contente parceche mi soi sfrancjade unevo- 
re ancje se varès olüt fevelà e scrivi miòr. 

Vie pal istat jo o uei lei par furlan. Mé gnece mi à re- 
galát un librut cun tantis storiutis naturalmentri in che- 
ste lenghe. 

Fevelálu no pués parceche no ‘nd ai ocsion. Chest 
autun cu ven però, jo o uei continuá: ancjemò a studiá- 
lu. No si pòdin lassá lis robis fatis a miezis! Par ogni ro- 
be j úl timp, specialmentri par impará une lenghe! 


PAULIN CASIMIRA 


Contutis 


— La tiare zirie o stae ferme? — 

— E zire siór mestri — 

— Bráf e cui i lu dis? — 

— Gno pari ogni sere cuach'al ven dongje de ostarie — 
SERGIO VISENTIN 

Umanitát 


Une liis 

di perle clare 

e sbrisse a indarentá 
déts instrecáts 

ch'a prein. 

E tds ator 

ogn altre vos 

che no sei ché dal cür. 
Graziis, Signor, 

par chest lusór 

ch'al bagne cops 

e salvadis cisis, 

arbui scalembris 

e placis cóndaris; 
ch'al spant il so arint 
parsore di ognidun, 
cence pensá 

se lis musis 

drecadis viers di Te 
no son dal stés colór. 


FRANCA MAINARDIS 

CJAF STUART 


In tal mentri ch o leievi il gjornál cui comedons su la 
taule e la palme de man drete sot dal barbuc, par pon- 
telá la coce, o tacai a pensá. 

“Pesial tant?” Mi diseve puare mé mari cuant che mi 
viodeve in ché pusizion li. Ma mi capite tant daspes e 
cence inacuargimi. 

E je propite vere *vizi di nature si puartilu in sapul- 
ture’. 

Cussi distraintmi de leture cu la ponte dai déts ch’a 
rivavin sul timpli o scomenzai a lá indaúr fin parsore 
l'orele, cun sorprese palpai un toc dret “cjè chi po, ce 
mdt ch'e je” plantant discors tra jo e me “il gno cjaf nol 
è dut taront come un biel melon, al è pûr un tocut dret”. 

E mantignint i vôi potats sul gjornal, il pardentri dal 
casselot al jere par cont so, lassantiju che si rangjin, ma 
chei a son come il folc nuie ju ferme, anzi a ciri di 
poiájur su alc svelts son parsore di dut, e poiáts partia- 
re po a prová a pescjaju su alc svelts son parsore di dut, 
e poiáts partiare po a prová a pescjáju son bielzá su la 
scarpe. 

Cussi o scomenzai a lá de codope al carneli, dal car- 

|. neli la codope par studiá trop ch and è dret e trop 
stuart, cul risultát ch'a'ndèplui stuart che dret. 

"Chal sedi parchel" pensir fasint o conclude 
"ch'o'nd ai fatis plui robis sbaliadis che justis?”. 

Ma co si fas alc ancje si sbalie, cence gjavái respon- 
sabilitát a dinissun une scuse a ven pûr dal proverbi “cui 
fòs fale cui mene struncje”. 

Ma ch'al sedi come ch'al sedi chel benedet paron di 
cjase, dal rest o ai dut li. 


BRUNO FANTINI 


Conseis 


Il consei di un espert al è 'nevore ben considerát tant di 
tignilu par preziós ancje se al è sbaliát. 
BRUNO NOBILE 

Po, CALLIGARO, CE FASIAL 0 STAVI PROPIT CIRINT CHEL 
Lu) cotil SU STROLIC ?!... SACRAMENT DI NO-CUSSIENT 
DI EMIGRANT PAR DoMANDAJAL.. 





(Renato Calligaro) 

Pic nic a Davian 
(tal or da la guera in Kosovo) 


Fioi e cians e musica e musès 

i prowler ch'a svuálin sora il nas 
binzina pan e gorgonzola 
telecamaris vin e canociài 

'na domènia cussi biela 

no s'in d'era joduda propit mai 
cun tanta zent contenta e colorada 
ch'a scambia la guera par 'na 
carnavalada. 


Espers di alta tecnologia 
tra un tai e ‘na luiània 

a ghi e vignuda la smania 
di savèighini pi da la Cia. 


A còntin i missilis sot da li` alis 

a ciacarin di laser e bombis a rap 

a saliidin bandieris di strischis e stelis 
a discòrin e ridin coma al merciat. 

In miès di tanta spussa e di cagnara 
pissant su un pal ‘na vissia di bira 
a vòltin l'auto tal fa da la sera 
giondint insiemit di tanta passuda. 


(Furlan di San Vit) BEPI MARIUZ 


Contutis 


Al jere tant timp che no si viodevin la Delme e Turo, amis di 
scuele. 
Une di si cjatin a sagre e dopo i solits salúts la Delme e 
scomenze a contà: — Apene finide la scuele — e dis — o soi 
lade a cusi lá di mé agne vedrane e cuanche mi a lassát dut 
a mi, mi soi ingrandide. O ài fate monede, il fuoristrada, une 
aziende in citát cun corante operariis sot di mè. E tu? —. 
— Finide la scuele — al rispuint Turo — dopo pòc timp o vevi 
za cuasi mil sot di mè —. , 
- Ah! E ce fastu? — e domande Delme cuntun pocje di 
invidie. 
— O gjavi jarbe tal cimiteri dal país... —. 

SERGIO VISENTIN 


112 





Il giat 


I mostacius: 

i pei di na scova 
dismintiada in tal solar. 
Li orelis: 

doi triangolus 

di pel 

da caressa. 

La coda: 

il plumin 

di na siora 

plena di bes. 

Li satis: 

dos ramassis 
plenis di fueis. 

I vui: 

dos stelutis verdis 
ch'a 'zirin pal siel. 


(Furlan di Cjasarsa — prima media) FABIANA CASTELLARIN 

UNE BIELE ZORNADE DI SORELI 


Cuanche o jeri picule e o vivevi a Milan, miò nono di 
Nimis al vignive a cjatánus par cualchi més. Se il timp 
al jere biel nus puartave, me e mé sür, ai zardins, e a cjo- 
li il gjelato. 

Un biel di di maj, io a chel timp o vevi cuatri o cinc 
ains e mé sür doi di plui, nus à puartadis a zuià in tun 
grant zardin che al stave dongje cjase, indula che e jere 
une vasche unevore grande, plene di aghe e cuntun 
puint di fiar che si podeve traviarsá. 

A mi, mi plaseve tant che sorte di vasche di nadá e 
cussi o lavi simpri a bagnámi lis mans. 

Chel di o ài pensát ben di domandá a mio nono il so 
fazzolet di nas (che al jere net!) parceche o vevi di lavá- 
lu in ché aghe (che nete no jere...). 

Mé sür in chel timp no mi voleve masse ben: duncje 
no a piardude l'ocasion di sburtámi ta l'aghe tal mo- 
ment plui impuartant dal lavòr. : 

Intun lamp mi soi cjatade cul cjáf in jú te vasche cu 
l'aghe dute verde e subit cuntune marcule o soi tornade 
su dute bagnade. 

Mio nono al è vignüt svelt a tirámi für, al jere dut 

spaventát, in particolár al imagjinave la berlade di mé 
mari. E cussi, plan planchin mi a disvistide, al a 
slargjat i vistis sul prát e mi a cuviarte cu la só gjache- 
te. 

Par fortune e jere une zornade cjalde cuntun biel so- 
reli e cussi i miei vistis si son suiats scuasi dal dut. 

Cuanche o sin tornáts a cjase mé mari no si è ine- 
cuarte di nuie e nó o vin tasút, mé sür par no cjapális e 
mió nono ... ancje! 


ANNALISA GASPAROTTO 


Viarta 


Un rujiil ch'al cór... 

un mierli ch'al beca 'n granut... 
doi vói ch'a ridin... 

una vós ch'a cjanta...! 


EMANUELA PAULIN 

I lacais 


Durant la nòt 

dopu colada la rosada, 
o púr dopu 'na ploiada, 
a vegnin four sidinús 
da sòt `l patùs. 

E bel plan bel plan 
sbrizant 'ntà la orbe 
bagnada a sercin di rivè 
ntal seat, arba patida, 
ma fra li tantis cualitás 
la lòr preferida. 
Malcurans però dai tancju 
piricui ch'a podin cjata 
par strada, sbissis, 

o altris bestis, ma! 

in particolár l'on, 
cjassadour sensa piétát, 
golous di chel bucunùt 
sensa vuès, ma a mondi 
saurit, a mondi gustous. 
Tant che insiemi a la 





famea duta contenta, 

a jú mangin in crepa 

o piir in tocju cu la polenta. 
Un brut distin 

puoris bestiutis! 

'Na bruta fin! 

'L dút causát 

pal so bon gust, 
pa la so bontat. 


(Furlan di Morsan) ELVIO LORETTI 

A scuele, biel ch'o lein "ne pagjine dal libri di test, 
mi da tal voli un becanot: il ragn tratát di inset! 

Inalore o tachi a sclari ché vòs sbaliade: — Fruts! — 
Cjalait ben che il ragn nol va catalogát cui insets, parvie 
che nol a lis lòrs carataristichis! Veiso abadát cualchi 
svole "ne mosche, "ne furmiute, o "ne af? Poben, o varés 
cucat chés besteutis ch e an il cuarp spartit in tré tocs: 
il cjaf, la casse dal stomit, la pance. E veiso mai contát 
tropis gatis ch`e an? —. 

E un di buride — Si, mestre! Jo lis ai contadis a une 
furmie: e veve tré di une bande e tré di ché átre —. 

— Braf! Inalore, fruts, tignit adaments ch’ a partègnin 
`e famee dai insets dome chés besteutis ch’ e an sis ça- 
tis! Invecit il ragn, vedeiso culi la figure? Di catis a "nd 
a vot! Sicheduncje nol va tratat di inset! Anin für tu, 
cumo Alessio! Astu viodüt che ancje i scritórs, ognitant, 
a fasin cualchi folope? Il ragn secont te isal un inset? — 

E lui — Ce sao jo! —. 

Par judálu j torni a di indaúr: — Par jessi tratát di in- 
set al à di vé sis catis/ Cumo denant o ai dit che il ragn 
a ‘nd à vot, sicheduncje... —. 

E lui nie! Dûr D tant che un cuargnul! 

Culi ret o piert lis stafis e o tachi a vosonaj: — Astu il 
cjaf a nolis? Rochel. Póc m'int vòl, vué, a mandati cja- 
se cuntune note —. 

Po mi boni e cu la pachee j dis: — Resone cumò: par 
jessi un inset al à di vè sis catis! Alore, se il ragn a "nd 
à vot, al úl di... —. 

E lui: — Che si rimpine miór su pe tele —. 


JULIANE FRANCO 


(2) 


Vogá ‘vanti 

E no valtásse indrio. 
A che serve 

Recordà `l passao. 
Al geri xe fenio 

Al doman xe qua 

Za scuminssido. 


(Dialèt di Grau) GIOVANNI MARCHESAN 

GERO SIGAR E ’L JÈUR 


Gero Sigár (Gerolamo Gerin) al lava a meti i láz tai 
cjamps lá che `I saveva che `| pòdeva cjapà qualchi jèur 
par fasi un bon toc’ cun la polenta; par dî la veretát, `I 
era za di un biel piez che la cjaza no gi rindèva massa e 
Gero l'era un tic gnarvós: difàti, ogni matina cuanchè `l 
lava, cidin, a controlá se cualchi eur si veva cjapat, gi 
tocjava torná a cjasa cul sac vuet, come al so stomi. 

... Ancja che di Gero si jeva a bunora, e sirint di mè- 
tisi di bòn umòr par pará via la scalogna, al cjamina di 
bon pas fra miez l'arba alta e `] va viars dulà che l'a 
plazat la trápula ... al cür gi fas un salt, al tratèn par un 
moment al respir, come un ver cjazadòr, parsè che l'a 
viodút un moviment di fuéis tal miez dai sterps. 

Düt content Gero si fréa lis mans e senza ritèin al cór 
viarz al laz!... 

Ma si disfrèda di còlp, cuant che `l viot a sbati un 
pizülut di jèur, che `Ï vara pesát si e nó cualchi onza e 
nol varès bastát di sigúr a fa un tocjùt par sena; par 
dongja, gi fas dal, parsè al jèurut al cjala cun doi volüs 
spauris e gi trama al nas dala paura. 

Alora Gero lu mola dal laz cun delicatèza e lu ten un 

moment ta la so granda man, lu sint cussi pizul, cualt e 
vivarós, ... si comóv, ma cuant che ' sta par molalu, gi 
ven su la rabia dal stòmit e ... lu cjala dret tai vói, gi 
mostra al püin, lu strangòla (plancüt) e gi domanda: “E 
tó pari, dulá isa?” ... e sensa spietá rispuesta, lu lassa li- 
bar. 

Ancja che sera, par sena ... polenta suta! 


(Furlan di Vilès) AGNESE E AGOSTINO MONTANARI 
(Cantada di Tilio Cafar) 


Contutis 


La gnot passade un lari al e jentrát in te mé cjase cuant che 
jeri ancjemò für. Par fortune la mé femine e à crodút ch o 
fos jo ch'o vignivi dongje tart e lu à pestát ben e no mal. 


SERGIO VISENTIN 


12] 

Sis di Mai dal ’76 


Pauli — tate e mame scjafoiáts 
dal madrac de rudine — 
inclaudát par vincj oris 

sot la cjase sdrumade, mai 


nol vai, ma al ejacará a dilunc 

al cür fuart dal so ami gniif, 

il soldat che cence padin 

al disgredeave il mismás des maseriis 


par puartálu indaiir a la vite. 

Si fevelavin sot il soreli 

ch'al bonave, a deventarin amis, grancj, 
fradis vérs. Pauli, tirát für, 


al svani d'amór tai bracs vaiots dal soldát. 


GERALD PARKS american 
(Traduzion di Giorgio Faggin) 








Zi di bose (giglio gentile; Lilium Martagon L.) 

S. Justin Martar 

S. Marcelin (Proclamazion de 
Republiche) 

S. Livie 

LA SENSE 


S. Bonifaci Vescul 

S. Bertrant dí Aquilee 
S. Norbert 

S. Severin 

S. Efrem 

S. Diane 
PENTECOSTIS 

S. Onofri 

S. Antoni di Padue 
S. Liseu Profete 

Ss. Vit e Modest 

S. Justine 

S. Rainir 
SANTISSIME TRINITAT 
Ss. Gervás e Protas 
S. Silveri Pape 

S. Luís Gonzaghe 

S. Nicét di Aquilee 

S. Josef Cafas 

S. 'Zuan Batiste 
CORPUS DOMINI 
Ss. 'Zuan e Pauli 

S. Ciril di Alessandrie 
S. Ireneu Vescul 

Ss. Pieri e Pauli Apuestui 
S. Lucine Vergjne 





IL POLECUT CH’AL VOLEVE 
RESTA PITININ 


Al jere une volte un polecut pigul picul, ma tant biel 
e tant morbit che mal. 

Al veve siet fradis ma lui al jere il plui cocolát di 
ducj. E chest, a lut, 1 plaseve unevore, tant che daspès al 
diseve: “Jo o soi e o restarai simpri picul e cussi ducj mi 
cocolaran e mi olaran ben”. 

E intant che 1 siei fradis a cressevin e a deventavin 
biei gjaluts, lui al jere simpri picul e morbit e al si gjol- 
deve i figotec di dute la famèe. 

Ma une di e riva un'altre covade di polecuts e par lui 
di.colp e je finide la cucagne: metút di bande e ancje 
cjolt vie di dut il pulinár. 

Ogni gjal o gjaline che 1 passave dongje i diseve: “Tu 
saras content cumò, picul tu volevis jessi e picul tu sés 
restat!”. 

Púar polecut! Al faseve propit ddl. Al jere cussì avilit 
e malapaját che al lave a platási par vai e par no ri- 
spuindi. 

La facende je lade indenant par un biel pòc. 

Ma il prin di di viarte al polecut i è capitát di spielási 
intune poce di aghe e di scuviarzi che ancje lui al jere 

deventát un biel gjal grant e colorát tanche i siei fradis. 

Alore, dut content, al è rientrât in famèe, ben acetát e 
riverit di ducj i parincj. 

La moral di cheste storiute e je che no si puès restá 
fruts par simpri: bisugne cressi, impará e maduri. 

A un ciart pont bisugne jessi bogns di decidi cul nestri 
ejáf e ciaminá cu lis nestris gjambis pes stradis de vite. 


VALENTINA PAPAIS 


Contutis 


Corado al veve di lá in Franze a cjatá parincj; ma nol saveve 
une peraule di ché lenghe. 
— Facil — j disé Sisto ch'al jere stat a vore in Franze e ch'al 
saveva cjoli vie la int — tu tu fevelis par furlan e ognitant tu 
disis "avec", tu viodarás che ducj ti capiran. 
Rivát in Franze Corado al và in tune tratorie a mangjá e 
visantsi des peraulis di Sisto al ordene: — Avec une 
mignestre, avec una bisteche, avec verdure, avec formadi, 
avec pan e vin —. 
— Va ben — al dis il camarîr = lu servirai subit —. 
— Peró — al fas Corado — al e facil fási capi culi in Franze, 
baste meti un avec in miez a lis peraulis furlanis... — 
— E no siór — j rispuint il camarir = se jo no fos di Remanzás 
no vares capit une fote —. 

SERGIO VISENTIN 








Corl 


Cori 

fra glavinadis di sclops 
furviant i fantasims 

in ta babele dai stócs, 
ròbis di nie 

li’ sejassadis dal vint 

e lis angossis dal timp. 


Puartá 

€ int sfracajade 

tra legnadis e imbrois 
dai "santui e paróns ` 
tà un mont tromentát 
aromai cun pós sans, 
une gote di sanc. 


Insisti a lava 
l'ipocrisie dai viarms 
scuindude fra i tancj. 
Un tangentist al sparis 
e al rive un “brigant”, 
tra barafusis e lagrimis 
mentri la glace dai cúrs 
a zele i piardints. 


O vin piardude (nostra culpa!) la firme dal Autór 





LA SAGRA A GLERIS 


Vico al era crissut, al veva imparat un misteir, al era 
doventat un fantat plen di fuarsa; ma il so comportamint 
di frutat scjiavessacuol nol era cambiat. I sos genitours 
serciavin di coregilu cun cualchi punission ma otignivin 
l'efiet contrari. Vico, coma ducius 1 zovins, ghi tigniva 
a li’ sagris dai pais. 

- Pupa possiu zi a la sagra a Gleris cul mus e il sara- 
ban? 

So pari inrabiat, par duta risposta al veva siarat li’ 
puartis da la stala e il portel dal curtil. 

Vico no si a piardut di coragiu. Ciapat il mus su la 
schena, lu a butat four da la barcognela da la stala e ghi 
à fat passá la Roiussa; trovat il saraban sot il puartin, do- 
pu vel tirat four ancia chel da l'aga, a lu á tacat al mus, 
e via ... di corsa a la sagra in barba a so pari! 


(Furlan di Bagnarola) LIA E MEDEO 





CO SI DIS... RELATIVITAT! 


Al jere une volte un biát om cjamát di fruts, la femi- 
ne rabiose e la cjase fumose. A bastavin chestis dòs ul- 
timis par fa scjampa un om di cjase. Ma lui al tignive 
dûr. Paraltri... si lamentave, simpri, cun duc’. La cjase? 
Si tratave di séi a sotèt di une bicoche di un sòl stanzeon 
dula che si mangjave, si durmive, si viveve intropats. Il 
necessari: la solite gabeote insomp dal ortòt. 

Daáür di ché lobie di cjase al jere un sierai, cuviert cun 
bandòns rúsins, dula che si fasevin companie une vacju- 
te carampane, un purcit avilit e uns quatri gjalinis veduis 
di un gjal muart di vecjae. No si pò di ch’e fos proprit 
miserie in ché famèe, ma *o jerin li li. Anzit, a diferenze 
di altris, 'e podeve ancje tignisi par siorute. Ma lui, il 
biát pari, cu la voe di là in miór — e no rivà — al jere de- 
ventát un lamenton numar ún. 

Une biele di si cjate cul siór plevan, e ancje li, dut un 
lamenteo: che lui nol po lá indenant in ché maniere, in 
una cjase che no je une cjase, che si sta come il cinc tal 
quatri, cun duc’ chei fruts un parsore l'altri, e la femine 
che lu lambiche, la vacje che no fas, il purcit che nol 
cres, che lis gjalinis... 

“Tù” — lu fronte a colp il plevan — “tú, tu ti lamentis 
dal brit gras!”, j berle su la muse. E chel altri, jà a vai di 
un continuo su la só situazion. Fin che il siór Santul j va 
dongje e cun fá misteriós j dís in tune orele: 

“Ustu vé un bon consei? Fas a gno mit e tu varás fur- 
tune!”. 

L'om s'inlumine. Al saveve che il plevan, bon e stu- 
diat, al podeve daj un consei just. 

“Lu scolti siór plevan, che mi disi!”. 

“Scomenze cul dispeá la vacje e... puartile dentri cjase”. 

“Ma, siór plevan...”. 

“Sito!” — dissal il plevan e al 'zontà ancjemò — “fas a 
gno mit e tu varás furtune”. 

E cussi `e fo fate. Ma l'om, dopo un pòs di dis al cór 
in canoniche a vaiuzza che nol é pussibil lò indenant cu 
la vacje par cjase, ch'al è piés di prime, ch'a son buiacis 
pardut, tant che ai fruts ur capite ancje di... folális. 

"Ah! ise cussi” — dissal il plevan — “e alore cumò tu 
puartaras dentri in cjase ancje il purcit”. Sperant dabon 
in tun meracul l'om al va indenat a ubidi, ma la dì dopo 
al torne in canoniche a vai che te só cjase 'e je une puce 
dal impussibil, che po il purcit al fronte 1 fruts... che la 
vacje 'e ripe e che a la femine j dá-sú il mat. 

“Abbi fede!”, j berla il plevan conseanlu — a chest 
pont — di tirási in cjase ancje lis gjalinis. 

“No!” — al zigá il puar om. 

“Si!” — al zigà plui fuart il predi. E cui ch'al zighe 
plui fuart, si sa, al á reson. 

Al ven a staj che il sierai, di fúr, al jere restát vueit e 
la “cjase” ... Diu nus vuardi! I fruts a vaivin, lis gjalinis 
a’ cocodeavin sbitiant pardut, la vacje 'e mungulave, biel 
che il purcit al rugnave slofrant la s6 part. Ma il meracul 
al veve ancjemo di vigni. 

Il biát om al spiete ancjemò qualche "zornade e po”, 
vaint disperát — finalmentri par un mutif valit — al va in 
canoniche a suplicá almancul un rimiedi, se il meracul 
proprit nol rivave. A chest pont il plevan al veve capit 
che i timps a’ jerin madárs e, biel seráfic, j disé al om: 

“Ah! ise cussi? Ben... alore... cumò pare für di cjase 
vacje, purcit e gjalinis. Torne a logá lis bestiis tal lor sie- 
rai e domenie — dopo Messe grande — ven a cjatami. Di- 
te e fate. 

‘O jerin joibe e te domenie l'om si presenta in golari- 
ne dal plevan cun tune muse contente che plui di cussi 
nol vares podút. 

"E alore, cemit?”, y domanda il plevan. 

“Oro! siór plevan!” — al cjantá chel om — “cumo *o sin 
la famèe plui contente dal mont!”. 

Meracul? No, relativitát. 

BERTO PICOTTI 





FEMINIS 


Cuant che mé madone 'e à fat l'incident cul motorin: 
sfracassát il motorin, jé rote lis cuestis e plene di pachis 

. o soi lade a cjatàle ta l'ospedal. `E jere ancjemò sot 
osservazion tal repart di terapie intensive. E mi à spiegát 
ce che j jere tocját cussi: — Ho rotto le calze. — 


EMANUELA MIOTTO 


La luna 


La luna, 

il profil 

di un nini ` 
ch'al fa lustri 
ta la not. 


(Furlan di Cjasarsa — V elementar) FRANCESCA GIRARDI 

TE OSTARIE DAL BISO 


La vite semplice di conch’o jeri zovin e veve il sò sit 
di socialitát in te ostarie la che par solit si davisi dongje 
ducj, cun pòs carantans e tante voe di divertisi e maga- 
ri a spesis di cualchidun. 

Li si contavin barzaletis, li si fasevin schercs che, 
cualchi volte, ancje cence l'intenzion, a jerin crudei. Si 
pò ben capi che chei che ur tocjave di paidiju, a jerin 
simpri i plui cjandits, i plui sielts ch a betavin l'ostarie 
par sinti lis gnovis e lis contis di chei ch a vevin stat pal 
mont e ch'a jerin, di daspò inca, dispatussáts. 

Une ostarie di ché sorte, e jere l'ostarie e privative 
dal “Biso”, a Maan, tal bore di Devea. 

Il paron, Romeo, furp tanche une bolp, ancje se nol 
jere plui di prin pél, al stave vulintir a la part cui fan- 
tats plui zovins, conche si tratave di fò cualchi scherc e, 
cul sostent che lui al dave sicu persone pojade, la ma- 
teade e veve simpri plui crodibilitát e cussi il puar biát 
destinát al colave, garantit, te nasse. 

Un altri ch'al veve grant il sens de sorade al jere un 
zovin ch'al jere a stá dacis de ostarie, un ciert Remo, 
ch'al jere bon di fa muse serie ancje conche ti contave 





une barzalete e, tantis voltis no tu savevis s'al diseve 
pardabon o par cjolti pal cal. 

Sichè, chescj doi, une di chel tal locál al jere, dibes- 
sol, a gjoldisi il cuartut, un ciert Pieri che ducj a save- 
vin che nol veve maliziis di sorte, si meterin a fevela fra 


di lór tanche se lui nol fos, ma ben sigtirs di fási sinti. 

“Dipo, - al dise l’ustîr — Astu cjapát trop des plumis, 
tu?”. 

“Eh, - 1 rispuindè Remo cun fá póc content — o ai 
cjapat cent francs l'une ma mi an dit che, a lá a puartá- 
lis diret tal ospedál di Udin, tes pain dusinte francs”. 

Si à di savé che in chei agns, subit daspò de vuere, 
cent francs a rapresentavin la pae di un ore di lavór di 
un operari; partant, Pieri ch al scoltave atent, al spicà 
lis orelis dal moment. 

"Ce plumis? — al domanda — Cui lis comprial? Par ce 
fà di lòr?”. 

"Lis plumis des alis dai Ócs”. — I ruspuindè l'ustir. 

“Si, - al zontà Remo - lis comprin tal ospedál, ma no 
sai diti ce ch'a fasin di lór; o sai nome che lis pain 
ben!”. ' 

“A "nd ài ancje jo un biel mac di vendi”, 1 de seont 
l'ustir. 

“Benon, ma viót di spesseá a là jù, prin ch a corin 
ducj e ch'a fasin calá il presi!”. 





Pieri al tasé cidin e, finit il cuartut si cjapa su e al lè 
a cjase. 

Tal doman a buinore la puarte de ostarie si spalanca 
dute in tun bot e su la soe si presentá, cu lis mans in ga- 
lon, la femine di Pieri che, cjalant cun vói di fac Remo 
e l'ustir ch'a fasevin 1 indians, e taca: “Delincuents 
malcreancáts! Saveiso ce che i veis fat fà a chel lofio 
dal eno omp?”. 

E l'ustir tanche s'al colas dal cil: 

“Po ce ti àial cumbinat? Conte, conte!”. 

Mi à displumát duc) i ócs che cumò, pùaris bestiis. 
mi muraran di sigúr, e daspò al è lat jù a Udin cu la co- 
riere a vendi lis plumis". 

"E nó ce jentrino in dut chest?" — i domandà Remo. 

"E cui puedial sei stat se no vualtris a fai fa une ma- 
tetát di ché sorte?". 

E Remo che le veve simpri pronte: 

“Nô o vin fevelát nome di plumis di óc, ma no save- 
vin di vé dafá cuntun óc cence plumis!”. 


ROBERTO ONGARO 

Preiera da maternita 


Madonuta Benedeta 
Mari santa di bontà, 

jo vuei jessi da Te proteta 
in chesta mé maternita. 


Tu lu sòs che un biel flòr 
1 è samená tal gnò zardin, 
fai ch'al cressa vigorós 
Madonuta fint la fin. 


Cuant ch'a riva la só ora, 
che di spuntá al vorá il don, 
vidt di metilu in ché volta 
sot la T6 Santa protezion. 


Tas intemperias da sò vita 
e in ogni sorta di malan, 
Tu ás di jessi la só guida: 
su di lui ten la tò man. 


MARIA LIRUSSI 


LA BICICLETA 


Tant timp fa, quant c`a no erin li machinis ma li bici- 
cletis, il bis nonu a la domandat al tris nonu, coma regal 
par il so matrimoni une biciclete. Cun chest truc 1 podin 
disi c'al si é maridat par amour... dale biciclete. 

Puora bis none! A ere ance insinta. 

Chista a è stade la prime biciclete dal pais. 

Al ere un model par cori, blancia cul menul bas sen- 
sa feral, cui serclons di len. Che biciclete al à usada par 
tredis ains; cul timp al à cumprat una biciclete di marca 
"Stucchi, model grand turismo" (invezit da la Ferrari te- 
sta rossa). 

Cun che biciclete an curut ducius i undis frus c'al ve- 
ve, ca risciavin di ciapalis dutis li voltis c’a la ciolevin. 
Alore par no faighila doprà ai frus il bis nonu la siarava 
tal camarin. 

Chista a è una vecie storie di un timp lontan. 

VALENTINA BIN 


Classe IV-B Scuela Guglielmo Marconi di Ligugnana, S. Vit al Tiliment 
1° Circolo - Mars, 99 

UNE PUISIE ` ` 
DI GRANDE ATUALITAT 


O stavi lavorant te mé vigne su la mont di Cormòns 
e mi gjoldevi la grande pas ch'e regnave dulintór co dut 
tun colp o ai sintút vigni dal alt un rumòr sort ch’al si 
faseve simpri plui fuart. Alzant i voi viars il cil o ai 
viodüt diviarsis strichis blancjs che, cui rais dal soreli 
ch'al lave a mont, a doventavin rossis come il sanc. 

Lis lassavin daursi ju aeroplans merecans di Davian 
ch a lavin a bombardá la Serbie. O ài provát un sgrisul 
e mi son vignúts subit tal cjàf i viars di une puisie che 
Salvatore Quasimodo, ancjemò sconvolt dai oròrs ch al 
vere viodüt, al veve scrit ae fin de seconde vuere mon- 
diál. S'intitolave "Uomo del mio tempo" e davualzeve 
il concet che l'omp di vué, te só antighe usance al odio 
e ae violence, alè ancjemò chel de ete de piere e de 
fionde. Anzit i strumenz di muart ch'al dopre cumò, in 
grazie dai progrès de sience e de tecniche, a son unevo- 
re plui micidiái, j permetin di fà dai trements massali- 
zis, di sterminà i siei simii. 

Co la vevi lete pe prime volte, ché puisie mi veve 
colpit, in seguit a chel che tancj di nó o vevin apene 
provat, pe só grande veretát, ma mi consolave la spe- 

rance ch’e fos une veretat aromai confinade tun passat 
cence possibilitat di ripetisi. 

Cui vessie podút imagjnasi che a pòs més dal inizi di 
un gnüf mileni, di un jubilei di concordie e di solida- 
rietat tra 1 popui, propit tun cjanton di une Europe par 
secui scune di civilitat vès vit di sclopò une vuere cus- 
si crudel e assurde? Ancje il pape e il patriarcje ortodos 
la jan considerade tal e jan invocát plui voltis la só fin e 
il ristabiliment da reson e da pas. Purtrop ciárs umign 
pulitics e soredut i caporions militàrs no scoltin nancje 
lis plui altis autoritáts religjósis e tant mancul i poets 
ch'a cjantin la pas e la libertát. 

Lis considerazions di Quasimodo di za tancj agns a 
son purtrop tornadis di tragjche atualitát e propit da Da- 
vian tal Friül, tiare di int pacifiche, a partissin "za di plui 
di doi mes, par puartá muart e distruzions a un pizzul 
popul, di sigúr no responsabil de infame “pulizie etni- 
che” dai siei sorestants “le ali maligne, le meridiane di 
morte” di ché sò puisie. La ripuarti achi, voltade par 
furlan propit par che i Furlans la lein e a fasin, ae lüs di 
chel che sucét ogni di, lis justis riflessions. 


ERALDO SGUBIN 





Omp dal gno timp 


Tu sés ancjemò chel de piere e de fionde 

omp dal gno timp. Tu jeris te carlinghe 

cu lis alis malefichis, lis meridianis di muart, 

ti ài viodút — dentri il cjár di füc, er forcjs, 

es ravuedis di torture. ti di viodiit: tu jeris tù, 

cu la tó sienze precise, finalizade al massalizi 

cence amór, cence Crist. tu ás copát ancjemo, 

come simpri, come che án copát i paris, 
come che án copát 

i nemái che ti an viodüt pe prime volte. 

E chest sanc al nulis come te zornade 

co il fradi al disè a chel altri fradi: 

“Anin tai cjamps”. E ché eco frede, dure 

e je rivade fin ca di te, dentrivie de tò zornade. 

Dismentedit fiis, lis niulis di sanc 

vignudis sù de tiare, dismentedit i paris: 

lis lór sepulturis a van a fons te cinise, 

i ucei neris, il vint, a cuviarzin il lôr cür. 


(Voltade di E. Sgubin) SALVATORE QUASIMODO 




















Vedovelis (aquilina; Aquilegia vulgaris L.) 

AL MAR 


"Si lave al mar a Lignan. I parons de cjasute a’ vevin 
une none vecje ch' e tigneve cont li plantis: duti li ma- 
tinis "e bagnave cul tubo di gome. Une matine, no sai 
cemont, no mirave ben, ogni tant un “spruzzo” al leve a 
finile te strade. A un cert pont `e a diret la gome si che 
dut il getto alèlat te strade, propiu in chel ch' e passa- 
ve une famee di todescs: lavats! 

"E an tacát a berlá par todesc e a saltá par scjampá via 
da l'aghe, e jé, che no si jere inacuarte di nie, continuant 
a inneáju, si € voltade e mi á dit: - Che maleducata que- 
sta gente, senti come gridano in strada! 


EMANUELA MIOTTO 





VOS DI LONTAN 


Jo no ai lanciir pal timp passat, ma di me, cemiit che 
0 jeri in ché volte: “fantassin descóls”, par robái la pe- 
raule a Renato Appi. 

E partant dome cumò, che l'ore dal amont e a bielza 
glongját, o sai che — cun plui o mancul cussience — par 
dute la vite o ai cirút di vivi picját tal umbrigon di ché 
mé prime etát. E dome cumò o soi rivát a capi ce che 
Pavese al veve bielzà scuviarzüt e che, cun tante clare- 
ce di analisi, al veve scrit tai “Dialoghi con Leucá”: 
“Di fantacins si è come inmortái, si cjale e si rît!”. 


O cjapavi sù la biciclete dome sul amont. Dilunc vie 
dute la zorndde no mi movevi dal prat che si slargjave, 
denant cjase, cadicá de muraie di clap: un mont dut e 
dome gno. E il puartonon, ornát di un cuviartut di cops, 
ae mé fantasie s'impareve come chel di un cjiscjel an- 
tic, e a vuardiálu — in bande — s'imponeve il cuargnul 
antic e bocon che la glove e jere cussi largje e fonde di 
podé bandonási come tai bracs di un ami. No fasevi 
nuialtri che scanámi a cori, a saltá, e a rimpinami su pal 
arbul, su pe muraie o fúr e dentri de lobiute dal lavadór, 

lassant cori la fantasie; oben — facolet intune man e vo- 
li pront — a impresoná ás e lisiertis. Cheste si che e jere 
une vore sflanchinant. Mi scunive chel stá cui gnarfs 
tiráts, che o sintivi il sanc a batimi tai timplis. Fintant 
che al vignive il moment che o colavi a cuarp muart su 
la jerbe cu la panze paraiar, i bracs a larc e i voi sieráts. 
Dal cür mi jessive un suspir di legrecár, e intant i mu- 
scui si dislidevin daúr dal sgrisul di pas che mi coreve 
vie pal cuarp. Dome in ché volte o vierzevi i vol: e vé 
che, come par une sorprese, o incuintravi il celest. Indi 
jeri incjantesemát e dome cuntun ce di fature, póc a póc, 
lis pipinis a tacavin a vagolà ca e là, magari daür dai bo- 
cui di cualchi niulute, par pierdisi e fami pierdi in fin — 
tal trascolori de lüs. 

L'amont mi cjapave a tradiment. No jere la ombre 
dal cuargnul, zaromai slungjade, a visami, ni 1 rais dal 
soreli che, cumò, a rasavin la jerbe. Al jere, invessit, 
un cidin al improvis, tenar e tal istes lancurós, come se 
la vite e ves stratignüt il so respir, passude de zornade 
apene passade e salacor in spiete che la sere, dopo de 
ultime svampade dal soreli, e sglitiàs vie framiec dal 
slargjási des ombris. Alore mi lassavi strassiná intune 
sorte di no-cognossince che mi gjavave vie dal mo- 
ment presint, nancje che il prat, il cuargnul, la cjase, il 
riulut dal lavadór — in sumis dute la mé realtát di chel 


gno moment di vite — si sfantassin intun stá cence 
timp. 

La biciclete le cjapavi su apene che chel intruniment 
al tacave a sfantási. Ma no mi bandonave dal dut: mi 
lassave dentri, invezit, la dolcece dal languòr, cussi che 
dut dulintor di me, mi si impareve infondát intune lûs di 
sium, dome mé, che nissune altre ore dal di e de gnot e 
rivave a ripeti. 


GIANNI GREGORICCHIO 


La ploia 


La nonuta a tirat four 

da la mascela la blanciaria 
e a l'a strucada fazint cola 
li gotis tal prat: la ploia. 


(Furlan di Cjasarsa — prima media) MARIKA BISCEGLIA 

Puèdio preati Signór? 


In muél fin a ret l'ambracon 
‘o olsi alga i vôi 

su adalt adalt 

fin a inceámi di lûs. 
Puédio preáti Signór 

ta chista inmensa glésia salada 
cenca balaustris e altars? 
'O pricuri di inbasti 

una orassion par Te, 

ma la mé bardela 

'e je bardela di pès! 

El slapá cujet del mar 

el intona par me 

chés pocjis laudis 

ch'el sa meti adun 

chest miò spirt vidric 

che nol e niátri 

se nol el plui minit 

ásin di savalon 

che la Tô buinaolensa 

'e a insiorát di vita. 


(Furlan di Orsaria) ZUAN MARIA BASSOO 





IL FURLAN 


Nissune lenghe "e je plui concise dal furlan. Eco ce 
che mi diseve simpri un: 

- `Ô ai une fan, che se no bèf. no pues durmi. 

Il Signór e San Pieri in Friül. 

Cuant ch'o jerin fruts nestri pari nus contave simpri 
cualchi storiute dal Signór e di San Pieri in Friül, là che 
San Pieri al faseve simpri la figure dal mone. Sintit chi- 
ste. 

Une di il Signor e San Pieri `a rivin stracs e sudáts in 
tun pais, dopo vé cjaminát in lunc e in larc par converti 
lis animis e fà dal ben. `^ domandin ospitalitat tune cja- 
se di contadins. Il paron ju fòs comodá in cusine e ur dà 
di mangjá un plat di fasüi. Dopo ju met a durmi tune 
cjamare. 

San Pieri al veve ancjemò fan. Al spiete che il paron 
al vadi a durmi. Dopo un póc al jeve, al va jü in cusine 
e al fòs une buine mangjade cui fasüi restáts. Po al tor- 
ne a durmi. 

Il paron si dismóf, j par di vé sintüt un rumór. Al va 
jü in cusine e al viót che te pignate 'a son restáts pòs fa- 
süi. Alore al cjape su un racli, al va te cjamare dai doi 

mengos e al dá un frac di legnadis al prin che j capite 
sot man, che al jere San Pieri. Po al torne a durmi. 

San Pieri, di pore ch al tornas il paron, al dis al Si- 
enór: 

- Podino cambia jet? No pues durmi ta chist. 

- Volentir, al dis il Signor. 

Ma, prime di indurmidisi, il paron al pense: 

- Nol è just ch’o vedi cjastiat dome un. Spiete cho 
vada a da cuatri legnadis ancje a chel altri! 

Al torne te cjamare dai doi e ji pachis ancje a chel 
dal secont jet ... ch’al jere simpri San Pieri. 


ERMES MUNINI 

Disámara 


Cóme 

une disàmara, 

iignule, 

ma dividùde, 

liséire e trasparént, 
fie in esili da sé stesse, 
cun doi cúrs fecònts 
ingropás 

tal miec des alis. 


(Furlan di Spilumberc) BERTA MARIA BULFON 


A chei da barete 

nissun ja la pete 

ma ancje a chel dal cjapiel 
al é difizil ancje a chel. 


(Furlan di Cjarlins) PASQUA SCOZZIN 

A son chei 

ch'a scrivin puisiis, 
ch'a poin zanzivis e ding 
tal our da l'anima, 
peraulis-grimaldei, 
silabis-sbissis, 

rimis par vualiva 
biifulis, grops, socs. 
Altris `a imparin a teta 
dal blanc dal sfuoi, 

a fisicia 

da un vint insoterat 
drenti. 


(Furlan di Bagnarola) GIACOMO VIT 





“POLETNA SOLA” 


Une storie che mi é sucedude chest istat cuant che o 
stavi a Padue. 

Par frecuentá il cors di lenghe slovene ta l'Univer- 
sitat di Lubiane, o vevi di manda 1 bécs di inscrizion a 
la Bancje di Lubiane, tal cont corint di Scuele Estive, 
che par sloven si dis Poletna Sola (stait ben atents al 
diacritic sore de S). 

O soi lat intune bancje nazionál, e mi soi metit a 
spietà denant dal sportel numar 1. Al jere ator des do- 
dis, insumis un DOC prime da l'ore di gustá. Cuant che 
mi tocjave a mi, 1 ai dat al siór dal sportel il sfuei de 
spiegazion (scrite par inglés) che mi vevin mandát di 
Lubiane. 

Intant che al compilave il modul, chel siór de bancje 
a mi domandave alc; ma nol impuartave che jo i ri- 
spuindes just, zache dutis lis informazions che a coven- 
tavin par cheste operazion a jerin scritis in chest sfuei, 
cussi o tornavi a dijal plui di une volte. 

A un ciert pont al a tacát a vosá e al diseve che 1 ve- 
vi dat une indicazion no juste. O tornavi a domandái di 
lei cun atenzion chel sfuei che 1 vevi dat, ma a chest 





pont si scuvierzeve che chest nol saveve nissune lenghe 
foreste. 


A viodi ben, di lá de buse dal sportel, ce ch’al scri- 
veve, mi vignive póre che nol saves copiá ben il nom de 
bancje, il nominatif dal cont; al meteve polenta lá che si 
veve di scrivi in realtát poletna. O vevi di dii ancje che 
nol veve metút nancje il diacritic sore de s, dibot che la 
scuele estive Poletna Sola e deventas Polenta Sola — do- 
me polente. 

Al jere dibant insisti, parcè che chest siór al conti- 
nuave a vosá disint che a lui no impuartavin lenghis fo- 
restis, nuie di inglès e ancjemò di mancul sloven e che 
o sin in Italie e in Italie si scrif a talian vie e vonde, ecc. 
Chest rasonament ur lares pòc ben ai forescj che a son 
simpri di plui ancje in Italie. Ancje jo, che o soi Yama- 
moto, o ai dacjáf dal cognom une biele ipsilon che te 
erafie taliane no vares di jessi! 

Nol sares il cas di cjapáse par mal. Anzit, a pensài 
ben mi ven ddl al cür par tante fam che al veve di vé 
chel de bancje, in spiete da l'ore di gusta, se nol pode- 
ve no pensá a dome polente ancje intant dal lavór. 


SHINJI YAMAMOTO 


(N.B. - Se nol è ben clár par furlan, volta pagjne: n.d.r.). 

PENSANT... 


O jeri a vore e, in tun moment di polse, o cjalavi un 
libri. 

A un ciert pont o soi rivade in te pagjine ch’a jerin 
scritis chestis peraulis: 


“Un dolor dal cir mi ven, 
dut jo devi badona: 
Patrie, mame e ogni ben, 
e pal mont mi tocje la”. 
Sta sigúr me cjár pais 
che jo torni se no mir... 


“Va cul Signòr..., prearai par te!” 

Cussi il me pensir al e lát a ché int ch'e a scugnút las- 
sa dut: Patrie e afiets (parceche altris robis no veve). 
Cuanche o pensi ai tancj emigrants mi ven un grop tal 
cuel e o provi a inmagjiná i sintiments di chei che si son 
cjatats a vivi in tun altri mont, adimplen diferent di chel 
lassat... 

E o pensi ancje a trope fuarce che an vit parceche 
l'acet in un altri pais nol e mai caloròs e cjalt. 

Mi vegnin ancje tal cjaf chei parincj che a son partits 

e che a son po restáts vie; ma chel cordon ch am lee al 
propi pais no si é mai distacát. 

In chest jenfri mi cjati spes a meditá sui emigrants, 
sevie parceche a son tanc] di lór che o cognossevi, sevie 
parceche in chescj dis culi al à di rivá un parint de 
Argjentine che al si è sposát di póc. So pari al jere di 
chent e di póc al à lassât ogni Patrie..., ma lui, il fi, 
cumo al va daür di ché glagn, che so pari al veve simpri 
tignude tacade e mai rote. 

Cuanche un parint al torne, jo o soi la plui contente 
di chest mont. Forsi parceche jo o soi cussi für dal 
normal, tacade a la mé tiere, e o patis dome al pinsir di 
scugni bandonále... 

Mi sintares come un arbul bielzà grant che s'al ven 
sladrisát al mûr e, se taiat al piert lis sos ladris... 


ANGELICA MICELLI 

CU L'AMBULANCE 
DE CRÓS ROSSE 


Par conta cheste storie o scuen presentami. 

O soi une volontarie de Cròs Rosse. Lis personis im- 
pegnadis cu l'ambulance a son tré: jo, Adriana e Nelo 
che al fas l'autist. 

Sicheduncje une di di un més che no mi visi plui, e 
je rivade une domande di traspuartá un om par une vi- 
site tal ospedál di Pordenon. 

O sin riváts a cjase di chest omp e lu vin cjariát cun 
fadie, no parceche al fos stát vecjo ma parceche al jere 
unevore pesant. 

Une volte sistemát, jo o soi montade daùr cun lui. 

Dopo un póc al mi dis di colp: “O ai voe di spandi 
aghe”. Jo o ài fat un salt tal sgabel de ambulance e lu ài 
cjalàt cui vôi spalancats plens di póre. No vevi in chel 
moment sot man il papagal e ancje se lu ves vüt no va- 
res savüt metilu. 

Alore cun vòs disperade i dis: "Ch al tegni dir siór 
fintremai che o rivin tal ospedál”. 

Ma lui nol sintive reson. Püar om i scjampave! 

Ma a fuarce di dii che al tegni dûr, il pùar om al à ti- 
gnüt dûr fintremai che o sin riváts. 

Cumo al rive il biel! 

Dute intrigade o soi rivade a cjatá il papagal. Lis 
mans a mi trimavin, ma graze a Diu, dopo tant ciri, o soi 
rivade a rangjálu. L'om plui che al sfuarcave, mancul al 
spandeve. 

Sicheduncje par judálu lu vin metút intune cjadrèe e 
lu vin puartát al cesso. 

Nelo al à scugnüt vierzi duc] i rubinets. 

Adriana 1 faseva massacs tal umbricon e jo 1 tignivi 
dûr il papagal. Ma dopo miezzore nuie ce fà l'aghe no 
voleve jessi. 

Par fortune rivade l'infermiere i al vin consegnát a je, 
dut cuant cu la massime serietát. 

Podopo cuanche o sin montáts te ambulance par 
torná indaür pensant a dut ce che o vin passát si sin 
metùts a ridi, ma cussì tant di scjafojasi. 

Nelo. a moments, al lave tal fossál cun dute l'ambu- 
lance. 


MIRELLA MORO 

MIGNESTRON DI PREJUDIZIS 


A Milan un lari al à copát un negoziant. Nissòn al sá 
cui ch'al e stat a copalu. Ma par unevore di int, masse 
int, e pense ch al sedi stat dal sigür un forest. Cumò a 
disin un emigrant o un extracomunitari. Simpri ché int, 
par fa justizie, e volares lá a copa cualchi forest. Ma 
chei che si compuartin in ta chel mit, no mertin dal 
sigúr di sei clamáts “int civilizade”, parceche no ur in- 
teresse di ciri il criminal ma, roesáts dal razisim, a vue- 
lin dá sfogo dome ai lór istints. 

Pai razisci, 1 forestirs a son simpri colpe di ducj 1 mai 
ch'a capitin chenti: robariis, copariis, droghis, sputana- 
ments, trafic di cjar umane e vie indenant. E plui a son 
forestirs, plui a an colpe. Se po dopo a son neris come 
il cjarbòn, a son ancjemò piés dal diaul. 

Par mostra ce tantis robis brutis che 1 prejudizis a fa- 
sin fá a la int, e cualchi volte cun conseguencis tragji- 
chis e ireparabilis, o conti culi un fat capitát in tune citat 
svuizare unevore grande. Dutcás, cheste conte e va a 
finile mancul mal di ché di Milan. 

Une siore svuizare e jentre in tune bètule. Poiade la 
borsete sul bancòn daür di jé, si sente dongje une taule 

e po dopo e comande une cjicare di mignestre. Il garzon 
al puarte la cjicare, al cjape i bès e al torne vie. Il gar- 
zon nol è nancje zirát che la siore si inacuarc che e 
mancje la sedon. E par fa plui svelte, la siore e va jé ste- 
se a cjolile. 

Tornade te ... só taule, e cjate un fantat neri ch al 
mangjave la só mignestre. La siore, ch’e pense che la 
mignestre e je só e che le à paiade jé, cence di nuie, e ti- 
re dongje la cjicare e po dopo e comence a mangjá. Il 
fantát neri, fasint une riduzzade, al tire la cjicare tal 
miec de taule e ducj doi e continuin a mangjá. La naine 
e je lade indenant cussì fintromai ch e je finide la mi- 
gnestre. E cence disi une peraule! 

Ven a stai che la siore e veve ancjemò fan. E decít, 
inalore, di comprá un'altre cjicare di mignestre. Ma, di 
pore di torná a vé brutis sorpresis come ché volte prime, 
e va di persone a cjolile. No jé ancje riváde te ... só tau- 
le, che la siore si inacuarc che la borsete e jere sparide. 
Tal jenfri, il fantat neri al jere partit. La siore e à pensât 
ch'al e stát di sigúr lui a robáile. E a scomence subite a 
vosà “Al lari!” come une sboseade. Il garzòn de bètule 
al clamá les vuardiis ch'a passavin di ché bande. Un 
lamp dopo jerin li, e, capide la storie, a an corüt datir al 
fantát di colór par ciri di cjapalu. Ma no lu an cjatát. 

La siore, dute gnervade e plene di disperazion, e tor- 


160 








ne a sentási te sò taule. Po ... no viodie li la cjicare di 
ignestre cence sedon e la borsete sul balcón”! 

Dut tun colp e capis che la taule, indula ch'e a 
mangjade la mignestre, e jére ché dal fantát neri e, da- 
spò vé mangjade ché di chel puar diaül, lu veve tratát 
ancjemò di lari! 


Li 


IVO SACCOMANO 

Cjantin aganis 


Cjantin aganis 
tal bosc. 


Còntin liendis 

che travanin el timp 
e si pòin delicadis 
tal grin de memorie. 


Le me int zaromai 
a piardút le so storie 
tun vivi sturnit. 


E pûr da lis stràchis 
lidris 

al nas ogni tant 

un sgrisul di lüs 

ch'al sighe ta l'ajar 

le fuarze dei esisti, 

le fadie di sei omps 

tal martiri di un popul. 


O vin piardude (nostra culpa!) la firme dal Autór 





A 





Raut di mont (rododendro alpino; Rhododendron ferrugineum L. 

SACRAMENTS 


A une siorone i vigni tal cjaf di batiá il so cjan. E va 
dal plevan de Parochie, ma Pre Stento 1 dis — Siore no si 
po batiá un cjan, nol a l'anime come | cristians... —. 

— Ma jo o fas une gruesse ufiarte a la gleise che e a 
tante bisugne — e dis ché siore. 

Pre Stento al pense parsore e stant che al veva di co- 
meda la glesie, la canoniche, il tór e vie indenant, al 
batie il cjan. 

Dopo tant timp che al fastiliave, pintút di ce che al 
veve fat, al va a pandi dut al Vescul. 

— Po ce ti sestu impensát — i dis il Vescul — tu sòs pûr 
che i nemai a son si creaturis di Diu, ma no puedin ri- 
cevi 1 Sacraments —. 

— O sai Eminence, ma la mé glesie, il tor e la canoni- 
che a vevin tante bisugne di jessi sestáts e dopo mai che 
o spieti un jutori de Curie... —. 

— O ai savüt che tu ás comedade ben la glesie, fat il 
tór gnúf, metude a puest la canoniche come une cjase di 
lusso, tu ás fat ancje il teatro, ma trop ti ae dát ché sio- 
re? Dís milions? —. 

— O ai spindüt plui di vincj dome pal progjet... —. 

— Cincuante milions? — al dis il Vescul spicant lis ore- 
lis. 

— Che al pensi che dome i bagnos e an costát di 
plui... —. 

— Alore cent milions? — e il Vescul al jere unevore 


atent. 

— Dome il tór al à costát plui di cent — al dis il plevan. 

— Posto che tu ás fat ancje il teatro, ti vará dat un mi- 
liart!... —. 

— Mi a dat tre voltis di plui — al sgrasse il predi. 

Il Vescul al tas un póc e podopo jevant i voi al cil al 
dis: — Poben disi a ché siorute cuantche a úl vescolá il 
so cjanut!... —. 


SERGIO VISENTIN 


166 





Il suéi dal pais 


Chel fossál jemplát di aghe 
cu la cise atór — atór 

un murét, la scjalinade, 

sul denànt il lavadór, 


cuatri pói stavin di vuardie, 

in tal miec un clap taront, 

siet vot rassis svuacaravin... 

'l jere 'l suei plui biel dal mont. 


Par me, frut, chel ere un lát, 
anzi 'n már pe fantasie 

e ne sdrume di misteris 

jó i viodevi par sotvie: 


Pes di dutis lis misuris: 

raine, tencje, scuál, bisat, 
cualchi moscjo cu lis spinis... 
forsi l'ere puar pes gjat. 


Soi tornát a ciri `l lat, 
ma chel puest ’| è dut gambiát; 

no jè cise e nancje l'aghe, 
il fossál `Ï e taponát. 


I vuardians son simpri chei 
e chel clap, cumò, `l è a sut; 
sul pedrát un otomobil 
dibessól 'l ocupe dut; 


al fás ancje la sfilade 
cuanch'al rive e cuanch'al va: 
un sgrasai, 'ne pedeade 

e jò resti li a cjalá. 


GIANNI BERGAGNA 





“I FASSINARS DI VILÈS” 


Dopo la jentrade in vuere de Italie cuintri l' Austrie, 
il 25 di maj dal 1915 a’ jentrin a Vilès, tiare Austriache, 
lis primis patuliis talianis. 

Ju Austriacs si son ritiráz dilà dal Lusinz. 

Il podestat Bepi Marcuzzi cul plevan don Nicodemo 
Plet 'a van incuintri al Comandant talian, il majór Me- 
ni Citarella, par proferí 1 salúz de popolazion, ma no ve- 
gnin ricevúz. 

Il comant dal Citarella si cjate a Cjamplunc, duncje 
dilè de Tòr, che par colpe des plois vignudis jü a sèlis in 
montagne, si jere jemplade par ben e 'a veve isolàt cus- 
si il Major dal comant. Il puint al jere stat brusát dai Au- 
striacs te ritirade. 

Cul suspiet che la popolazion `e stedi colaborant cul 
nimi, il 29 di Maj, il soredit majór, cjatansi isolat al 
oblee la popolazion a fa su cinc baricadis cun ce ch'a 
cjatavin e ce ch'al jere li (cjárs e fassinis justeapont 
clamáz subit: “fassinars”) tes jentradis des stradis dal 
Pais. 

La sere stesse dute la popolazion masculine (ju umi- 
en) 'e ven obleade a puartási daúr i fassinárs, tanche il 

segretari comunal Giulio Portelli al fòs la clame. Pur- 
tros no rispuindin parcech'a jerin clamáz soldáz de Au- 
strie. 

| cent e cincuante ostazs` a vegnin obleàz a stá cu la 
muse voltade cuintri i fassinárs e i soldáz 'a son mitúz 


daür di lôr cu lis sclopis splanadis, pronz a trai. 

Te gnot al plüf a sélis: di bot al partis cualchi colp di 
sclope, no si sa ben se di cualchi soldat talian o austriac, 
ancjmò platát tai cjasc' dal país. Te confusion 'a buris 
une sparatorie e sul fassinár fát sa tal lúc "Quarnat" 'a 
muerin sul colp cuatri ostazs: un di lór al jere il segre- 
tari Portelli. Un cuint al murara plui tart parvie des feri- 
dis. Ancje un soldat talian al resta copát li. 

Tal indoman ch al jere il 30 di Maj, al ven cjapát 
ancje il fi dal segretari Portelli, parvie che te só sachete 
jan vit cjatát un “Passierschein”, al venastài un salva- 
condot austriac, che lui al véve cun dute regolaritát par- 
ceche al faseve il segretari comunal a Sagrát, in Austrie. 

Dibant 'a son stadis lis sós protestis di nocenze; pal 
Major talian `l ere une spie. 

Lu puartàrin denant il porton dal simitieri e là lu fu- 
silàrin. 

Chei altris cjapáz in ostaz 'a vegnin puartàz dongje la 
Tór e sot il tir des mitrais 'a spietin la muart. Cualchi- 
dun al devente mat! 

Par furtune un comandant dai bersalirs ch'al vignive 
di Romans, sintint il vai des feminis in Pais e dopo vé 
fate une lungje discussion cul Citarella, al rive a salva 
ju ostazs ch'a vegnin trasferiz tes presons di Palme. Di 
culi undis di lôr "a vignaran internáz, slontananju dai 
cunfins, dongje Lissandrie, in Piemont, ritignúz austria- 
canz e pericolòs pal Pais. 

Uê tal País di Vilès, al è ancjmò cualchidun che, do- 
po tanc’ agn si vise cun tristezze di cheste tragedie, la 
prime di tantis altris di chel timp de jentrade in vuere de 
Italie... 


(Furlan di Viles) AGOSTINO MONTANARI 

La puarte in sfese 


Sul puest li ch'o lavori 
s'impulvine un vieri armár 
piturát di gris e neri, 

al à puartis di fiár. 


Fuarte e je la siaradure 

ma ben no je mai fermade, 
ce ch'al ten no ül creature 

di sei ta chei librons segnade. 


Se sul misdi, in ore muarte, 

mi met cidin e o sai scoltá, | 
de sfese scure di ché puarte, 

o sint sunsürs e vôs a baratá. 


A son ducj chei bielzà segnáts 
ch'a pandin biel il Paradis, 
ma dut chel clár ju à inceáts, 
a bramin il nestri scür di vis. 


PAULI CERNO 





IL GURLI 


Une domenie cui miei amis o sin láts a une sagre di 
pais cu la biciclete, unic mec disponibil e, e jere une 
furtune se si cjatave libare une. 

Ancje in tre bisugnave lá vie; un sentát comut su la 
siele, un sul gambron, se la biciclete e jere di omp e un 
sul puarte pacs. Rivats in tal pais, poiadis lis bicicletis 
sot di un puarton par sigurece, o sin láts a tór. In tun 
borc a jerin dai bancs e m tun a vendevin gurlis di ogni 
forme e grandece. Ducj o sin restáts sfulmináts, dit e fat 
ju vin compráts. 

Tornáts cjase o vin vút cefá a fáju zirá: in place, sul 
sagrát, in sacrestie, tai bancs, parfin in tai scjalins dal 
altár mintri che il plevan al diseve messe. 

Cualchi volte il birichin al vignive scuviart dal plevan 
o dal muini, ma subit il gurli al sparive in cualchi sa- 
chete; il colpevul al alcave i voi e si meteve a preá cun 
tune devozion di fa deventa blancs parfin i Sants. 

Forsit si e no par miec minüt, dut un cidinòr, ma la 
tentazion e jere grande, le man e tornave e sbrissá in sa- 
chete e il zúc al ripiave. 

Le facende si stave fasint serie: il plevan e il muini a 

crodevin di deventa mats; al jere un scandul soredut pes 
vecjutis. Cussi in tai avís de predicje, al á proibit di 
puartá 1 gurlis in glesie, la punizion, il secuestri. 

Une matine il zagut plui bráf dal país al spietave in 
sacrestie ch'al rivas il plevan par dí le prime messe. 

Spiete che ti spiete, pol rivave mai. 

La tentazion e jere grande, la man birichine e sbrissá 
te sachete, e si meté a fa gira il furli parsore di une tau- 
le come un disco volant. 

Propit in chel al rivá il plevan e planc planc si svici- 
ne e svelt come une faine i secuestre il gurli. 

Par un biel pòc si son cjaláts tai voi, il plevan po sen- 
ce di nuie si gire sui tacs e al va für content, il zagut ma- 
lapaiat nol saveve cemáút fà par torná in posses dal gur- 
li, parceche i pareve che sence, nol vares podút diverti- 
si plui cun nuie. 


CASMIRA MICELLI 

Avian, an di Grassia 1999 


Il rugnà 'zondar 

che li nulis di bant 

- vergognansi - 

a volaressin taponalu 

al pant, net, un B-52 

- tremilsietsentmiliarts -. 

Staja partint sglonf di missi]? 

o staja tornant 

dopo di veiju fiscas four? 

- schivada la cuntraerea - 

a sdruma robis fatis dai omps. 

Copanni 

- chel alèsigur - 

par meti pas tra omps 

- OMPS - 

ch'a si tibiein tra di lour. 
Par Nassion, Religion, Etnia 
- tal DOIMIL ? - 


(Furlan di Cjasarsa) OVIDIO COLUS 

A ESPUI NA FIESTA CA PLOUF 


Fra li gotutis da la plòja e il sivilá dal vint c'al bat 
ta la puarta da la Glisia, li fantassinis a ciantin. La 
ploja a cres sempri pi, sbatint tai lastròns, e il seil al si 
cujèrs di nulis sempri pi neris. La Glisia ades a si fa pi 
scura. La prejèra e il ciant a continuin, ma si fermin 
cajú, ta chista ciera, cun nu paciadours. 

La flamuta da li ciandelis a trima. «Regina Aposto- 
lorum», a disin li fantatis, e li ciandelis a ardin e a si 
cunsumin di amòur pal so Signour. 


OVIDIO COLUS 


(Dal “Stroligut di cá da l'aga” Ciasarsa, Avost 1944, prima 
da l' Academiuta di Lenga Furlana, di Pier Paolo Pasolini) 

IL ME LEAM CUL FRIUL 


Alèun piec ch'o soi rivede pe prime volte in Friül: 
par jessi precise a son trentesiet agns. 

Al e stat un vèr cas, parceche chestis vacanzis o ve- 
vi di fális in tun átri puest, ma la malatie de mé amie 
no lu à permetüt. 

Alore o soi vignude cui miei gjenitórs al mar in Ita- 
lie e precisementri a Lignan. 

Li o ai cognossüt Donato e un colp di saete nus à 
leáts par simpri. Dopo cine zornadis mi à puartade a 
cognossi i soi. 

Cu la coriere o sin láts a Udin e ancjemò mi ricuar- 
di la scjatule a forme di cür dai "Baci Perugina” cho 
ai comprát le ostarie tal cjanton di Place Libertát pe 
mari di Donato. 

A ché femine o ai dat il gno cür e jé mi a dat il só 
grant afiet. 

Mé madone e jere une vere furlane, e veve menát 
une vite ce tant dure e plene di miserie e cumò si cja- 
tave in cjase une foreste che jê, pal grand amôr che 
puartave pal fi predilet, e tignive come une sò fie e pal 
nestri sposalizi e je vignude in Olande. 

Par tancj agns o soi vignude a fà vacanzis a cjase sò 
e un póc a la volte mi a contát dutis lis sòs liendis. 

Cuanch'alè nassüt il frut, mé madone — pe grande 
gjonde — e a metüt für une grande gale, che l'an dopo 
o al puartát in Olande. No pues smenteá lis oris passa- 
dis a cjacará cun mé madone cuanche il frut al durmi- 
ve e si beveve chel cafetut cul “brandy” che dome jé e 
saveve fa. 

Cuanche e je muarte o ai cjatat lis més letaris — scri- 
tis in tun talian ch al faseve ridi — ma che jé cun tant 
amór e veve tignút cont. 

Ce brave femine ch'o vevi come madone! 

Cui agns o ai imparát ancje il furlan e mi plas un 
mont. Fin tal prin moment o ai vit la fortune di capi- 
lu e cussi no mi soi mai sintude tajade fúr. Me fi, ancje 
se nassüt e cressút in Olande, si è sintüt simpri plui 
furlan che talian e i soi studis e il militár ju à fats in 
Italie. 

Dopo vé fat il soldát a Como, al à cjatát, viót ce ro- 
bis, l'amór a ... Lignan, duncje la storie si € ripetude! 

Cumò lór a son pal mont: tes Gjarmaniis. 

In chescj agns o ai podút fermami plui a lunc in 
Friül e cun tant plasé o seguis il Cors di Furlan, che si 
ten a Orgnan cul bráf mestri Agnul Covas. 

Jo o soi Olandese e o pues di, cun tante braure, ch'o 

comenci a fevelá e a scrivi, almancul mi par, in tun 
biel furlan. 


MARIJHE MUL IN SCARAVETTI 


Peraulis furlanis cjatadis a Pordenon par antic: 
Nicolussius dictus Lof (1353) 


par cure di P. C. B. 

LA BICICLETE DI ME NONA GIGIA 


A erin li 8 di una matine di avost, ma none Gigia a si 
era levada par si a compra il pan e il lat dal forner Gigi. 

A é suda four di cjasa e a’ portat via la biciclete a me 
puora nona bisa, ma a era un problema: ca no saveva 
monta, parsè la biciclete a era masa alta. 

Alora clamò so pari, ma lui a no sintiva parsé a era a 
durmi, clamò so mari ma ie a no sintiva parsé a era tal 
ciamp; clamò li sos sous ma a erin ta la stala a pursita. 

Alora a si è tignuda dur ta un palet e à provat a monta: 
quant ca è rivada a montà e a mola li mans, a è colada 
par tiara e a si è ciatada col cul plen di pachis neris. 

Al secont di me puora nona a voleva imparà a di- 
smontá: a € montada e dismontada tantis voltis fin che 
a li deis dut a seva ben, ma... aveva doma di imparà a 
pedalà. 

A é montada ma no rivava ai pedai e alora aveva di 
pedalá col cul par aria; a e rivada.ta la crosera, à provat 
a frenà ma i frens a no sevin, e alora a é colada tal fosal 
li in banda. 

Me nona à spetat doi, tre ains prima di essi cresuda e 
rivà ai pedai. 

Ta un di di setembri 1949 a è stat un biel miracul i me 
nona à imparat a si cu la bicileta ancie se i frens a no se- 
vin, e che sere a e stada fata una biela fiesta in onor di 
me nona Gigia e la so bicicleta. 


SERENA MARTINUZZI 
Classe IV B, Scuela “G. Marconi” di Ligugnana, 5. Vit al Tiliment 
1? Circolo - Mars, 99 


Peraulis furlanis cjatadis a Pordenon par antic: 
uno laydarlacho (venastai: lederlach, covertór; 1357) 


par cure di P. C. B. 

MARIS 


Mios di genár, un cil seren e un friot criit da fòcj trová 
parfin las vorélos... 

La fiestos grandos di Nadál es ero apeno finidos, in 
ché demenio a buinoro inte Messo si rigordavo lu bati- 
sim dal Signüor, lu priadi al savevo conta cussi ben lu 
fat da fac) insuvigni. Di sigür and'à scussados cuatri la 
biado Madono, no sintisi voludo di nissuno bando e ri- 
dusisi a lá tar uno staipo a parturi lu biát frut. 

Tornant a cjaso intant ch'i pensavi a chés realtáz lon- 
tanos i 6c dingjo uno cjaso vecjo un biel sterp di “Cali- 
canthus” in flúor, un sporfum da sturnicj; las rosjutos 
gialos in boc cj fasevo pensá a uno rimovero no tant 
lontano. 

Uno femenuto intimpado te cort e trevo sorc su la pe- 
drado es sòs gjalinos miegios displumados. 

Bondi sjoro! j dis Cuisa se par plasjo mi daressis doi 
ramaz di calicanthus? 

“Ah! Tu sés tu! Cj canos satu! Cj 6c simpri in glésje a 
Messe e a rosari in scarpez; jú savevi fa encje jò da gio- 
vine. Cunat ch and ere tante miserie al ere san scuigni 
rapeciá e cumò jù scarpez son deventáz di gran model, 

Cussi cjacherant mi fòs entrá te só cjaso, scusansi 
ch'e vevo cjamero e cusino dut tar uno stanzo, par no 
cjapa friot. Dingjo lu spolert lu jet gaját cuntun biel cu- 
vertüor verdon, di sigúr imò de só doto. La tavolo cun 
cuatri cjadrèos impajados, lu palment cu las breos di 
pec apeno freados ch'es nulivo imo di liscivo. 

Su pei barconuz piciui, cu la gaterado par fór, vás di 
ciclamins in pleno floriduro, sóro la cridincio las foto- 
erafios ingjalidos de só int... 

“Cuant ch'al è tant frèt no ven a Messe! Co si è bes- 
soi tocje tensi cont!” mi disevo “... e la só frutute àe 
simpri l'arint vif intór? M'inpensi in ché sere dal meis 
di maj intant ch'i preavin in glésie, jé fujde di cjase bes- 
sole e rivà in glésie sflazeant e vaint a cirîti!”. E cussì 
cencio volio mi soi cjatado a contaj la grando aventuro 
di ché fruto rivado in te mé segondo gioventüt. 

Mé mári e stavo murint di tumúor i contavi assistudo 
fin sul ultim inte só cjaso. No steimi a lassá atorn pej 
ospedáj! e veve det I voi muri intal gno jet! 

Uno buinoro, püos dis prin ch'a s'indelas par simpri, 
smiolado da chel brut mòl ch'al è lu cancro dai vuess j 
dis: “Tu tornos a deventá noné, situ contento?". 

No mi rispuindè, dôs ágrimos es colar jù pè muso 
scjarnido dal mal, e savevo di sigür che s'indelavo cen- 
cio vedio l'ultimo gneciuto de covo! 

Cussi al fò, tar uno friodo zornado di dicembre nus 
lascia par simpri e fò metudo in varos cul vistit nuviciál 
cu la carono dal rosari enfro las mans e cul so libri da 


Messo miec frujat. 

La só gjato blancjo e néro par doi dis e dós noz e ve- 
vo veglát la sò parono cencio mai movisci de cjamero. 
Es suná adalunc las cjampanos dal so borc di S. Antoni 
in ché di ch’i la puartár tal simiteri. 

JO i mi sintivi sradisado parce ch'i vevi pierdút un 
grant afiet, uno guido siguro, encje s'i vevi lu confuart di 
nudrí uno novo vito che vevo apeno tacát a ingenerísi. 

Ma a ce priasi! So pari no la volevo par nissun cont 
cjatant la scúso ch al ero masso vecju par tornà a da- 
venta pari... 

Cussi mi cjatai simpri pi bessolo a puartá indevant 
chesto gravidancio ch'e e fluri in ché bielissimo fruto 
ch'i canosjos! 1 disèt a ché vecjuto che cidino, cidino e 
stavo a sinti. 

“O ài encje jò une storie come la tó!” a mi dise "e no 
l'ai mai contade a dinissun”. 

“E jere apene finide l'ultime vuere, miserie incarnide 
`o èrin fituái ma al ere plui ce ch'i vevin di dá al paron 
che ce ch'al nus restave par vivi! 

`Ô vevi un frutin có soi restade gravide pe segonde 
volte, ma l'om nol voleve savèti colp di ché creature! 

Cussì mi obleà a là da une comári di pòs scrupuj ... pro- 
metinmi une cotule sot cu la cape! 

Insteme a une mé amie 1 lèrin a pit cidines tal paisut 
dongje la che stave di cjase. 

Jò `o preavi iL Signór ch'a no fos nissun, no mi sin- 
tivi di fá une opare cuintri la mé volontát, la mé moral 
e parcè nò cuintre la mé fede. Rivadis fúr de só cjase 1 
cjatarin il porton inclostrát! La vevin metude in preson 
pes sós malafatis! 

`O jeri contente di vé salvade la mé creature, ma ce 
póc ch'a valeve une vite, il prési di une cotule sot che 
gire imò nove, pleade inte cjarte trasparint, pej cassez 
dal armaron. 

Ej son passáz cincuant agns da ché zornade, l'om l'è 
muart da un iez, il fi no s'impense mai di me, la mé fru- 
te salvade par meracul e ven simpri a cjatámi cui nevo- 
duz a dimi: bondi mári!”. 


(Lengac' di For e Davuatri) NOVELLA DEL FABBRO 

Dut a' e tiara 


Dut a'è tiara, 

encja il glamiis di spagu 

ch'i tignin ben stret tal pujn siarát, 

sfonderát ta li’ scarselis sglonfis di carantans, 
il sid cjavès si pidrt ta li’ sopis frovádis 

di un cjamp beromai savoltát dai lúnis. 


Dut a'è tiara, 

encja l'azál dai muscui 

e 'l pantán da li’ cragnolis 

e su, su ta li` grusis dai zenoi 

— "Bumbüla, bumbiila tirimi sot 
sinó ti dai un scapelot” — 

dai fioi di Timent, 


ch'al doventa polvar al sec dai ains. 


Dut a’ è tiara, 

encja il simént di non 

e 'l sanc, e `Ï fidr di nun, 

nostri al e il tentá di sièt dal dado 
scjassát tal fossál dal vint 

par scométi cun Diu ... di un'altra Estát. 


(Furlan di Sisarol di San Micèl) FRANCESCO INDRIGO 

Pais 


Spaurida come un puòr giatut 

un puor giatüt disbandonat par la strada, 
spaurida coma la misèria ch'a corèva 
par li stradèlis da la Cale, dal Malamoc, 
par li stradèlis di Sisaròl, 

l’àga ‘a vigniva fora 

sidina da la pompa 

par dòpu scúndisi svelta 

tal fossál vissin. 


'A veva pòra 

al parèva ch'a vèssi vút vòia di sciampá 
di sciampá dal fosál 

di sciampá di Sisaròl, 

par cori tai ciamps imbarlumis, 

ta li bráidis, tai sgiavins, tal ciavrat, 
par contá ai só amis 

(i pras, i boscs, il Timent), 

il puòr sumiá dai puors, 

dai puòrs di Sisarol. 


LEONIDA SEGATTI 

L'AGANE CRINILDE 


Il cil si stave scurint biel a planc e il soreli, inmò fla- 
put di vierte e compagnát di un vél di brume, al jere za 
làt a scuindisi daür la mont di Slenze. 

Dal bas de val, ancje jé taponade di une lisere fumate 
pluitost umidute, a rivarin i glons fofs da l'ore de gnot, 
ven a stái il sun de cjampane de glesiute ch'e nunziave 
la fin de zornade intun cul invit ai omps di lassá pal do- 
man ogni lór vore. 

Tal andri scuintiát, imbusat tra 1 crets sorestans il picul 
borc e scuindüt di une fisse boscae, chel sun di cjampa- 
ne, ancje se un grum lisér, al rivà aes orelis une vore fi- 
nis di Crinilde, la vecje strie metude li, tra chei grebanos, 
dai siei sorestants, di agnorums a controli la val. Par jé 
chel sun al jere, invezit, il segnál di inizi de só ativitát 
che, di solit, e tacave cul scúr. 

Crinilde e distirà 1 brags ch'a someavin doi stecs e si 
vicina al fogolár par saborà il fic e scjalda un misteriós 
potac che jé e veve di bevi ogni di par mantignisi in fuar- 
ce. E sticà la flame cuntune soflade ancjetant misteriose 
e spietant che il brudiot al fos pront, si slapagnà su la 
muse grispose une pastele penze e pucolente che 1 co- 

ventave ogni di par protezi e rindi vivis lis sòs cualitáts 
professionáls. 

Finide la sbeletade e fate gulizion Crinilde e jessè de 
sô tane e e lè viers lis plantis ch'a taponavin il so sit e e 
taca il ritual di sigure nature esorcistiche che veve di fa 
ogni di: imbracá e bussá la scuarce di cierts arbui ben 
marcáts dal cerimoniál di magjie, sicu at di divozion aes 
misteriosis fuarcis de nature. 

Ma in ché di, cundut che la strie e ves vit dutis lis 
miór intenzions di rispietá lis regulis di procedure, un alc 
al vigni a scjassa la zornade, un alc che, doprant un len- 
gac matematic, si podarès clamá di valòr negatif, ven a 
jessi, une falope, fate de strie, póc prin, tal bussá lis plan- 
tis. Crinilde, forsi par mancjance di vitaminis o par vé 
sbaliát lis dosis te tisane di gulizion, cence volé, in fat, e 
veve bussát, tal incjant amorós, par prin lis scussis sutis 
dai faiárs e nome dopo chés dai pins e dai pecs fodradis 
di muscli e lichil: sbalio imperdonabil che, par cheste in- 
version di sielte, al compuartá une reazion genetiche cul 
ribaltament des pussibilitáts malinis de strie, cence che 
jé e podés rindisi cont dal fat. 

Crinilde, duncje, cence inacuarzisi de trasformazion 
in at tal so metabolisim, e tacá, come al solit, la só vore. 
Inforcjade la scove che veve, za prime, jemplát di un 
zuf special tant che carburant, e ponta drete viers il bas 

dulach’e varès sigúr cjatat l'ocasion juste pe só mission. 

E Pocasion i vigni für cuasi subit: dai balcons in sfe- 
se di une cjasute solitarie, dongje la rive gjestre de Fele, 
a rivavin vós rabiosis e un DOC scaturidis di doi moròs 
ch'a cavilavin sul mit di puartà indenant il lôr rapuart. 
L'istint malin di strie i dise di butá lens sul fúc par rion- 
zi la cjarie dal contrast, imbastint magari cualchi artifizi, 
come che, dutcas, al comande il stes codic deontologjic 
de profession. 

Crinilde, contente di come che si presentave la robe, 
Si prepara a jentrá te discussion cjapant une someance 
che miór e varès servit pal scopo: doprant la formule 
magjiche adate, e decidè di mudasi intun zovin, biel di 
no resistij, ch al sarès jentrát tal amorós cavil come il 
classic tierg omp. Invezit, magaricussinò par jê, ai voi 
dai doi barufants e compari une brute copie dal mitic diu 
Pan, in regule cun barbute, cuars e pits di cjare. 

Al e clár che l'aparizion e fo disastrose: inta l'anime 
dai doi zovins restáts di clap denant di ché scombusso- 
lante vision, e spari di colp ogni reson di contindi par 
lassá il puest a une automatiche bisugne di judási un cul 
altri par slontaná il mal. Pe veretát no vèrin bisugne di 
tante fadie par sfrancjási de pòre stant che la stesse Cri- 
nilde e dè, cence volé, un jutori cuant ch'e ciri di cjacará 
cun lôr: di fat, simpri par vie dal ribaltament metabolic, 

de só bocje a vignirin fúr no peraulis pe circostance, ma 
un delicát cjant romantic di grande dolcece ch al ribaltà 
dal dut l’efiet volát. 

La strie no metè tant par capí che alc di no calcolát e 
duncje di no voltit al jere sucedút e cussi e decide di sparí 
dal sit e di metisi tes mans des sôs altis jerarchiis par un 
control esistenziál in mat di podé cognossi i mutifs dal sba- 
lament tra la sò volontát e chel ch al jere invezit capitat. 

La sò domande di verifiche e deventá ben prest un vêr 
proces: la comission formade di un mago, dòs striis e 
dòs ninfis, daspò de lungje filaine di sedudis e ricercjis, 
e ricognossè la plene responsabilitát di Crinilde che no 
veye rispietát lis precedencis stabilidis te bussade des 
plantis e e pronuncà la dure sentence di sospension da 
l’ativitàt par tredis lunis, cjastiantle, pal stes periodo, a 
bussá, ogni gnot, la scuarce, e nome ché, dai cocolárs 
ch'a cressevin in dute la val de Fele. 

La grivie sentence e fo, s'intint, rispietade ma la só 
durece e rivá aes orelis dai paisans che, d'in ché volte, il 
cocolár lu clamarin l “arbul de strie”. La nestre Crinilde, 
ubidient ae leg de só justizie, scunide peró dal cjastic, e 
pierde, a planc a planc, dute la só fuarce maline e il timp, 
ch" al è la miór medisine, la trasformà intune strie buine, 
ven a stái, intune “agane”. 

MARIO FALESCIN 

(Furlan di Claut) 

Nenthuói 


Nenthuói fruas 
cargos de matèth citins 
piatas. 


Cialth de lissiva. 
Resentas 

su lastre ingrisignide. 
Slargias 

su grave nincurade. 


Nianc' la Theline 
a la pòrta ò 
l'udór 

de chi matèth 
d’amor. 


BIANCA BORSATTI 

IR E DOMAN 


Cumò cuant ch'e ven gnot e cul fresculin o mi senti 
fiir sui scjalins, o cjali i miei nevóts ch'a talpinin tal 
prát. 

Su la strade al é un cjadaldiaul... 

Lis gomis a uichin rabiosis, la cise e je come sbal- 
samade: e passe la bissebove e si olme une puce di 
benzine... ma e je nome une des tantis soreseris d'i- 
stát. 

A mi visi di cuant ch'o jeri frute e cun gno pari o si 
sentàvin simpri su cheste scjale, lis lusignis a svolavin a 
scjaps, lis ranis e 1 crots a guagavin a matevie, a griavin 
i gris e lontan dut un paulá di cjans e l'aiar al veve un 
bonodòr di rosis e parcé no... ancje di ledan di chel d'u- 
ne volte!!! 

La lune sflandarose ti cjalave e tu tu savevis che il là 
lassü al jere une flabe. 

Cetantis robis bielis ch'o ài insumiat cjalant la lune! 

E cumó? Federica mi ven dongje e mi domande: 
“None, pensitu ch'o podarai là cun tun razzo' su la Lu- 
ne? 

Vignarastu ancje tu?". 

Ce vevi di rispuindii? O i ai dite di si. 
O speri propit di jéssi lassü a cjalale: parti, simpri che 
chest mont nol sparissi prime in tun infiar di fúc. 


VELIA VADORI 


(3) 


E intanto in paese | 
La zente násse e more. 

I novi 

Tra de ili 

No i se cognosse. 

I veci 

Finisse sototera 

E quii che resta 

Ï xe in continua guera 

Co’ sto mondo che no i capisse. 


(Dialèt di Grau) GIOVANNI MARCHESAN 

TOC TOC 


Toc toc, un pas daür chel altri cu li’ zoculis inferadis 
di póc, o voi dilunc pal borc di Stoc, toc toc, o jentri cja- 
minant te androne o pensi. 

Toc toc, gno nono al dis: “Par fa il contadin nol co- 
vente lá tant a scuele” e dopo al dis: “Se un tu lu lassis 
ignorant al plui al robe un par di bûs, se invecit tu lu 
mandis a scuele al podares robá ancje un treno”. 

E jo o pensi, toc foc, pitost di deventá un lari no isal 
miór ch'o fasi di mancul di lá a scuele? 

Toc toc, ce biel jéssi dibessól in te androne siarát tal 
miec di chei lunes mûrs fats di claps e cjalcine. Pe an- 
drone nissun ti ordene lavórs, toc toc, nissun ti fas di- 
spiets, achi nol covente fá 1 compits, nol covente impará 
la dutrine. Cuant che si rive dongje de puarte di Gjildo 
Batin, si dai un poc e si scjampe vie di corse, toc toc toc 
toc, cuant che si va a scuele si va planc planc, toc ... toc, 
cuant che si va là di Godemo a cjoli il gjelato si va svelt 
svelt, toc toc toc toc. Tancj pinsirs cuant che si ere fruts, 
tante fantasie, tante imagjinazion cuant che si passave 
pe andronute, par un moment si ere dibessòi, si ere für 
dal mont. 

Toc toc, al ere timp di guere, timp di miserie, a scuo- 
le no si leve simpri, lis fameis a vevin bisugne ancje dai 
fruts par tirá indenant. 

Vué o pensi, toc toc, epúr o di fat la miór scuele dal 
mont e ch'e jé scuele di vite, toc toc. 


(Cjasteons di Strade) ELIGIO D'AMBROSIO 





Contutis 


— Fin cuant sono restáts Adamo e Eve tal paradis terestre? — 
- Fin ai 15 di setembar — 
— Parcè? — 
— Parceche prime i milus no son madúrs! — 
SERGIO VISENTIN 

L'omp 


Tiare nestre, tiare mari 
tu sés súr dal firmament 
za miliuns di àins tu jeris 
a fa il gir tór il soreli. 


Mars e fluns, boscs e montagnis 
uciluts, pès e ancje magnis. 

Ma dut chist no ti à bastàt, 
ancje l'omp tu às creát. 


Ma cumò par compensáti 
a ti disfe sense diil 

cope dut, ancje i siei simil, 
romp l'ecuilibrio naturál. 


Dopo vé fat dut chel disio, 

vuares jessi al puest di Dio. 

Il destin ch'a si lu zuie, 

puer diàul nol à capide propi nuje! 


MAURO FRANCO 

AE SAGRE DI MADONE DI ROSE 


La sagre di Madone di Rose e je une de plui vieris e 
inomenadis dal Sanvités. E cole il vot di setembar, ma 
cumò la fasin dura scuasi un més. 

A mi, par di la veretat, mi plaseve di plui ché di une 
volte, se no atri pe bielissime inluminazion dal vial cui 
lampionuts ae veneziane. 

Apene finide la guere, ancje se la viere gleseute e je- 
re stade sdrumade dai bombardaments e la Madone, sal- 
vade par meracul, la vevin lozade intun salon dal con- 
vent, si € subit tornats a organiza la fieste. 

A cheste sagre, par solit, si lave a pit; chei plui for- 
tunats in biciclete o cul cjar e il cjaval. 

La Regine “Zerse” une femine sot la setantine che di 
cjase e stave dongje di me a Bagnarole, stant che e ve- 
ve parincj a Ligugnane e duncje unevore vicin ae fieste 
de Madone, e à pensát ben di parti adore cul fresc, di 
fermási a gusta li dai siei, e di torná a cjase sul lá a mont 
dal soreli. 

Dut ben come programát: messe la matine, gustá a 
Ligugnane e gjespui dopo di misdi. 

Intant ch a spietavin ch al las sù gjespui, jé e só cu- 

gnade e an fat un par di voltis il zir des barachis, dai 
bancuts e des gjostris fintremai che lis gjambis a co- 
mencavin a clopá. 

Di front l'ostarie, di chéaltre bande de strade, e jere 
une sdrume di taulins e cjadreis par buine part libars e 
doi tre zovins, cu la gjachete blancje e la canevace sul 
brac, in uaite di cualchi client. 

Pes dós femenutis, chés cjadreis li a lavin une cane e 
duncje si son sentadis cence tant pensái sò. Come un 
falcuc al plombe un dai camarîrs che riducant ur dis: 
“Bondi sioris, ce puedio puartáus di bon?”. 

E la Regine pronte: “Oh, graziis graziis fantat, ma nó 
no vin propit bisugne di nuje, o vin mangját e bevát a 
Ligugnane!”. 


SANTE NIMIS 





UNE VISITE IN FRIUL 


Tal lontan *38 il Duce si € impensát di vigni a viodi 
il nestri puar Friül. 

Par faj un bon acet, 1 sorestants d'inchevolte a consea- 
vin lis fameis di sblancja lis facadis des cjasis su lis viis 
dulà ch al sarès passat il codac, di dáj une man di colór 
ai scúrs, di sestá i zardins, di meti lis bandieris sui bar- 
cons. Il comun al veve l'ordin dal alt di dà] une lecade di 
asfalt aes stradis e di prontá il palc tal mec de place. 

Un grop di “inteletuái” a vignivin “dislontanáts” di 
cjase par un par di dis parvie ch a jerin suspiets. A cja- 
se mé, al jere un gno cusin che ogni volte ch’ al passa- 
ve un caporion lu puartavin vie, sei parceche so pari al 
jere sloven, sei parceche nol sintive di ché orele. 

Ju menavin ae Gjinastiche Gurizane, j fasevin durmi 
su lis balis di stran, intant che la mangjative ur e puar- 
tavin di cjase; ma i parincj no olsavin a puartáur gjornái, 
radiolinis, i telefonins no esistevin ancjemò e duncje a 
scugnivin passá il timp cun contis, liendis e barzaletis. 

Lis cjasis di chel timp a puartavin anciemò lis feridis 
de vuere "15-"18, nissune no jere smaltade, culachidune 
sdrumade e sence paron. 

Tra chestis e jere ché di Vigji, un om ch’ al faseve un 
mont di travais, parvie dai cuatri fis e de femine di man- 
tigni. 

Al rivave cun fadie a pará dongje chés pocjis palan- 
chis ch a servivin par tirá indenant, si strussiave a la- 
vorá dibessól, al faseve stomblis di scorie, e ogni lunis 
al leve a vendiju al marcját a Palme. Al tornave a cjase 
legrut, cun pòs bécs te sachete par frontà lis dibisugnis 
de famee. Instès al jere content, parceche cu la só filo- 
sofie di vite al sustignive che i sotans a scúgnin jessi par 
che i sorestants si tegnin in bon, e cussì i bruts pai biei, 
i triscj par i bogns e i cjocs pai sancirs. 

La só cjase e jere misare, i mûrs sclesáts, i scürs 
sgherdelats, ma nol podeve comedale. Nancje daj une 
man di color ai scúrs par salva un póc la muse: bècs no” 
nd jerin e inalore no si faseve nuie. Plui si vicinave la 
date de visite dal Duce e plui si lambicave su cemát fa. 
Tancj pinsirs j passavin pal cjáf e fra chescj ancje chel 
di sierá la cjase par fò crodi che nol fos a sta nissun. L'i- 
dee j someave buine, il Duce la varès bevude... ma 1 or- 
ganizadórs? Altri pinsir. 

Ma l'ultime sere utile j ven tal cjáf une grande idee, 
al svee Gjovanine, la sò femine, je conte, e ancje jé la 
cjate une idee grandiose. 

Al crica di, Vigji si svee e si met subit in voris, al di- 

spicje barcons e puartis e al lòr puest al met lungjis ban- 
dieris tricolór di cjarte ch’ a scuindevin almancul in part 
lis crepis dal mûr e li che nol rive a taponá il brut di vio- 
di al ficje des plachis cu la scrite “Duce, tu sei tutti noi”. 

Finide la vore, al clame dute la fiolance a viodi e ducj 
contents come Paschis a disin “Pecját che Mussolini nol 
passi duc) i dis, parceche cussì la nestre cjase e sarès la 
plui biele di dutis!”. Podopo si met la munture de fieste 
e al va sul puartel in spiete. 

Cheste storie le á contade par tancj agns a dilunc e co 
al jere un póc ticát al zontave che il Duce, dismontát dal 
otomobil, j veve batòt su la spale disintj: “Bráf, Vigji, tu 
mi as fat propit un biel acet” e po al jere partit sence 
cjalà in muse nissun. 

L'inzen e la baronade di Vigji contade a gno cusin tal 
stes dopomisdi j a fat passa il marum a lui e a ducj i siei 
compagns di sventure, ch’ e an ridút a crepepance fin tal 
doman, co a son tornáts libars. 


ALME MAREGA FRATTINI 

Ore scure 


Ce marum al è sveási, 
petenant i ricuarts 

| che sotsere si sfantin. 

Polse tal cil un nulut, 

ingort al supe il destin. 

Ce marum al é sveási 

| e viodi l'agunie da l'Istat, 

funerái di fueis strachis 

| ch'a vongolin incuintri a la sere. 
Un mont insumiát, ingredeát 
ta l'ultin rai di soreli. 
Tal suei al cjante un crot 
clamant adun lis stelis, 
jo bessole 'i ricami il pensá 
intant che la gnot si fás dongje. 


(Furlan di San Duri) GIACOMINA DE MICHIELI 

IL BROILI 


O stoi cjase intun cuartir in comproprietát e o ai do- 
me un puiulut par planta tai vas cualchi canelon. Mi 
plás unevorone meti lis mans te tiare, venastai semená 
flórs e verdure, raventá, sticá, sborfá e tigní cont lis 
plantis, palacuál o patís ungrum di no vé un stricut di 
zardin. 

Mi rincrès di no vé plui l'ort di cuant ch'o jeri fanta- 
cine, un lic inmagát e cuiet. Lant sà par une rivute stre- 
te o viarzevi il puartelut di fiar inruzinit tirant st il sal- 
tel, e o sintivi a vuicá lis bertuelis ch a scloteavin. Su la 
palade di filistrin che si dregave dulintór si rimpinave la 
vididule, te plenece des campanelutis blancjis sfloridis 
a slavin, ch'e invulugave ancje i conis spinòs dai ga- 
rofolárs li ret. 

Parmis de murae di claps, in ricès di soreli, bars di 
osmarin e salvie a pandevin bonodór e a parevin un lizér 
nul latisin, intant che des sclapaduris a vignivin für cufs 
di frignacule a pendolon. Li dongje, mazorane, basili, 
rude, lavande a svuac e insomp, sot di un vencjar viel 
ch al lave a plomp par fá la vuiscje, e cresseve a larc la 
camamile fisse di rosutis zalis. Un grant morár plen di 

fueis e di ramács, a jugn si colmenave di moris neris, 
che nó o racueievin a grampis. Sfodrát sotvie di urtiis, j 
faseve companie a un orar biel e supiarbeós. 

A marcá il cunfin de campagne atór vie, lis cjanis 
garganis altis e dretis tant che pichets si sgobavin, cisi- 
cant aes svintuladis dal aiar mataran che lis cjarinave. 
Spaleris in scuare di vits, piercolárs, milucars, figárs a 
fasevin ombrene a lis jechis di salate e lidric foropadis 
des cuelinutis di tiare fatis dal farc. 

Intun cjanton de palade un splac vivaròs di zis di Sant 
Antoni, astros e soldats di putrops colors a smiravin lis 
bachetis tarondis dal saút, orlát a plen di balutis neris. 

Li dacis, cumieriis di fasüi, cesarons, vuainis, cudu- 
mars intuarteáts e sapontats cui raclis di len di cjarande. 
Cul plantagn ch al menave pardut, ancje sul teren cla- 
pignós e sul rudinác, di picule o fasevi sà cjadreutis, 
cossis e cjarucs, ingredeant pividis e panulutis. 

Te viarte il stradon si sfodrave di jerbute frescje, fofe 
e slisse e, framiec i fros, vôi de Madone, violis e peste- 
lacs sflorits a pleton. 

Une di, co il soreli al lave amont, poiade su la jerbe 
intun momenti di pas e di padin, mi gjoldevi il cidinór 
e il clip de gnot ch’ e stave par rivá e i sunsürs de cam- 
pagne dulintór plene di lusignis cul lór feralut. 

Ali ret o ai sintút te stradele a ché ore disierte; al je- 

re il gno fantat che seneòs di viodimi, al jere vignút a 
cirimi e, poiade la biclete atór dal puartelut, si jere scru- 
fuiát adasi e cidin dongje di me. In chel jenfri un sgri- 
sul tal cúr, une dolcece e une serenitát imense mi paro- 
navin l'anime e jo no podevi bramá un'emozion plui 
grande di cussi. Lui al jere il gno prin amòr. Podopo la 
vite malandrete cu lis sòs disfurtunis e maluseriis nus à 
dislontanáts, ma ancje orepresint lui alè paron di un 
pigul e segret cjanton dal gno côr, insiemit al ort in- 
magat di tant timp indaúr. 


RENZE VALLENTINUZZI 


A cola "na fueja 


Alè 
apena 
un sunsur. 


Ch'al 
sbrega. 


MIRELLA GASPARDO 

MARIO PITOR PARON DA STRADA 


Mario, dopo vé fat una sosta lá da “Bociuta” (vecia 
osteria di Sarvignan) al lava a cjasa paron da strada. 

I pulisioz dal cumissariat par evita pericui lu an mi- 
tut dentri par che gli passi la bala. 

L'indoman di mattina visin il cumissari che l'é Ma- 
rio in preson ma ch'al veva sol bevut. Al cumissari gi 
dis se lul là a cjasa, ma Mario cunvint di jessi sa rivat 
acjasa sò al viars un voli e si inacuars di jessi in preson. 

Alora gi domanda al cumissari: “Dottor isa mior la 
mari o la madrigne?". Al cumisari da bon talian gi dis: 
“Mario je mior la mari”. E Mario si jeva sù e gi dis 
“Anda reson je mior la mari, allora VIVA L'AU- 
STRIA”. 


(Furlan di Sarvignan) DARIO AITA 











Pas te vigne 


A botin, tra i filárs, pas lents e felpáts 
par meti a plomp 
pensérs scúrs e imberláts. 


Di fiic, gragnei purpurins, 
a cimiin tra i pampui smeraldins. 


A crichin sot i dincj, 

emplant la bocje golose 

di dolç mêl, cuasi di ambrosie. 

Ah ... savór robát! Ch ol sarpis la malinconie 
e i neris malpensérs al pare vie. 


Pas lisérs a cisichin cumó sul pedrát, 
legri rivoc di pensérs gniifs, 
inevreáts in une albade di serenitát. 


(Cjasteons di Strade) ` MORGANA BUSINELLI 








D AO Om P ŒO N| 





Otubar 


S. TARESIE DAL BAMBÌN JESÙ 


Ss. Agnui Custodis 

S. Cjàndit 

S. Francesc di Assisi 

B. Luîs Scrosop 3 
S. Bruno Predi 

Madone dal Rosari 

S. DEMETRI 


S. Dionis Martar 

S. Denél Profete 

S. Firmin 

S. Serafin 

S. Eduart Re © 
S. Calist Pape 

S. TARESIE DI ÀVILE 


S. Margarite Alacoque 

S. Ignazi di Antiochie 

S. Luche Vangjelist 

Ss. Martars Canadês 

S. Irene € 
S. Ursule Martare e lis 11 mil Vergjnis 
S. DONAT 


S. 'Zuan di Capistran 

S. Gilbert Abát 

S. Grispin 

S. Evarist Pape 

S. Sabine EN 
Ss. Jude e Simon 

S. ERMELINDE 

B. Benvignude Bojane 

S. Lucile Vergjne 





FURLANS E PASSARIS 


| Furlans ‘a son par dut il mont, coma li^ passaris. 

E `a è vera. Zirant, encja se puc, il mont, i ài sempri 
cjatat passaris e Furlans. I vin di vèt alc in comun! 

In Fransa, in un paesüt pierdut cui sajàl dulà 1 mi soj 
cjatát, e mai pi i lu varés imaginat, cu `na siora c'a era 
no doma che italiana o veneta, ma `na furlana spudada 
e encjamo dal me pais. Dut 'a si ricuardava: la plassa, la 
elesia, e in banda la loza, seben c'aves lassàt la nustra 
cera co veva cuatri ains. 

E se 1 restavi encjamó un puc cun ic a mi si confes- 
sava me cusina. In Inghiltera, par studià la lenga, sca- 
ghet cun tant di “clergyman” i cjaminavi sul marciapie 
e cussì di zent. E ‘`na vous: “Ehila, Italiano!. Un botegár 
al mi veva cunussut ‘ntal cjamina. `A l'era nassüt in cjaf 
dal mont, cun pari c’al feva il mosaicista, da Sequals. E 
a Trafalgar Square sui lens e in plena not un pandemo- 
niu di passaris! 

E jò pali Africhis? Furlans, restas dopu la uera a la- 
vorá "nta li cjampagnis sot i Ingles, o mecanics "nta li 
sitàs, o "ta `na impresa di stradis ... Ma encja là li pas- 
saris, magari associadis ad un ussielút, fat caporion par 





una coda lungja a sesula, a scjaps 'a si movevin a becotá 
furmint o mèi. 


Passaris e Furlans. 

Un me fradi `a l'intindeva i tramáis cu la prima net 
par cjapà ... se po'? passaris. Nol feva fortuna. I nustris 
ussiei `a erin pi furbos: `a ghi tegnèvin di pi a la libertat. 

Che a proposit me nonu `ta i so ultins ains — romai al 
cugniva murì in Fransa — par no dismintiâsi dal Friul al 
si sintava su un soc four da la puarta da la stala. Il so vu- 
li al passava li muris di Carcassona e al smicjave il so 
Friul fermansi ‘ntal cjasàl, di cuant c'a l'era pissul. E 
cussi ‘a lu an cjatat: sintàt su `na sclampa, i vui sbarás, 
la pipa in man e cualchi passera li dongja a respa alc. 
Furlans e passaris. 


(Furlan di Cjasarsa) PRE DANTE SPAGNOUL 

INDUVINE SGARBUIS? 


(Dal Manzonian Azzeccagarbugli) 


In tribunal, ae fin dal prozes par diretissime eco la 
sentenze: “L'imputato qui presente, cjossul Bortolo, 
viene assolto per non aver commesso il fatto”. Alore 
Bortul al e lát dongje il difensór, che ciacarant cussi ben 
lu à giavàt-für da che brute storie di laris, par ringraziá- 
lu. Ma no dome a peraulis. “I ài tant agrát, sior Avocat, 
dal plasé che mi à fat e doman i partarai dós das cuatri 
gjalinis ch'ondai robat!”. 


(Lengáz di San "Zorz di Nojár) P.L.S. 


Peraulis furlanis cjatadis a Pordenon par antic: 
unum velum de cufolis (venastai: sede; 1360) 


par cure di P. C. B. 

“Robis cul cotul” 


RECIPE PAR CONSOLA VEDUIS 


Par cumbinazion si cjatarin cuatri amis di zoventút te 
ostarie dal país come tai timps passáts. E daspò i cum- 
pliments e lis pachis su lis spalis, dát che si jerin 
piardüts di viste, si domandarin come ch'a vevin passat 
la vite in chescj ultims timps. Filip al contá dut sul so 
lavór di ferovir, su la famee e sui canais ch'a cressevin 
tant di corse. Tavio invessit al conta des dificoltáts che 
ogni tant al á cu la femine, e cuant che nol po’ plui, al 
ven profugo in país li di só mari. Luchin, al conta di jes- 
si deventát un bintar e un strassezornadis di cuant che al 
e lat in casse integrazion. Par ubidi al sindacát, al a lotát 
come un leon pal puest id lavór, bevint tais pes ostariis 
e vosonant cuintri 1 parons. Michèl, invessit, no si 
scomponeve plui di tant; lui al jere simpri stát cunsi- 
derát come il consolatór des veduis. E cussi al spiega la 
strategjie ch e ocór par rivá al obietif. Chi ret i tre amis 
si fasérin dongje di Michèl, seneós di savé le tatiche 
ch al doprave. E Michèl al scomenca: “Il prin més la 
vedue e va dòs voltis in di tal simitieri, dute viestude di 
neri, cui vói sglonfs di lagrimis, il cjàf bas e un brac di 
rosis e flórs. Podopo par altris tré més e va une volte in 








di, di corse, usant la machigne e lis rosis lis puarte dòs 
voltis par setemane. Cul timp e va tal simitieri une vol- 
te par setemane, la sabide o la domenie; te sprolungje di 
timp, li visitis a deventin cuindisináls, e daspò un póc 
mensils. Intant il lavòr e altris argains le tegnin impe- 
gnade, palacuál e va cuant ch'e pués ... e lis rosis e i 
flòrs intant si fraidessin. E alore e comence a puartá rò- 
sis e flórs di plastiche. E chest al é il moment ch’e je 
pronte par jessi consolade!”. 


TARCIS MUK 


Come cladops 


O sin come cladops 

lassáts da la brentane 

su la grave di un flum 

sot la vuiscje de ploe 

o incandits dal soreli 

in spiete che altris montanis 
nus strapuartin lontan 

a inneási tal mar. 


GIOVANNI PILLININI 

BARBA BORTUL DI MANIA 


Al cjapava afiet par ogni sid imprest da lavour, barba 
Bortul. E co `l si era frugát o ch'al era 'züt four di mo- 
da a lu tigniva dacont cun amour, a ricuart di una fe- 
deltàt e di un dovèi a plenis "zumielis, dilunc i agns. 

Invessi, la só Lussia, co veva cualchi argagn passát di 
vòga, a si lassava cjapá da la lévra da cambiálu par di- 
liberasi di lui il pi a la presta pussibil. 

"Na di, Lussia, a a puartát dongja un mosena-cafè a 
muturin. E, apena dentri in cjasa a’ à tolet-su il vecju 
musinin a man e al a sgnacat, c'un brut mot, tal barelot 
da li scovadicis, disint: “Ti às vivüt encja massa a lunc, 
tu. Al è ora ch'i ti crèpis!”. 

Barba Bortul, ui in banda, ch'al veva scuaját ogni 
mot, al à dondonát il cjáf, comi disgustát, cenca fa cic 
di nuia. 

"Naltra di, Lussia, a’ à comprát un fier da sopressà a 
eletricu. Po, tic e tac, dopo rivada a cjasa a` à cjapát-su 
il vecju fier a boris, ch'al veva servit ché famea par 
agnóruns, e al à cacát ta la sdruma dai rudinacs, disint: 
“A e rivada l'ora dal deprofundis, par te. Va four dai 
peis encja tu!”. 

Barba Bortul, encja ché volta, al a ocjalát e tasüt, ma, 
stricant fuart 1 vòt, al à dondonát il cjaf, come stomeát. 

Un'altra volta, Lussia, a’ si € fata puartá in cjasa, da 
chéi dal negossi di Pinsana, ‘na machina da cusi oto- 
matica, nova risint. E, cun ressa, a' à cjapát subit tal 
brac, la vecja machina a manovela e a' l'à consegnada 
al rotamar (ch al steva vosant four di ché cjasa), disint: 
"Ti sclotegnèis da vecja. Ti si sòs godagnada il simite- 
ri!” 

Ché di, barba Bortul, ch al veva tignüt dut sot vóli, al 
a seombeát la bocja, comi nauseát, dondonant il cjaf 
cenca fermalu altri. 

Alore, Lussia a’ j à domandât: 

“Ce lesi: alc ch'a no ti va?”. 

E, lui, avilit, al a rispundút: 

“Ta chista cjasa m'ingrisüli a deventá vecju, jO...!”. 


(Furlan di Mania) ALDO TOME 





ME CUSIN TITA 


Tita al era il plui vecio dai fruts de Mari, me agna, 
ch e veva vot fioi. 

A ving ains, biel, blanc e ros come un pirüs e biondo 
lu clamin a Cremona par fa il militar. 

Ta caserma al veva un sergente sberlón e plen di tri- 
stèria, tracagnot, che nol dava la pas a nissün e se mai 
podeva ciriva di fa sta in ciastic i militàrs in caserma par 
no lassaiu a là in libera uscita. 

A lis pensava dutis par tormenta duc. 

Una di no sai ben se che al dita a me cusin Tita. Tita 
era bon, ma che volta nol podeva plui sopuarta di sinti- 
si maltratá e à rispundit alc. 

Il sergente alora, dut ros al dis. 

"Chi credi di essere tu, Antonelli? Il figlio del sena- 
tore, già che ti dai tante arie?". 

"Veramente sono il nipote", al dis Tita. 

“Maleducato sei anche bugiardo, ora finirai dentro 
per un mese!”. 

‘Guardi sergente che è la verità..." 

Ma il sergente che no j pareva vera di vè ciatat un 
mutif par ciastià cualchidun, al va lui dal ciapitani a dì 





che: “Antonelli si spaccia per il nipote del senatore”... 

I amis di Tita si son imalincunis e j disevin: "Parce tu 
as dit cussi? Cumò chel diaul no ti lassara plui lá a cia- 
sa par Nedal, tu viodarás che si disvindica...”. 

Ma lui, paciftc al rispundeva: “No mi sossedera nuia, 
viodarès...”. 

Dopo un cuart di ora sint che lu clamin. Era il capi- 
tan chel lu oreva tal so uficio. 

“È vero Antonelli che tu hai sostenuto davanti ai tuoi 
commilitoni e al sergente di essere nipote del Senatore 
Antonelli?". 

“Si, signor capitano". 

“Perché?”. 

"Perché è vero, sign. Capitano. L'ing. Giacomo An- 
tonelli, senatore è mio zio”. 

Ma il capitan continuava. “Ti faccio presente Anto- 
nelli che certe bugie si pagano care, stai attento”. 

Alora Tita al a rispondut che clamassin Roma, al 
Senát, che al varès fevelát cun barba Jacun. 

E cussi án fat. E cussi án capit che Tita nol veva dit 
bausis e il sergente che prima era doventat ros di rabia 
cumò al doventava blanc come un ninsul. 

E alora cui che no le lòt a ciasa par Nedal al e stat 
propi al sergente. 

E a lui, a Tita an diti: “Parcè no tu ás dita prima di 

che famea tu vignivis? Parcè no tu as dit nuia?”. 

Ma lui riduzzava e si la gioldeva. 

Duc erin doventas boins e cussi ogni tant al podeva 
la fur in libera uscita sensa tantis comedis e cuant chel 
tornava in caserma al manciava pòc che la sentinela no 
j fases al presentat arm. 


ADALGISA MULINARI TREMONTI 


Utun 


Utun, 
al e il so spirt 
chel ch'a mi fa poura. 


(Furlan di Bagnarola) MANUELE MORASSUT 

UNE LE TAKE FAR TE, PIMPA, 


MEJAKE PIMPA, 


O VIN SCRIT UNE | 
STORIE FAR TE € | 


PAI TIEL AMIS. 


| E JE COME UNE 


COMEDIE ... 


"SE TI Ta È TU 
PUEDIS FÀ 
TEATRI CUN 


ROSITA ,COLOMBIN JÍ 


E CONINUT. 


GRAZIE, PUESTIN 
GJINO. “VIODIN CUI | 
CHAL. MI SCRIF VUE. 


FIRMAT: 


LIS FRUTIS 
E | FRUTS 
DI Ale teni 


Biere IDEE.” 





(Altan) - gjavát di un libri di Altan pal cont de Scuele Materne 


“Pimpa” di Aquilèe. 





Vite 














Agrime di zulùgne 

ind'arinte 

la cécje 

sécje y 
vai | 
aghe di vit 

viv | 
bampul di vite. | 


(Furlan di San Denél) L'ILARI DI BORTUL 

BARBE RICO, PEDAGOGO 


Al jere un omp dut un toc, che in pais a lu clamavin 
Rico Chissa. Nol veve podit vé fruts, paraltri, ancje s'al 


jere ruspiòn 1 volèvin un ben de anime. 


Di cjase, al stave tal miec dal pais. 

Doventat plui vecjo, al si poave di chei tocs für dal sò 
porton cu lis mans fracadis in sachete, cjalant la int, che 
passave e che 1 dave la peraule. Une sere di maj si ere 
láts a rosari. Nol jere ancimò scomencát e alore si sin 
metiits a zuia für de glesie. 

Cu la foghe dal zúc, no vin sintút la campanele de 
funzion e il berla dai canais si sintivilu fin dentri la gle- 
sie. A un ciert pont, o vin viodat jèssi il barbe Rico im- 
bilat. 

Al à brincat il prin frut che i à capitat a tir e 1 à molat 
un patafon te cadope. Il püar canai cu lis lagrimis tai vói 
i a dite: “Ma ce colpe ao jo, se nancje no zulavi!”. 

E Barbe Rico: "Poben no impuarte, tegnilis cont par 
un'altre volte, che no van di mal!”. 


ANELINA COLUSSI 

UN SUNADOR MANCJAT 


Di zovin o vevi un ami ch al jere fi di contadins. Lu 
al veve una grande passion pe musiche. Di fat al veve 
comprát une fisarmoniche, dopo vé tant tormentát il pa- 
ri e la mari che voe di cjolile no'ndi vevin. Il timp par 
dedicasi al strument al jere une vore pòc, tant che il fru- 
tat al doveva judá i siei gjenitórs in tai cjamps. 

Il zovin alore, par podé impará a suná la fisarmoni- 
che al jevave a lis cinc di buinore, ancjemò prin ch'a je- 
vassin 1 siei gjenitórs. Chescj ultins a jerin unevore 
preocupáts, prime di dut pe sò salút e dopo parceche 
cjapant la strade dal suná lu vares puartát al bevi, a fe- 
minis e ai vizis e duncje a la piardizion de anime. 

I gjenitórs in tun prin moment a son intervignúts cu 
lis buinis par discjolilu di ché passion, po dopo viodit 
che nol jere nuje di fà par cunvincilu, e an pensát di là 
dal plevan dal pais par ch al meti une buine peraule al 
fin di slontanálu di ché brute passion de musiche. 

Sichè duncje, une biele di si fòs vif il plevan e al do- 
mande dulà che jere ché benedete anime di zovin. Il 
plevan cognossint la psicologje dal frut lu clame dongje 
ej dis: “No sastu che a suná la fisarmoniche, tu vas cja’ 

dal diaul; ducj chei che an sunát chest strument si son 
ruvináts, par vie che si son butáts tal bevi e altris bruts 
vizis, astu voe ancje tu di fò ché brute fin? Urcje vie! 
Bute vie chel strument e jude invecit to pari e tò mari tai 
cjamps ch'e an dibisugne. 

E cussi chel puar zovin vué ch'alèin pension e nol a 
nuie di fa, st mangje 1 déts par vé ubidit 1 gjenitórs eu 
plevan: ce che j vevin dite no jere par nuje vere, parce- 
che tal timp nestri a son tancj ch'a sunin la fisarmoni- 
che e no si son ruvináts. 


ITALO NOGARINO 


Peraulis furlanis cjatadis a Pordenon par antic: 
adi 22 de zenar si fes mi Fidri de Tor (1442) 


par cure di P. C. B. 

Vai di cür 


O ce biel vai di cir 

di bessoi, 

sintáts tal scár, 

e sinti che il cür si slargje 
si disfante ancje il dolòr. 

E lis lagrimis ch'e colin 

ti disvuedin dal magòn 

e planc planc ti torne a ridi 
dentri il cár il to seren. 

Ta l'ajarut frescot di sere, 
torne a gjoldi un gri lontan, 
si slontane il marum 

e pi clár par il doman. 


GIORGIO FORNASARI 











GIORGIO MAINERIO 


Nassut a Parma tra il Milsincsènt e trenta e il Mil- 
sincsènt e cuaranta, Giorgio Mainerio, cognom del pa- 
re ch'al era probabilment de origini scozesi (da May- 
ner), in chè citá al vève fat i go studi eclesiastics e di 
musicist e al ere diventát maestro de cjapiela. Pò do- 
po, pa continuá la so cariera de eclesiasta, al veve 


cjapát incáric al duomo de Udin, dula ch al faseva 


cjants e musiches par la glesia. 

Un personàgio un tic misterious e intrigant parse 
che, dongje a operes religioses, polifonies liturgiches 
e cjansons sacres, al si ocupa di spès e volentèir de al- 
chimia. Ta un prin moment a era una roba tignúda in 
segrèt, ma po dopo qualchidün al veve fat la spia ai soi 
superiours cusi ca ere diventát sospèt al Tribunal de la 
Inquisission. Un plevàn ch al 'siva di nuòt in sima a le 
colines o t'ai simitèris a clama il diaul, ancja s'al ere 
un gran musicist, a era pituòst in contrast co le idees 
gjenerai de la glèsia. E cussi l'an cjapát e processát, 
ma no i an fat nuja, dome che fáie sinti che l'aria, a 
Udin, a era diventada par lui a vonde pesant. 

Cussi, stúf de dutes ste robes, a l'a finit par trasferi- 

se a Acuileja e l'a finít par muri t'al Milssincsentotan- 
tacuatre. 

Ta la sò vita uchí in Friül a l'à cjatat tantes cjansons 
e bai ca èran cognossüs e popolars tra la sent di cei 
timp. Pò dopo i le à scrites par musica in tà un libre 
stampat a Venèssia t'al Milsincsentsetanteuót cul titul 
de “Il primo Libro dei Balli” (e purtròp prin e ancja 
ültin). No dutes le cjansóns e i bài trascrits da lui son 
furlans ma èran musiches di sigòr a vonde cognossu- 
des e disin “in voga” in chel timp ancja uchí in Friùl. 

Grassie a lui no si son piardudes tal timp e se cumo 
podin sunále e balále alé mèrit di chisto gran perso- 
nagio. 


(Furlan di San Martin di Cjampagna) CLAUDIO MAZZER 

I ài flours 

di sanbüc 
tài ciavièi. 

Ï voi bala 
sensa fii 

di marionèta. 
l ài golànis 
néris 

di sanbüc 
tài ciaviéi. 
No voi vardá 
davòur 

la puarta: 
anciamò 

i voi bala! 
Anciamo... 


(Furlan di Sopula) 


I ai flours 


I fii a tirin 

li manütis. 

I fii a tirin 

i piedùs. 

Al e furious 

il paladin 

dal pierdüt sarnéli. 
Ma, lóurs a lu san! 
I “cuatri ciavai” 
sbrumis 

a son lontans. 
Parsè lòurs a san 
che il me còur 

al à doma 

vinc dins. 


MIRELLA GASPARDO 


Secont premi al 23° Concors “La Rocca poesia” - anno 1988 


EDIZIONI DELLA ROCCA 


CASTELNUOVO DI GARFAGNANA (LUCCA) 

PRIN SVOL 


Unevore di agns indaúr, cuant cho jeri fantat, o vevi 
une grande voe di fò un svol tal cil. 

Grazie a un ami plui anzian di me, o soi rivat a fre- 
cuentá, cun tante fadie, un cors di paracadutisin. In chel 
timp e jere l'uniche maniere par podé svolá sence spin- 
di. 

La zornade de grande prove e jere alfin rivade. Une 
domenie di sorunviar dal “68 mi soi jevát a buinore e 
cun altris miei amis o sin láts al aeropuart di Rivolt, 
dongje Udin. 

O jeri tant emozionát e o vevi tante pore. Dopo un 
dós oris cun tune cuarantine di miei amis, nus an paráts 
sun tun vieri avion e nus án fat sentá. 

| motórs si impiarin e l'avion s'invià su la rampe di 
slanc. E in tun moment al fo tal cil che nus jemplave 1 
voi di ogni bande. L'avion al svolà parsore di Basilian, 
Bean, Codroip: e jere une vision-fantastiche! 

A un cert moment l'avion al fo di gnüf parsore dal 
aeropuart e alore nus an fat jevá in pins, nus an ingropat 
cun tune cuarde di fiar la cuarde dal parecjadudis e da- 
spò, un a la volte, nus án fat fà un salt tal vueit. 

Par un moment o soi restát sence peraulis... si jere 
passáts dal sunsúr scjassós dal avion al cidinór plui 
complet: al semeave di sei tun mont sence suns. 

Dopo viart, il parecjadudis mi permetè di amirá un 
panoram unic e memorabil e intant che plancaplanc mi 
disbassavi o viodevi il mar turchin, la planure sverdeant 
dulintòr, lis montagnis sblancjizadis di néf e tal gno cúr 
une vós lontane mi diseve: “Sta content, dut chest alè 
il to Friál”. 

E cun chest pinsirosoi rivat a tiare, content di vé rea- 
lizat il gno sium. 


RENATO CHIZZO 


Peraulis furlanis cjatadis a Pordenon par antic: 
so fradi di Pordenon e Grigor e Danel della Braida e Domeni 
(1442) 


par cure di P. C. B. 

Amont di fúc 


Cu la spade di fitc 
l'ultin soreli 

al si fas larc 

fra glemuzs di nål 
neri e minazós. 
Cheste sere l'Amont 
no nus cjante 

la dolze melodie 
dal imbruni: 

chel ros tant ros 
al cjante di uere. 


LUCIA SCOZIERO 

S. Clementine 

S. Otavi 

Madone de Salùt 

S. Cecilie Vergjne 

S. Catarine 

S. DOLFINE 


S. Valerian di Aquilee 
S. Mansuet 

S. Giralt Abát 

Fruz di vué 


Mai come vué fruz 

ch'a pain salát 

il lór vigni 

sun chista tiara. 

La bestia nera 

dal egoisin penz, 

'a ja cjatát bon sta 

tal cùr dai oms. 

Mai come vué fruz 

tratáz piés da bestiis 

e, se son d'intric, 
jú di plomp, in ta scovazzis. 
Come Tè, Bambinut, 

tanc’ fruz di vué 
tampiestáz di odio, 

'a cognòssin la paura 

di gnoz senza stelis. 

Lajú, purcission senza cjavez 
di fantulins ch'a scjampin 
di `na tragjedia par colà 
dibot tai braz 

(Furlan di Fara) 

di un'altra ancjamò piés. 
Musutis sclagnis, 

sól che voglons 

'à si strassinin talpinant 
daür da cotulis da maris 

e finissin cul socombi. 

Sul front contrari, fruz 
ch'a nàdin ta bondanza 
ma, mischins lór 

co i gjenitórs 

'a son dal dut nemis. 

O Bambinut, viót Tù di lôr. 
Impia l'amòr in ogni fogolar. 
Ch'a torni la só flama 

a sejaldá ogni ciir. 

Ti, Tu sòl, o Bambinut, 

Tu podis fa `l miracul. 


ANNA BOMBIG 





IN-FORMATICA 


Berto Spongja in vita só al a simpri lavorát cul cjaf 
bas. A si è simpri impacát o nuia da li robis di ogni di, 
vuardant cun suspiet li nuvitáts, soredut chés burides 
fòr dal casselot TV, ca lui al ten si ta la saluta ma pi co- 
me soremobil e altarin pa li devossions a Sant’ Antoni, 
a la madonute di Lourdes e ai siei vecjus. 

Dut al pi a lu impia par sinti las previsions dal timp e 
l'estrassion dal lot. 

Pal rest Berto al vif fór dal mont e al à pocja pratica 
dai tananais modernos, tant mancul di scuelis, univer- 
sitáts, facoltáts, riformis e via discurint. Ancje se, a pro- 
posit da la riforme Berlinguer, lui al dis nome ben, cro- 
dint ca chistu Berlinguer al sei simpri chel da la sesola 
e dal marcjel. 

| prins di otubar, ch al era come il sió solit a cioli il 
pan in butega, 1 an dit: “Berto, ástu savüt?, iér a si e lau- 
reat in informatica Bepino Bacüt . 

E lui: “Orpo, da cuant in cà cumo covente che un ca- 
saro sei laureát par fa formai”. 


GIANNI COLLEDANI 

I doi lumins 


Doi lumins da la nòt ’ntal néri 

si fasevin compagnia — nò erin fuàrs — 
doi poarès lumins in cimitieri 

fasevin un pòc di lusóur ai muars. 


Poura ch'il vint rivàs’ vevin 
stratignievin cun fadia il flat 

a tabaiavin e a trimavin 

chel póc ator tignevin 'luminát. 


Ch'a nòl vegnès speravin tant 
ma a la solita ora l'è rivát 
cenza un péil di compassiòn ... 
passant 

li dòs flamiitis l'à distudát. 


(Furlan di Manià) MARIO MILANESE 











NONO MARCO 


Sempro ch el furbo de me nono Marco l'ha fat tre ani 
de prigionia durante la prima guera mondiale. I lo ha fat 
prigioniero sul carso e 1 lo ha portat in un campo de 
concentramento, no me ricuarde tant ben se in Unghe- 
ria o in Cecoslovachia. Sta de fato che l'è tornat a ciasa 
dala prigionia pi gras di quant che l'era partit par la gue- 
ra. E cun qualche franco in scarsela. El fato l'è che me 
nono Marco el saveva fa de tut e l'era, come che hai di- 
ta, tant furbo. El saveva fa 1 thocui de legno, sia 1 thum- 
piei che le dalmene che i thocui seradi. La so sapeta par 
tira fura da un soc un thocul, stiela dopo stiela, l'ha da 
esse ancora da qualche banda tela vecia ciasa. E ben, in 
tant de la guera un per de thocui ben fati no l'era facile 
trovali. Cosi me nono, in prigionia, l'ha fat mi no sai 
quanti thocui de tuti i tipi. La dint l'era grata del so la- 
voro e quant che la vigniva par tuoi 1 thocui no l'aveva 
mai le man de sbrindolon. I portava sempro qualcosa da 
magna e qualchi volta ancia una palancuta. 

No soltanto, ma me nono el se veva ofert de andà a 
piande tei funerai. V'é da saver, infati, che in chei posti 
dove che l'era prigioniero quant che qualchedun el mo- 


24] 








riva, intant del funeral, l'era un grupo de persone che le 
piandeva par mistier. Pi grant che l'era el gruppo dei 
piagnoni e pi importantha l'aveva el muart. Cussita me 
nono l'andava a piande tei funerai. La paga l'era un 
gran magnada. Parché, sempro in chei posti, a la fine 
del funeral, tutti i feva una gran magnada e una gran be- 
vuda. 

Me nono, che l'era ancia un fia lasaron, el me conta- 
va che quant che moriva qualche vecia bacuca, el feva 
come se `l vesse un grant dispiather e bisognava che 
piandesse. Ma ‘ntant ch el piandeva, par furlan, el dise- 
va: “Bruta vecia stria, parché te ha spetat cussi tant a 
mori, che mi l'era mesi che spetava da fa sta magnada”. 
Ma el diseva ste insolenthe con cussi tant dispiather e 
disperathion che la dent l'andava a bateghe la man su la 
spala e 1 diseva: “Basta italiano, basta!”. E ogni tant, ol- 
tre che la magnada, el vigniva via con una palancuta in 
scarsela. 


(Dialét di Palse) DON CHINO BISCONTIN 





(Furlan di Través) 


Il fier 


A l'era un fier plantát 
dongja il scjalin di piéra 
par netassi le tamides rivant 
dal cjamp, par no porta 

la cjera in cjasa. 

A an governát la cjasa, 

a an gjavát il fier. 

No sai nancja pi `Ï non 

e no saj nancja pi dulà 
tornà. 


PAOLO VENTI 

LA SANTULE 


E veve non Marie, mé agne, súr di gno pari, ma in 
cjase duc) la clamavin Santule, parvie che e veve tignút 
a batisin la plui grande di noaltris e par no confondile 
cu l'anghe Marie dal Zingrof. 

Mé mari puare, simpri plene di lavór, no veve masse 
timp di stánus daùr e cussì la Santule, che no si jere mai 
maridade e no si à mai savit il parce, e je stade par nó 
come une seconde mari. 

Spès, la domenie dopo gjespui, nus puartave a teatri 
sü dai Salesians o al cine a la "Stella Matutina” e lis sòs 
sachetis a jerin simpri plenis di bonbons par nò. 

D’istat, ogni tant nus preparave in cjase il sorbèt, 
ch'al jere propi bon, ancje se cualchi volte te cite j co- 
lave jenfri cualchi gragnel di sòl ròs, ch'al servive par fa 
durá la glace. 

Insome, cuant che si la viodeve su la puarte di cjase 
e jere simpri fieste grande. 

Ancje dopo passáts tancj ains e deventáts noaltris 
grancj, jé si ricuardave simpri di nó e dai nestris fruts e 
domandave di un e di chelaltri; uareve savé dut di ducj. 

E jere unevore religjose e ogni di, fin pòc timp in- 

daúr, la si viodeve fur di une glesie jenfri ta ché altre a 
sinti Messe e a preá par chei che, e diseve, no an timp. 

Di ultin, un brut incident de machine j veve ma- 
struzzát une gjambe e la obleave a stá tal jet e cussi o 
vevi mát di lá spes a cjatále. 

Dopo véj puartát il café, ch'e jere unevore golose, 
“Cemát Santule uedi” j domandavi. “Eh cemút, cemát; 
miór la cjar che no il brit” rispuindeve pronte e subite 
e zontave “Graziant Idiu, ué o stoi propi ben. La gjam- 
be no mi dal. No pues lamentámi. A nt son di chei ch'a 
stan piés di mé” e jú a seragnolá rosaris pa conversion 
dai pecjadórs parce, e diseve, cussi e veve comandát la 
Madone. 

Mai un lament, simpri a ringraziá il Signór, e veve 
une buine peraule par ducj; par fále curte si leve par 
consolále e si tornave consoláts. 

Cualchi zornade prime dai 96 ains (primaveris e di- 
seve jé) la Santule e je muart planc planc sence disturbá 
nissun. Jo o crót, anzit o soi sigür, che, rimpinade sù par 
chel so rosari e cu la só Madonute lusinte, la Santule e 
sedi lade drete in Paradis e mi ven ancje di pensá che se 
lis robis in chest mont a van mancomál, il mérit nol é 
dai grancj personacs, ma de int semplice, paziente, re- 
ligjose, buine, int come tè, Santule. 

CARLO MACUZ 

RESONAMENZ 


Bruno, rimpatriát de Caledonie dopo ains di dûr 
lavór, ti à cjatade la cjase gnove bielza finide, pero i sôi, 
par fale biele a vevin spindát fin Pultin carantan che ur 
veve mandát. 

E cumò, ur domande, ce restial ancjemò di fa? 

L'impresari i dis ch al sarès di spindi un milion par 
mená vie il grun di tiare restade dal scavo. 

E Bruno, pront i da su: - Nol sert migo spindi duc 
chei bézs -. Jo o fas fò une grande buse e o sgnachi den- 
tri dut il grun. 


(Furlan di Tresesin) MARIO TOSOLINI 


Butinle in ridi 
“Ce puedio fa, che la mé femine mi domande bécs di 
continuo?...”. 
“E ce fásie di lór?”. 
"Ah, nuie; parceche jo no 'ndi doi”. 
GIGJ MESTRON 

TE OSTARIE 


Si e simpri savüt che, i cjacadòrs cuant a savéle conta 
no son mai státs seconts a nissun. 

Ancje i alevatórs pero cuant ch’a si metin a fumin la 
beche! 

Vignares a stai che une volte, cuant che i omps a la- 
vin dispès te ostarie dopo cene, si cjatavin la dal Man- 
sin, Nesto Bidin, chel ch a à un grant alevament di po- 
lecs e Enio di Scuti, che al tire sà dindis. 

Enio, intant di une partide di briscule, al domande a 
Nesto: “Ce mit ti tse lade chist an cui polecs?”. 

E chel: “Benon” — ringraziant Diu — “magari simpri 
cussi, polecs fin a 18 chilos ognun”. 

Enio, dut meraveát: “18 chilos, ce robis, ce furtune 
che tu ás vude!”. 

E Nesto: “O soi propit content!”. 

Podopo, continuant le partide, Nesto al domande al 
compagn Enio, ma dimi, e a ti ce mit ti ise lade le ana- 
de cui dindis?". 

"Pui che ben" i rispuint. 

“Dindis di 45 chilos in sil, une raze fenomenál!”. 

In bande, che al cjalave, al jere Renato Batin, che di 

agns al tire sú cunins e che al veva sintút ce che a vevin 
dite chei doi. 

Ad un cert pont, Nesto, si gire e i domande: “Ben Re- 
nato, dinus ancje tu: ce mit setu lòt cui cunins chist 
an?”. 

E Renato — che le batude le veve simpri pronte e par 
no fasi sinti di mancul al rispuint: “Je lade mal, ma- 
lon!”. 

“Orpo, ce mit cussì mal” al rispuint Nesto. 

E chel continuat: “O ai scugnüt dáju vie ducj e o ai 
tignút un sòl...”. 

“Un sòl” al fòs Nesto, dut meraveát. 

“Si propit un sol: par lá a ará...!”. 


LUCIO MICELLI 


Butinle in ridi 


Il miedi al client: "Cuál èsal il so disturp?”. 
“Il miedi al è lui: i tocje a lui scuviarzilu”. 
“O ai capit. Alore lu mandi di un miè ami, ch'al è bráf a 
cjatá la diagnosi cence fa domandis ai clients”. 
“Esal un specialist?”. 
“Un al à indovinát”. 
GIGJ MESTRON 

(Furlan di Claut) 


Ciant 


Ai ciantá 

le albe 

e la bonóra 

quan che tai pés 

avéa nóme i scarpèth. 


Ai ciantá 

al mesdi: 

la ciasa 

carga de vita; 

e anc’ l'imbruni, 
quan c'al mo ciant 
al éra pi citin. 


E vuói cianta 
la gnuót 
duta la gnuót. 


Al soréie nol mór, 
al va nome a durmi. 


BIANCA BORSATTI 

IL PAPAGAL 


Carle e Berto, omp e femine za di cualchi an, a vevin 
in cjase un papagál, un regál di un lór ami. Cheste be- 
stie, come che si po’ inmagjiná e jere unevore legre e 
simpatiche, des voltis ancje un pòc matarane. Spes e 
meteve il “bec” tra lis cjacaris di cjase. Une sere, Carle 
e Berto, tornáts cjase di vore si meterin a cjacara de lòr 
cjasute e ce necessitàts ch'a varessin vat pal futür pros- 
sim, in particolár il discors al è colât sul riscjaldament e 
sul gasolio; e intant l” “Intraprendent” papagál al stave a 
scoltà. Par fini la discussion no deciderin nuie, se no al- 
tri di ordená un pòs di cuintái di gasolio, plui indenant, 
cuanche magari al sarà un franc di plui in bande. Cussi 
e lassàrin une note tun biliet dongje dal telefono, cul nu- 
mar de dite di clama. 

La matine dopo, partits a vore i doi, il papagál zirant 
pe cjase, no savint plui ce fà, visantsi dai discors de se- 
re prime, viodút il biliet dongje dal telefono no si sa 
cemit al algá la cornete e al clamá la dite ordenant 30 
cuintái di gasolio par riscjaldament. Riváts cjase di vo- 
re, Carle e Berto a cjatàrin il lavór za biel e fat, e no 
podèrin fà atri, dopo vé domandat clariments al adet dal 

gasolio, ch al firma la bole di consegne. Jentráts in cja- 
se si metèrin a cjacarà di cemiit, di cui ch'al veve or- 
denát di fò che robe li, e si metèrin a discuti fin cuant 
ch'a poiàrin i vôi sul papagál, e cussì dut al fo clár. 

“Par punizion cumò ti tumici, ti inclaudi lis alis in tu- 
ne bree jù in cantine, par cuindis dis” al disè Berto. Dit 
e fat: La puare bestie e someave scuasit in cròs e po e 
scomenca a lamentási, ma cun dut chel vignude gnot e 
cjapa siun. Cuanche al vegni di, un barlum di soreli al 
jentrá pes barconetis de cantine e al dismovè il Papagál, 
ch al viarzè i vôi. 

La prime robe ch'al a viodit al è stat il crucifis (che 
lui nol cognosseve) picjat tal mûr. 

In chel moment, il Papagál, ancjemò miec indurmidit 
i domanda: “Cui se?", e lui 1 rispuindè: “O soi il Si- 
gnòr!”. Intant che la besteute si lagnave un póc pai 
dolórs, 1 domandá: Trop timp isal che tu sés li?. 1 ri- 
spuindè il Signór: “Son scuasit doi mil ains!” Dopo un 
moment di zito il Papagál al disè: “Ma porche miserie, 
trop gasolio ástu ordenat?”. 


GIULIANO SAMARO 





ZICO 


Al mi conta me cugnát Egidio c’al veva fat l'abo- 
namènt chel an. 

Al veva il so post numerát in curva sud, al veva fat 
amicizia cun chei visins di lui: al è bièl sta fòu la do- 
menia cualchi volta, lontan da la femina c'a no è mai 
contenta. 

“A riva la Roma e il mio post alèocupat dai romani- 
sc’, c'a no vòlin lassami passa: a sighin, a ciàntin, a ni 
ufindin nuantris furlans: “Zico, Zico, vieni a pescare 
con noi. A noi ci manca il verme...” JOi se zentáia — 1 
ghi varès spacat il ciaf a düciu insiemi — “Razzisti e po- 
lentoni!...” a sigàvin a ritmo cul püin alsát, cun chel 
acento roman chi no pol viòdiu. 

A cuatri minús da la fin Zico al ciápa una bala, al 
cor... al cor... al tira... Gooooool - goooool... 

Jòi se robis — dut il stadio in pié ... e ancia jó cui bras 
alsás ca mi si viarzava il cOu di contentessa — dopu tan- 
tis umiliasións, e chei tifòus romanisc’ davant di me co- 
me cians bastonàs in tal pajar. 

“To”, il vostro verme di Zico” — i ghi fai iò il sèst dal 
comedòn cui bras alsás. 

“Maa-don-na. A ghi si spalanchin i vüi, a mi si bitin 
intór cui bras e cu li òngulis — I no podevi sciampa in 
driu, a mi a ciapát un colp che ogni tant a mi ven da in- 
sumiami. E par furtuna ca era tanta zent in tal miès c'a 
mi an a pena tociát. Madona che spaghèt — 1 no farài pi 
cussi” — al mi conta sempri me cugnat. 

“Una volta chi vevi trentanòuf di fievra 1 mi insumiei 
che i cians e 1 sarpins a mi saltàvin intòr, e a vèvin 1 vài 
di demonio di chei tifòus romanisc”. Mi soi sveiat c'a 
mi bateva il cou e mi pareva di muri, e 1 plansevi come 
un frut: e mancu mal c'al era un sun. 

I no farai pi cussi si vif fin a sent dins”. 


(Furlan di San Vit) ANGELO BERTOLO 


Butinle in ridi 
O ai un merlo indian ch'al è un spetacul. Al sa imitá mio 
barbe ch'al sune il trombon! ". 
"Poben? Dulà saressie la braure? ". 
"Tal tignî il trombon cu lis catis! ". 
GIG] MESTRON 

Animi di ras’cia 








Te def sinte pi spes `e ciase dei omin 

El rugna del fouc che `l s'ciopeteva. 

Te def sinte 'a vos de `e aghe 

che trabacoa e trabaja. | 
Te def sinte `a sbrussa j 
che sanglutha `l rosari del vint: 





L'è 'l broud del mond 
no l'è ‘a flumiera de e animi... 


El mort no l'è dut vita: 

l'è te l'ombria che deventa 

sempro pi pendha. 

El morto no l'è sot tiera: 

L'è te l'arbol che 'l trima 

L'è tel bosc che `Ï zema 

L'è te l'aga che slavatha 

L'è te `e nustre ciase 

L`è vif. | 
Le... 





(Furlan di Sumaga di Puart) RENATO CEOL 

Picecül (frutto della rosa canina) 





oO DA Oo Oo Pi N A 


On<c ZS, SPIQN« ZS Str Io <c E Str Boge SZ Sr IÉ OO e 








SDicembar 


S. Eligjo 
S. Cromazi di Aquilee 
I° DI AVENT 


S. Barbure 

S. Dalmazi 

S. Nicolau di Bari 

S. Ambrós Vescul 
Madone di Dicembar 
S. Sir Vescul 

lic DI AVENT 


S. Damás Pape 

S. Joane di Chantal 
S. Luzie 

S. 'Zuan de Crós 
S. Albine 

S. Florean 

Hi” DI AVENT 


S. Grazian 

S. Dario 

S. Libar Pape 

S. Pieri Canis 

S. Flavian 

S. Francescje Cabrini 
IV" DI AVENT 


NADÁL DAL SIGNÓR 
S. Stjefin Martar 

S. 'Zuan Apuestul 

S. Sants Inocenz 

S. Tomás Becket 

S. Davit Re 

S. SILVESTRI PAPE 











(1) 


L’Ultima Stagion la xe rivagia 
No l'ha batúo la porta 

Ela la xe intragia 

Como un de famegia 

Como persona cognossua 
Spetagia ma no vogiùa. 


L'Ultima Stagjón l'ha sol e piova 
Savuri forti, fogie coloráe 

Xe inverno 

A muminti par istàe. 


L'Ultima Stagiòn xe la più longa 
E la piti breve 

La più viva e la più sita. 
L'Ultima Stagion 

La vol vissita insieme. 

Pol ésse 

La megio stagiòn de la vita. 


(Dialèt di Grau) GIOVANNI MARCHESAN 

(Antico linguaggio “muglizan” — Muggia) RENATO CEOL 

D.H.G. 


(Disintegratio humani generis) 


I omin 

un gráint stio inpiarà Tel sèil. 
Seciarà flel sanemái murirà. 
El mont 

nome piéri 

madurirà. 

Lora, 

mastrusdt el mont 

e la vita insieme, 

nome rovini saran 

de piéri neri 

de piéri bruzai. 











L'ANIME DAL VIELI MALGHÉS 


Tes lungjis soreseris d'atomp, cuanche in Cjargne, e 
sore dut tal Cjanál d'Incjaroi, e jere usance 1a “in file” 
tai fogolárs e tes stalis de int che stave dapráf, intant che 
lis feminis a gugjavin o ben intant che scosolavin il sor- 
tuc e i fasüi, e si contavin lis cjossis de vite dal país, une 
liende in particolár e jere scuasit simpri pandude ai 
puems aromai dispatussáts deant di mandáju su tal lo- 
dar. 

Cheste liende, ricje di riclams antics e di significáts 
che inmò in di di vué a son momentós, e divignive dai 
sits che a torcènin Liussül e lis mont di Paular. 

E pant la storie di un vieri dut blanc, paron di une ca- 
sere, dulà che al lave su a montea ai prins di jugn di duc] 
i agns insiemit cul fi, cui pastórs, cul fedár e i nemái ri- 
colts tai pais dilunc il Cjanál. Di buinore, cuanche il fi 
e i pastórs a Jerin bielzà partits cul trop des vacjis e des 
mangis e il cuc, che inmò al fumave dentrivie i talcs, al 
jere stat metùt te cjanive a sujá, lui al tirave adun las cja- 
res e cun lór al rivave fintremai su pes clevis dal Plan 
clamát di Listéli, dulà che i práts di passon a jerin fis di 
rosis di mont e di mil sparfums. 

Dulintór a fasevin di curnis la golaine colór bláf des 
cretis blancjis che a parevin volé sgria il cil. I plans 
verts e, plui in bas, lis faldis scuris dai boscs di pecs e 
di laris. Il vieri malghés si sentave parsore di un clapon 
e cui vôi al cirive di olmá i confuns di chel che lui al 
considerave il so mont. Un mont che al smavive lontan, 
come il sunsúr di un sampogn peát atòr dal cuel di un 
nemál che si slontane masse dal trop e po si piert. 

Cuanche la sere al tornave e si sentave cun chei atris 
pastòrs atór de polente cjalde, al sintive il mont jentra 
turgul tai vòi malcontents di so fi Dolf. Al veve bramis 
e tentazions chel fantat, di cui sa ce, di cui sa cuále vi- 
te, e il vieli lu sintive a lá dilunc cul pinsir pes stradis 
che a disegnavin come fii blancs il vert des vals, di une 
vile a ché átre, e a puartavin podaspò jú viers il plan. 
Viers lis maraveis e i lusorós ingjans de citát. 

Cundifat, il fi nol voleve saventi de vite in mont e de 
casere, cussi al maludive ogni marimoment chés zorna- 
dis par lui cence costrut che al scugnive passa a monteá. 
E al resiave purpür cuintri so pari che di ché esistence 
tant strussiade al diseve di jessi apajat. 

Cheste sortedi litaniis par ledròs a la fin a produsèrin 
il lór efiet. Al jere aromai rivát insomp il més di avost e 
tra dòs, tre setemanis i nemái a saressin stats puartáts in 
germarie tai prats dulintòr dal pais. Ma propite tune 

gnot di chés al sucede il spieli. Il fantat al jere restàt di- 
bessól te casere e difür al ploveve a sglavec. A une cier- 
te ore al sinti 1 cjans a vuacá rabiós come che fossin 
rivats su dai forescj. Alore al lè a viergi la puarte, e de- 
nant si viodè a compari la sacume di une done. E jere 
une femine zovine e biele cemiit che lui nol veve mai 
viodút denant trat, e si clamave Voladie. Dolf al restá 
come incjantát in face a une tòl vision, e cence pensá 
‘sore dos voltis j domanda di puartálu vie cunjé. La fan- 
tasime di done lu cjapa pe man e insiemit veramentri a 
disparirin come s'a fossin státs glotúts dal scúr e dal 
vint. 

La zornade daspò, il vieri al cjatá te casere nome la 
cove tal fen e la cuzine dulá che par solit al durmive il 
fi. I pastórs si metèrin a ciri Dolf tai contòrs, e po ancje 
tai sits plui lontans, clamanlu cussi fuart di sveá fintre- 
mai lis monts, ma no lu cjatárin. 

“Inclaudait une cròs su la puarte de casere — al di- 
sè vieli — par tigni lontanis lis striis e i lor incjante- 
sims di chest lic’. Po come simpri s'inviá cu lis sòs 
cjáres viers 1 passons di Plan di Listèli. Il timp al passa, 
al riva l'atomp e plui indenant ancje lis primis bora- 
scjadis che a puartárin la nèf a cuviergi lis cimis des 
monts, ma lui nol torná mai plui jú a logá tal país. 

Nissun no lu viodè plui, e nissun nol savè mai cemút 

che chel vieli al podeve jessi muart. Nome cuanche la 
vierte e il so soreli clip e disfa la néf e 1 práts a tornarin 
a sverdeá puntináts des rosis zális de tale, dal clapon 
dulá che lui al lave simpri a sentási e butá une sorgint. 
Une pole di aghe limpie che diventave riul e lè ju sal- 
tucànt viers il bosc. E la int dal Canal d'Incjaroi inmò 
in di di vué e dís che ché aghe che rive jú dal Plan di Li- 
stéli e je l'anime dal vieli malghés lade in scuintri a so 
fi Dolf. 


RENZO BALZAN 


“Robis cul cotul” 
LA CARIOLE E IL PURCIT 


Tunin: “Mame il pai conche al cjamine al piule come 
la ruede de cariole!”. 

“Pofolc che je vere! — e disé la mari — Lui al pense 
dome par sé. Al 3 mangját un cuart di purcit di bessòl, 
ma no si e visát di onzi cul gras il pivot de ruede de ca- 
riole!”. 


TARCIS MUK 

Cualchi an fa, il di dopo la Madone di dicembar, a si 
cjatavin in cjscjel, li de Pro Loco, sot sere, cuatri con- 
setirs da la redassion dal Barbacian par cjacará da la ri- 
vista apene buride für e ancje di luminariis e altris su- 
nets di Nadal. Si podares ancje no fa i nons ma (in mo- 
ne la privacy) jo ju pant istes: Nelo Topan, Zaneto Stifi- 
nin, Bruno Picila e Miriam Gambar. 

Intant ca spiètin Berto assessòr, il discors al cole su 
la smanie dal schopping e in particolár su buteghis di 
frutam e mangjativis di becjaria. Su li noransis nuia di 
di, lis miei a son chés sicilianis. In fat di cjár peró cui 
dis ca la miei a jè ché di jeur, cui chè di zocul, cui ché 
di cunin e cui al zure su ché di fasan. 

Luziute, ca jere li dongje e ca sintiva dut chist befel, 
a si intromet e a dis: “Par me, fantaz, la miei cjár a jè 
ché di tachin, buine, dolce e mulisite tanche il butiro. A 
cjasa noaltris tignin a puesta un biel trop di chiscj 
nemâi”. 

Alore Zaneto, amant de lenghe furlane e de furla- 
nitât, e cundiplui conseiir de Societât Filologjiche Fur- 
lane, al no si straten: “Siore, covente strambeâ e simiotâ 

il talian? Chistu nemál no si posse clamálu pul, dindi o 
dindiat come Diu comande! Jé, benedete, parcè lu cla- 
me tachin?”. 

Alore Luziute, cuasit smaraveade, a rispuint sclete 
sclete: “Il non al va cun sé, jè une robe clare mi par! 
Noaltris lu clamin tachiin parcè cumò, sot lis fiestis di 
Nadál, tachin a copáju!”. 


(Furlan di Spilimberc) GIANNI COLLEDANI 


Contutis 


Dolfo al confesse al miedi che s'al béf tant al è par 
dismenteá i siei displasés. 
— Jo us crót — al dis il miedi — ma cun dut chel ch o beveis a 
cheste ore a varessin di jessi inneáts — 
- Al è chel ch'o pensavi ancje jo — al sospire Dolfo — ma di 
sigúr e an di vé imparát a nadá — 

SERGIO VISENTIN 

L'ARBUL DES VERGIS 


Passát Nadal, rivant la fin de l'an, cuatri o cinc zovins 
a lavin tal bosc a sielzi un pòl alt e dret. Lu taiavin e lu 
dispedavin fin cuasi la cime ch'a i restassin pòs ramaz 
su la ponte e ben spartiz talche, se tignüt in pins al so- 
meas un pinacul. Chel len cussi spoiát lu puartavin in 
place a Cjasiát lá che si tirave dongje dute che altre zo- 
ventút dal país. A fasevin, denant ae scjalinade de gle- 
sie, une buse fonde e strete ch'a podes cjapá dentri e ti- 
gnî dret il pòl che, ben s’intint, jessint unvier, al jere dal 
dut cence fueis. Chest fat nol someave ben! 

Lis fantatis alore a puartavin dongje un brac di vergis 
apene dislidrisadis da l'ort. Lis mondavin ma cence gja- 
vaur fueis che chés apene che lis slargjavin par ch'a si 
podes viodi il còr de verge. Po lis leavin ai ramaz dal 
pòl atentis ch a fossin ben spartidis. A chest pont i fan- 
taz a drecavin il pòl tal mec de place siché duc i cja- 
siadins podessin gjoldi de bielece des sòs fueis. 

Di plui di mancul pal prin da l'an il pòl al jere simpri e 
si podeve fai sot la fieste. NÓ fruts j corevin atòr atòr ti- 
gninsi par man cjantant e zigant come ch'e fas dute la ca- 
nae di chest mont. I fantaz a contavin braurós cemáút ch'a 





vevin sielzút il len tal bosc e intant che a lu comparavin 
cun chei dai agns passáts a bevevin il brit cjalt che a nol 
mancjave mai ta l'ostarie dal Barcian. Lis fantatis, da ban- 
de, a olmavin cjamades di pazienze, po planchin planchin 
a tacavin une cjante finchè a no si zontave une vòs di bas. 

Nasseve alore une vilote a smolá i córs e puartá ligrie 
pa la feste di principi da l'an. 

Cu la curiositát dai fruts putropis voltis nó o doman- 
davin il parcè di chel pal cjamat di vergis. Ognidun dai 
vecjos, cun grant savát, al dave la sò rispueste: 

— Viodistu frut, chel dai país dulintór nus clamin ver- 
giars... Lasse púr ch'a nus clamin vergiars, nó no vin 
vergogne che anzit ur lis fasin ben viodi in alt sul pál. 
— Cu la prime zulugne lis vergis acht di nó a son lis plui 
buinis dal mont talchè a meretin di jessi bandiere. 

— Vergis e brit di polente a tegnin lontans de speziarie. 
— Cuntun tic di purcit e la tecje des vergis un an lu vin 
passat e se Diu ül un an lu passarin. 

- Nô o ringraziin lis vergis che la zulugne il lidric nus 
al à dut brusát. 

— Cjalinles, amis, bieles e adalt cumò ch o podin par- 
ceche passade Pasche Tafanie a tacara la baldorie; chei 
di Flauvigne a an bielza det che nus tiraran jú lis vergis 
da la cucagne e alore nò, vie pe gnot, ur robarin il car- 
nevál in place. 

Timp a l'è passat da cuanche, frutin, mi rispuindevin 
cussì e inmò no sai une rispueste sigure a di che feste 
dal savór di agnoruns indaùr. 

Miór no pensái sore e tignisi in cór chei ricuarts di 
frut daspò ch ale passat in Friül ancje un taremot. 

A ben cjalá, tun blecut di prat dismenteát par semen- 
ce tal miec de place di Cjasiát nere di asfalt, si viót un 
tombin di ciment. Se si alce il cuviert ali sot si cjate sòl 
che une buse strete e fonde; o si viodin condutures. 

Par cert chel bûs al à di vélu volút fà cualchidun che 
la zornade dal taremot al veve benzà passade l’etàt dai 
siums. Son un dis agns da cuanche o ai viodút l'arbul 
des vergis pa l'ultime volte. Daspò mai altri seben ch o 
cjali simpri cuanche passi par Cjasiát ae stagjon iuste. 

Cui sa se ai zovins cjasiadins ur an det di chel cjata- 
si insieme al prin dal an par fa fieste a l'umil, fedél ver- 
ge preziose che no si sa mai che no vedi di torná buine 
a judá ancje passát l'an doimil. 

Mi consolarés il cór torná a viodi il pól cjamát di ver- 
gis e no mi tormentarés plui l'anime ce che no sai di cui 
ne mi ricuardi cuant o ai sintüt a di: ch al e miór brusà 
un pais che butà vie une antighe usance. 


GIANNI SERGIO PASCOLI 

Eine kleine Nachtmusik 


Biel ch'al durmive abàs dal fortepiano 
come che plui soreli nol jevas, 

a planc a planc i tascj e blancs e neris 

di chel ordegn dut fér e dut slusint 

a inviarin lis notis vivarosis 

di un Lied che un már di siums a' lu inneave, 
un Lied che dal profont al suspirave 

un omp che lu sveàs 

cu la só vòs cetant fiestose e clare. 


Imburit e beat Mozart al scrif 
la Kleine Nachtmusik. 


GERRIT ACHTERBERG olandés 
( Traduzion inedite di Giorgio Faggin) 

JO, SIADOR 


Cori in biciclete mi faseve vigni il mal di cjáf; e il 
miedi mi a dite: “Tu fasis miór a lá a durmi dopo gu- 
stát, pitost che cori atór pes stradis”. Alore, vignude la 
néf, mi soi metit a sia. 

Sul cuel di Barét e jà sul Pradulin co al neveave che, 
pe veretàt, a Tresésin tal "32 o '33 ti an fatis ancje lis 
garis di font e il chiosco e la bande che e sunave: une 
fieste osteade. Se la néf culi no jere, si leve su a Tana- 
mea in biciclete, cui sios peáts sul telár ch al lave mal 
parfin di pedalá. E si cjapavin di chés gnòchis, di no 
vé plui la sere, ne fan e ne siun. 

Ben, tal genár dal *38, nó siadórs di Tresésin, o 
sarin státs in cinc o sís, o vignin clamáts a cjase dal 
fassio in place Boschet e li il comandant, o jerin avan- 
guardiscj, nus dis ch'o vin di lá a Tarvis, lá che la fe- 
derazion di Udin e organise i campionats provinciai de 
GIL (Venastai zoventit taliane dal litorio). E che las- 
sù Tresésin al à di fà la só biele figure. Si tratave di ga- 
ris di slalom e di dissese libare. 

Nò siadórs: jo, Cassele, Zochet, Madonele, si cjalin 
in muse e j disin al comandant che a sià o vin imparát 

dibessói e che a Tarvis cuissá ce campions che a saran. 
“Campions o nò” al dá su il comandant, “a Tarvis o 
váis a cori e a vinci. Mi sojo spiegát?”. E li, secont il 
nestri gust, o vin sielzudis lis specialitáts cho preferi- 
vin. A mi che mi plaseve cori, o ai sielte la libare; Ca- 
sele che al saveve volta a drete e a gampe, al a sielt il 
slalom; chei altris no mi visi. Ma mi visi che chei, plui 
furbos, ta ché domenie di genár dal `38, si son dáts 
malats. 

Cjapát il treno a scúr jo e Cassele — su la strade 
dongje il simitieri si sin mitúts a cori — o rivin a Tarvis 
ch'al veve apene finit di neveá. Juste ben, o vin dite, 
lis pistis a saran plui fofis. Nus an dat i numars di peá- 
si tór la vite, une braure di chés, e su sul Florianca. 
Cassele al € partit di une bande jenfri lis bandierinis 
sdavassant la só part e al vignive subite scualificát. Jo 
mi presenti `e partence de “libare” e mi cjati a séi da 
cjaf di une rive tant rimpinide di nancje viodi là che si 
leve a finile. A prin colp mi si son drezáts i cjavei e po, 
cole di ca, cole di là, o soi rivat abas cui uès fracassáts 
e la divise di avanguardist tant sfarinade di néf che la 
gjurie dòngje il taulin sot il trauart, ridint e bacanant, 
mi veve cjapát par un ors di chei blancs. E jü ridi co- 
me disgraziáts; ducj a ridi für che jo, si capis. 

I timps de “libare”? Chei ch'a vevin vinzút, "1 val- 

ligiani” `a jerin riváts abas in doi minúts, drets come 
pipins. Jo ti vevi mitude une buine miezore parvie che 
lis tombulis ti fasin piardi la tramontane. Ma content 
istes di séi rivát intir. 


ALAN BRUSINI 


“Robis cul cotul” 


A SON FRADIS 


Tunin: “Mame, il pai conche al è passât e ben imbe- 
verát s'indurmidis e al snofre come il purcit tal cjót!”. 

“Possi, fion, séstu inacuarzüt ancje tu? Chei doi a son 
fradis!” — e rispuinde la mari. 


TARCIS MUK 

SEGNAI DI SPERANCE RIVUART 
AL TIARC MILENARI 


E je int ch’e cjale ae fin dal secont milenari cu la po- 
re, co e torne a let lis famosis e misteriosis profeziis di 
Nostradamus. 

Ma il Signór nus invide a viodi l'avigni leint i “se- 
enai dai timps”. 

Osservant il parc milenari o rivi a lampá segnai di 
sperance, “titui” di zoventüt dal mont che a jerin im- 
pensabii tal passat e fidáts ae sperance e ae profezie dai 
cristians. 


I. Ricognossin come fradis maiórs 1 Ebreos, clamin 
fradis 1 Musulmans. 

2. Cirin cun fuarce e passion l'unitàt des glesiis, il 
dialic cu lis religjons dal mont lá che o rivin a olmá la 
“semence de veretát dal Verp”. 

3. Proclamin la dignitát e la inviolabilitát de persone 
e de vite umane lontan cuintri la pene di muart dai fru- 
tins copáts tal grim de mari. 

4. Cirin di volé cun dute l'anime la pòs e cunsiderin 
simpri no acetabil la vuere che no a mai risolt e no ri- 
solvara mai 1 problems dai popui. 

5. Cunsiderin finalmentri la paritát tra oms e feminis 
e difindin i dirits dat popui. 

6. Si sta manifestant in forme gnove il jutori ai 
maláts di lebre, di AIDS; viodin di plui s’o podin siel- 
zi l'adozion di un frut mancul furtunat di cheialtris. 

7. Si an ancje segnai di risocializazion dai reclùs: 
viodin di trasformá lis presons in “ospedai par maláts 
di anime”. 

8. Ch'e vègni finalmentri une condivision plui juste 
des risorsis tra il Nord, ch'al a bondance, e il Sud dal 
mont, disperat e moribont di fan. 

9. Si sta viarzint tes comunitáts l'acet dai imigráts: 
superin egoisins e preiudizis raziai cjalant i “diferents” 
come compagns di viac te vite. 

10. Si sta lotant pe protezion de nature che il Signòr 
aladat al om par lavorále, no par incuinále o dissipále. 


Segnai dai timps gnúfs. Il Spirt nus invide a deventá 
“profets dal nestri timp” par cunvinci cheste nestre 
epoche dai “titui” di zoventút de nestre aventure cri- 
stiane. A cheste sperance nus jude il Jubileu dal Doimil 
ch'al sta par rivà. 

Il parc milenari al è travanát di pussibilitáts straor- 
denariis e di sfidis grandonis. Lis scuviartis e lis inven- 
zions no finissin di maraveánus. A son pusitivis se a 

aumèntin il podè dal om, a son negativis se a aumèntin 
il podè sul om. Chestis gnovis a invidin duncje ae sa- 
vietát e ae responsabilitát soredut lis gnovis gjenera- 
zions. 

Teillard de Chardin al afermave: “Amiait la presinte 
crisi de tiare: i grancj missionaris convertidórs di po- 
pui a son chei che an sintüt brusà l'anime dal lôr 
timp”. 


+ Afro MA 

Sinfonie conciertant K 364 


La coerence dal timp: cence liis usgnot. 
Un zovin usgnot de citát dal sal 

al scolte in sé un alc che al cjante, 

al cjante la prime volte in chest mont 
fii di vai serens, vadi pierdudis gjondis, 
ondis di spiete. Al è chel zovin 

che al note segns jenfri riis sutils, 
cjalant ogni un tant lis claris rosis 
puris tes jechis lungjis tal larc dal Ring. 
E s'ind va po saludantmi, saludantmi me, 
me che lenti o cjamini sicu tun incei, 
tune sere di chés che al spire, frét, 

il Nüfcent. 


AGNUL M. PITTANA 

Preambul, Manlio Michelutti ........................ 

Il Strolic tal tierg milenari, Sergio Cecotti .......... 
Chei tai morars ta la fumata, Eddy Bortolussi ...... 
Replica, Mario Masarotti............................ 
El ciant de la suita, Renato Pauletto............. if 
In ché di da lis més gnozzis, Piero Fantoni......... 
Storiutis, Otello Silyestri............. re 
Svoláts vie, Sergio Gentilini ......................... 
Tita Burg e la busa dal muart, Agnese e Agostino 
Montana tiyo b UM IUS A, ET ER 
e là indenant..., Evelina Rigo..................... 
Lusór di stele, Gianni Bergagna..................... 
Rigjine, Giannino Angeli .............. RATA 
Publicitat, Bruno Nobile ............................. 
Miluc proibit, Luigi Bevilacqua ..................... 


FEVRAR 

In mascare, Vanni Micelli........................ SCH 
Storiutis, Otello Silvestri. pon AA onn 
La neuf e `l galio dal Lisinpon, Renato Ceol ....... 
Soresere, Evelina Rig0................... tél you 
Dutis li’ mindusiis, ‘Zuan Maria CES uj valle, n 
Il cafè dal Somariva, Loris Azzano .................. 
Baste la peraule, Ovidio Colus ...................... 
Mascarutis, Zilli Fosca Comuzzo ......... Maz rb. AN 

Contutis, Sergio Misentin. ccc EB FRE 
Nono Marco, Don Chino Biscontin ................. 
"Robis cul cotul”. Amòr di gjat e amór di vin, 

IER 
Fin l'ultimo boro, Guido Candido Di Nart SCH 
Storiutis, Otello Aye! 
“Sospira cuór...”, Andreina Nicoloso Ciceri ....... 
Don Emilio De Zoja, Luzian Verone ........ A YÈ 
Scunzúr, Aurora Roman Mizzau .................... 
Gramula, Ovidio Colus 2) i s A 


MARC 

Il manoál, Arcangelo Blancuzzi ..................... 
La grande clamade (incipit), Chu Yuan - trad. 
SHAG HG EE E RESCH 
Si accomodi, prego, Emanuela Miotto ........... 2" 
A Celeste, Eraldo Jus . ......... SE sso MEM SENA 
Feminis, Bruno NODIHE....-.- TESTE. 
Lu Rit de Marino, Guido Candido Di Nart ........ 
Proverbio, Maria Teresa Cors0...................... 
Glisiute, Giorgio bomoasont arasa. i 
Rimuars, Evelina Rigo ................ EAM eU A 
Lis jarbis di strada, Otello Silvestri.................. 
Sofia, Bepi Marine... cob. magnm A fek adea T. 
Cjastic, Enso Driussi................. Maira rà 
Sindics e cavalirs, Aldo Gallas ...................... 
Proverbio, Maria Teresa Corso...................... 
La codebuie (L'acuilon), Loredana D ‘Ambrosio e 
San Florian, Arcangelo Bioncyz 

Un tel al cjante, Agnul M. E bon tan » 

Barba Bortul di Mania, Aldo Tomé .................. » 

I batatocs, Roberto Leschiutta ....................... » 
Contutis, Sergio Visentin ori GG lana » 

Aghe ch'a cor, Noemi Rupil Del Forno ............. » 
Il gno cjan, Renzo Della Pietra Grosso ............ 210» 
Penseir, Mirella Gaspardo cis iuciccec se cis » 
Storiutis, Otello Silvestri...... EE » 
Referendums, Lelo Cjanton....... 2.202 2221... 2224 » 
Mafie, Bruno Nobile ..... EE SS » 
Prima bussada, Bianca Borsatti .............. q Kò 
Musiche, Bruno Nobile ....................... ene » 

Butinle in ridi, Gigi Mestron......................... » 

AI nestri...“butul di rosa", Emanuela Paulin ....... » 
Contutis, Sergio Visentin... » 
Ce ch’o vorès restà, Pierluigi Cappello............. » 
Jo e il furlan, Paulin Casimira...................... 00» 

Contutis, Sergio Visentin. coco pag. 
Umanitát, Franca Mainardis......................... » 
CHE stuart, Bruno Fantini............................ » 
(CConseis Bruno Nobile... » 
Kenato Collgara << sss ¿AAA EA. B un » 
Pic nic a Davian, Bepi MAriuz....................... » 

Il giat, Fabrizio Castellarin.......................... » 
Une biele zornade di sereli, Annalisa Gasparotto .. » 
Viarta, Emanuela Paulin ....................... E 3: » 
E lacais; Bivio LOVE ¿RAN » 
Il ragn, Juliane Franco... » 
(2), Giovanni Marchesan ............................ » 
Gero Sigár e `l jèur, Agnese e Agostino Montanari » 
Contutis, Sergio Visentin............................. » 
Sis di Mai dal ‘76, Gerald Parks (trad. Giorgio 
MA E or RUN » 

Il polecut ch al voleve restá pitinin, Valentina Papais » 
Contutis, Sergio Visentin. ...........00noneena nn » 
Doria, Heelies Ro de e geen PETRAM A E » 
La sagra a Gleris, Lia e Medeo...................... » 
Co si dis...relativitat!, Berto Picotti................. » 
Feminis, Emanuela Miotto........................... » 
La luna, Francesca Girardi..................eeeeee.. » 
Te ostarie dal Biso, Roberto Ongaro................ » 
Preiera da maternità, Maria Lirussi ................. » 
La bicicleta, Valentina Bin........................... » 

Come cladops, Giovanni Pillinini ................... 

“Robis cul cotul”. La cariole e il purcit, Tarcis Muk  » 

